Midhanee Titanic Dhiyahen Adiyah, Maimoona Hayyaru Kuran Jehe: Jabir - Vaguthu\nމިދަނީ ޓައިޓޭނިކް ދިޔަހެން އަޑިއަށް، މައިމޫނާ ހައްޔަރު ކުރަން ޖެހޭ: ޖާބިރު\nރާއްޖެ މިހާރު ދަނީ ޓައިޓޭނިކް ދިޔަހެން އަޑިއަށް ކަމަށާއި އިގްތިސާދު ފުނޑާލާފައިވާ ކަމަށް ރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަދި ދިވެހި ރައްޔިތުންގެ ޕާޓީ (ޑީއާރުޕީ) ގެ ލީޑަރު އަބްދުﷲ ޖާބިރު މިއަދު ވިދާޅުވެއްޖެއެވެ.\nކޮވިޑް-19 އާ ގުޅިގެން އިގްތިސާދަށް ކުރިމަތިވެފައިވާ ގޮންޖެހުމަށް ކުރިމަތިލުމަށް އާ އާންމު ހާލަތުގެ ތެރެއިން "ކޮވިޑް ފްރީޒޯނެއް" ކަނޑައަޅައި އިގްތިސާދީ ހަރަކާތްތައް ހިންގޭނެ ގޮތަކަށް ގައުމު ހުޅުވާލުމަށް ގޮވާލައި ހިތަދޫ މެދު ދާއިރާގެ މެމްބަރު އަހުމަދު ރަޝީދު ހުށަހެޅުއްވި ގަރާރުގެ ބަހުސްގައި ޖާބިރު ވިދާޅުވީ ހެލްތު ޕްރޮޓެކްޝަން އެެޖެންސީ (އެޗްޕީއޭ)ގެ ޑިރެކްޓަރު ޖެނެރަލް މައިމޫނާ އަބޫބަކުރު ހައްޔަރު ކުރަން ޖެހޭ ކަމަށެވެ.\nމައިމޫނާ އެޅުއްވި ފިޔަވަޅުތަކުގެ ސަބަބުން އިގްތިސާދު ފުނޑިފައިވާ ކަމަށާއި އެކަމާ މެދު ފިޔަވަޅުއަޅަން ޖެހޭ ކަމަށް ޖާބިރު ވިދާޅުވިއެވެ.\n" އަޅުގަނޑު ހިތަށް އަރަނީ ޓައިޓޭނިކްގައި އިންނާނެ ލަވައެއް. ބޯޓް އަޑިއަށް ވެސް ލަވަ ކިޔާލަ ކިޔާލާ ތިބެންވާނީ. ހަމަ ޔަގީނުން ވެސް އަޑިއަށްދާ ކަން އެބަ އެނގޭ. އޭރު ވެސް ހަމަ ލަވަ ކިޔާލަ ކިޔާލަތާ ތިބީ. އެއީ ފިލްމެއް ނޫން މިއީ ހަގީގަތެއް. މިހާރު އަޅުގަނޑުމެން މިތިބީ އެ ޕޮއިންޓަށް އައިސްފައި. ފުރަތަމަ ކަމަކީ މައިމޫނާ ހައްޔަރުކުރަން އެބަ ޖެހޭ. ގާނޫނުއަސާސީ މުގުރާލައިފި،" ޖާބިރު ވިދާޅުވިއެވެ.\nމައިމޫނާ މަޖިލީހަށް ހާޒިރުކުރަން ޖާބިރު ވަނީ މިއަދު މަޖިލީހުގައި ގޮވާލައްވައިފައެވެ.\nރާއްޖޭގެ ފުރަބަންދު ހަރުކަށިވެ ބަނޑުފުރާނަ މުއްތި ނުކުރެވޭ ނަމަ ރައޔްިތުން މުޒާހަރާ އަށް ނުކުމެދާނެކަމަށް ވެސް އޭނާ ވިދާޅުވިއެވެ.\n" އަޅުގަނޑުމެން ފިނިފެންމަލުގެ ދާންމަތީ ދިވެހިން ބައިތިއްބާނަމޭ ކިޔާ އައިސް އެންމެން ޖަލަށް މިލީ. އެއީ ކުރެވޭނެ ކަމެއް ނޫން. ގައުމުތަކުގައި ހަނގުރާމަ މަތީވެސް ނުކުރާ ވަރަށް. ރާއްޖެ ކަހަލަ ސޭފް ހެވަންއެއްހެން ޕްރޮމޯޓްކުރަން ޖެހޭ ތަނެއް ޕްރޮމޯޓްކުރަން ޖެހޭ ދަނޑިވަޅެއްގައި ދިވެހި ރައްޔިތުންގެ މައްޗަށް އަނިޔާވެރިވާ ކޮންމެ މިނިޓަކަށް ލިބޭ ކޮންމެ ގެއްލުމަކަށް ޒިންމާ މި މަޖިލިސް ބޮލުގައި އެޅޭނެ." ޖާބިރު ވިދާޅުވިއެވެ.\nމީގެ އިތުރުން އިގްތިސާދީ ކަންކަން ނިންމަންވާނީ އިގްތިސާދީ ތަޖުރިބާ ހުރި މީހުންނާއި ވާހަކަދައްކައިގެން ކަމަށް ޖާބިރު ވިދާޅުވިއެވެ.\nޖާބިރު ވަނީ މަޖިލީހުގައި އިގްތިސާދީ ހިސާބު ޖަހަން އެނގިވަޑައިގަންނަވާ މެމްބަރުން ނެތް ކަމަށް ވެސް ވިދާޅުވެފައެވެ.\nޖޫން 22, 2020 13:26\nއެ މުސްކުޅި ދައިތާގަޑު ހައްޔަރު ކުރަންވީ ކީއްވެ ، އެފަކީރަކީ ލިއުންގެނާމާ ސޮއިކޮއްލަން އިންނަ ދައްތައެއް ، ލިޔަނީ އެހެންމީހެއްގެ އޯޑަރަށް\nކަލެއަށް ހީވާއެއްޗެއް މައިމޫނާއެއީ ހެލްތުކެއަރ މެނޭޖްމަންޓް ދާއުރާއިން މާސްޓަރސް ޑިގްރީ ހާޟިލްކުރައްވައިގެން ހުންނެވި ޤާބިލު ހިންގުންތެރި ކަނބަލެއް.. މިނިސްޓަރަށްވެސް ލަފާއަރުވަނީ އެކަމަނާ.. ހަށިގަނޑު ކިތަންމެ ނިކަމެތިކޮށް ހުއްޓަސް ވަރަށް އެކްޓިވް ދުރުވިސްނޭ ހީވާގި ކަނބަލެއް.. ހެނދުނު9ޖަހާއިރު ވަޑައިގަންނަވާގޮތަށް މެންދަމު34 ޖަހަންދެން ދަރުބާރުގޭގަ އެންއީއޯ ސީގަ އިންނަވާނެ، އާއާރުޓީ ގެ ހަރަކާތްތަކާ ޓެސްޓިންއާ ޕެންޓަމިކް ފޯކާސްޓް ބައްލަވާ ވަގުތުންވަކުތަށް ކުރައްވަންޖެހޭ ކަންކަން ކުރައްވާނެ. ވަޒީރު ބޭފުޅުންމާ ބޮޑުންހެން ހޭކިލާފަ ގެއްލޭ ކަނބަލެއް ނޫން އެއީ.. އެހާ ބުރަކޮށް އުޅުންވީމަ އެޑްމިޓްވެސް ކުރައްވަންޖެހިވަޑައިގަތީ.. ޖާބިރުމެން ނަޝީދުމެން ފަދަ ޑޮލަރާ މާލަށް ދަހިވެތި މީހުންނަކަށް ޚިދުމަތްތެރިންގެ އަގެއް ވަޒަނެއް ނުކުރެވޭނެ..\nޖޫން 22, 2020 13:28\nމިއަދު ހެނދުނު ކަލޭތިބުނީ އިގްތިސޯދީ ހިސާބުޖަހަން އެނގޭ މީހަކު މަޖިލީހުގައި ނެތްކަމަށް. އެއީ ތެދެއްނަމަވެސް ހަވީރު ވާންވާއިރަށް ކަލޭހުންނާނެ ކިނބޫ އަނގައިގަ ބުއްފުޅި ޖައްސަން.\nއެހިނދުކޮޅު އިގްތިސޯދު ވެސް ބޮޑުތަނުން ކުއްލިޔަކަށް އިތުރުވެ ޑޮލަރުވެސް އޮންނާނީ ބޯކޮށް ލިބިފައި.\nޖޫން 22, 2020 13:29\nމީނަ އަނގަމަތީ ޓޭޕް އަޅާބަލަ..ފެންޓަސީ ދައްކައިގެން ދިވެހިން ނުހެއްލޭނެ .އިސްތިއުފާ ދީފަ ގެއަށް ވަޑައިގަންނަވާ ދިޔާނާއަށް ތެލި ދޮވެދޭން...\nޖޫން 22, 2020 13:35\nޖާބިރު ޓައިޓޭނިކް ނުދުއްވާކަން ހަމަ ނަސީބު! އަބަދުވެސް އޮންނަނީ ފަރަށްއަރާފައިވިއްޔާ!\nޖޫން 22, 2020 15:57\nރަގަނޅު ވާހަކައެއް ހުސޭނުބޭ...އެންމެނަށްވެސް އިނގޭ މައިމޫނާ މި ފުރަބަންދު ގެ ފިޔަވަޅު ނޭޅިނަމަ..މި ގައުމު އޮންނާނެ ހާލަތު..ކިތައް ބަޔަކު މަރުވީސް\nޖޫން 22, 2020 13:41\nޖާބެ ބުންޏަސް ރަގަޅު ވާހަކައެއްވިއްޔާ ވާންޖެހޭނީ ރަގަޅު، ކާކުތަ ބޭނުންވާނީ ފައިދާ އެއް ނެތް ގެއްލުން ހުރި ކަމެއް ކުރަން؟ ލޮކްޑައުން އާއި ކަފިއުއިން ކުރަނީ ފައިދާތޯ ނުވަތަ ގެންލުން ތޯ؟\nޖޫން 22, 2020 15:26\nފައިދާ އެނގުނީސް ވިލާތާ އެމެރިކާގަ ވީހެން ދުވާލަކު ހާހުން ޕޮޒިޓިވްވެ 100 މީހުން މަރުވަމުން ދިޔަ ނަމަ..\nޖޫން 22, 2020 13:43\nޑޮލަރުކޮޅެއް ކަވައިގަތީދޯ؟ މިކަލޭގެ ޑޮލަރަކަށް ހައިވެގެން އަނގަހުވާލީ ހަޒާނާގެ ތިޖޫރި ފުލުގަ ހޭކިފައި ހުރި އެތިކޮޅު ކަހައިގެން ވެސް މިކަލޭގެ އަނގަޔަށް އެތިކޮޅެއް ލައްވަން ސަރުކާރަށް މަޖުބޫރު.\nޖޫން 22, 2020 13:44\nޙެހެ ޖާބިރު މަޖުލިސްތެރޭގަ ރައްޔިތުންނަށް ބިރު ދައްކަނީތަ\nޢަހަރުމެން ބިރެއްނުގަނޭ ޖާބިރު ދައްކާއިގެން ތީހަމަ މޮޔަ\nޖޫން 22, 2020 13:54\nމިކަހަލަގެ ޖާހިލުންވެސް މަޖުލިހަށް ލާގެން އުޅޭތި\nޖޫން 22, 2020 14:03\nބަލަގަ ރައްޔިތުން ވެރިކަން ކުރަން ރައީސަކު ހޮވީ ބޭނުމަކުއޭ ކަލޭމެން ތިތާ ތިބެގެން ބަރުލަމާނީ ވެރިކަމެއްކުރަން އުޅޭނެ ކަމެއްނެތް ތީ ގާނޫނުހަދާމަޖުލިސް އިގޭ ވެރިކަމުގެ ތެރެއައްވަދެގަންނަންނޫޅޭ ރައީސައްލިބިގެންވޭ ތިޔަމަޖުލިސް އުވާލުމުގެ ބާރުވެސް އަހރެމެން ގެ އެތއްރަައްޔިތުންތަކެއްގެ ފުރާނަސަލާމަތްވިކަން ނަސީބު ޖާބިރު އައްބުނަން ﷲ މީސްތަކުން އިމތިހާނުކުރައްވާނީ ﷲ އިރާދަފިޅުގަ ކަޑައެޅިފަ އޮންނަގޮތަކައް އެކަމާ ދެކޮޅައް ތިޔަމަޖުލިހަކުންވެސް ގަރާރެއް ފާހެއްނޔކުރެވޭނެ. މިހާރު މިގައުމުގަ އަތުފަތު ނުޖެހި ލާދީނީމީހުން ވެސް އެބަހަރަކާތްތެރިވޭ ތިކަހަލަ ޖާބިރުންގެ ސަޕޯޓާއެކީ...\nޖޫން 22, 2020 14:06\nމީވެސް ފާޑެއްގެ ޓުރަންޕެއް.\nޖޫން 22, 2020 14:20\nއަޑި އައްދާތީ ނަޝީދު ބުނެގެން ހެލިކޮޕުޓަރު ގަނެފީމެއްނޫ ... ދެންއެހެއްމީހުނައް ނުބަވާ.\nޖޫން 22, 2020 14:21\nމައިމޫނާ ދެއްވީ ޕްރޮފެޝަނަލް އެޑްވައިސް. ގައުމު ފުރަބަންދު ކުރީ ރައީސް އެ ނިންމުން ގަބޫލު ކުރައްވައިގެން. އެހެންވީމާ ހައްޔަރު ކުރަންޖެހެނީ ކާކުތޯ؟\nޖޫން 22, 2020 14:47\nޖާބިރު ހިމެނެނީ، ފައިސާ އޮތީމައި ޒިންމާދާރު އެހެން ވަޒީފާތަކުގައި ތި،ބި މީހުންނާއި ދިމާލަށް ދުލަށް އައިހައި އެއްޗެއް ގޮވާ މަދު މީހުންގެ ތެރޭގަ އެވެ. ހުވާ ކަށަވަރެވެ! އެފަދަ ގޮތްގޮތަށް އެހެން މީހުންނަށް މުޚާޠަބު ކުރެވޭނީ، ކޮންމެ ވަގުތަކު ވެސް ތިމާއަށް ﷲ މިންވަރު ކުރައްވާފައިވާ، މުދާވެރިކަން ބީކުރައްވަފާނެ ކަމުގެ ބިރު ހީނުވާތީ އެވެ.\nޖޫން 22, 2020 14:49\nކަލޭ ގޮސް ޖަލުގަ އޮވެބަލަ. ކުރާނެ ކަމެއް ނެތިއްޔާ ގޭގަ އޮވެބަލަ.\nޖޫން 22, 2020 14:58\nމަނިކުފާނަށް އިގްތިސާދީ ހިސާބު ޖައްސަވަން އެގިވަޑާގަނޭނޫތޯ ފިލާގަޑު ހިއްޕަވާއިގެން ހޮނޑާފުށީ ގޮނޑުދޮށަޢް ދަމާބަހީ\nޖާބޭ ކަލޭ އެމަގާމުގައި ހުރިނަމަވެސް ކަން ކުރާނީ އެގޮތައް އެ ކަމަނާއަށް ތިން ފަރާތަކުން އޯޑަރު އާދޭ 1 ޑަބްލިއޫއެޗްއޯ2އިބޫ ރައީސް3އަންނި ރައީސް ދެން ދެން ޖާބެ ބުނެބަލަ\nޖޫން 22, 2020 15:44\nއަވަހައް ލޮކޮޑައުން ކޮއްލަންވީ އޭރުން ލާހިކައެއްނުން މަޖިލީސް ހިސާބައްވެސް ނުދެވޭނެ ހަހަ\nމީނަގެސަބަބުން ރާއްޖެއައް ދެރަގޮތްތަކެއް ވެދާނެ، ވީމާ އެކަ ހެރިކޮށް ބަންދުކުރަންޖެ ހޭ އަދި މީނަޔާއެކު ނަޝީދުވެސް ބަންދުކުރަންޖެ ހޭ.\nޖޫން 22, 2020 18:04\nމީނަގެ ނިމުން ވަރަށް ރީތިވާނެ ހެން ހީވަނީ. ތިމާ ވަރުގެ މީހަކު ނެތިގެން ތެޅެނިކޮށް އަތުގަ ތިޔަހުރި "ހޯދިގޮތެއް ނޭނގޭ" ތަނަވަސްކަން މިހާރުން މިހާރަށް ގެންދެވިއަސް އަނގަ ހާވައިގެން ހުރުން ނޫން އެއްވެސް ކަމެއް ނުކުރެވޭނެ. މާގަދަފަދަ ބާރެއް ލިބިފަ އޮތް ކަމަށް ހީވެގެން ހިތުހުރިހައި އެއްޗެއް މީހުންނާއި ދިމާލަށް ގޮވަގޮވާފަ ތިޔަ ތެޅިއަރުވަނީ ކުޑަކޮށްވެސް ހެއްދެވި ފަރާތް ހަނދުމަ ނުވާތީކަން ކަށަވަރު.\nޖޫން 22, 2020 18:11\nޖާބިރުގެ ވާހަކައަށް ތާއީދު.. މައިމޫނާމެން ކިޔާއެއްޗެއް ދިމަލެއް ނުވޭ.. ހެދޭ ނެހެދެއެއް ނޭންގެ.. އަމިއްލަ އަތުން ކައްވަޅު ކޮނެގެން ނަމާދުނުކޮއް ތާއަބަދު ވަޅުތެރެއަކު ނުތިބެވޭނެ.. މައިމޫނާމެން ސަރުކާރު ކޮއްތުކައިގެން ތިއްބަކަސް އަޅުގަނޑުމެންށް ސަރުކާރުން ގޭގަ ބައިތިއްބާފަ ލާރިއެއްނުދޭ\nޖޫން 22, 2020 19:19\nޖާބިރު މައިމޫނައްތަ ދެކެ ލޯބިވީ ތޯއްޗެއް.! ޓައިޓޭނިކް ލަވަމަތިން ހަނދާންވީ.\nޖޫން 22, 2020 19:40\nރައްޔިތުނގެ މަޖިލީހަކީ ނާގާބިލް މަޖިލީހެކެވެ ރާއްޖެއަށާއި\nދުނިޔެއަށް ކުރިމަތިވެފައިވާ އިގްތިސާދީ މައްސަލަތައް ދެނެ\nގަނެ އެކަންކަމަށް ހައްލުހޯދޭނެފަދަ ހުނަރާއި ފައްނުވެރިކަން\nހުރިމީހުން މަޖިލީހުގައި މަދެވެ. އަދި މެނޭޖުކުރުމުގެ ކަން\nކަން ކުރަނީވެސް މޑޕގެ އަމިއްލަ މަސްލަހަތު ވަރުގަދަ\nކުރުމަށެވެ. އެހެންކަމުން ފުރަމަވެސް ކުރަންވީކަމަކީ މަޖިލިސް އުވާލުމެވެ.\nޖޫން 22, 2020 19:46\nގައުމެއްގެ ހިނަގުމުގެ ހުރިހާ ޒިންމާ އެއް ނަގަން ޖެހޭނީ ރައީސުލް ޖުމްހޫރިއްޔާ. ލޮކުންވީ ގެއްލުމުގެ ޒިންމާ ވެސް ނަންގަވަން ޖެހޭނީ ރައީސް. ނޫހުގައި ކޮމެންޓު ކުރައްވާ އިރު މީހުންނަށް އިހުތިރާމް ގެއްލޭ ގޮތަށް އަންނަ ކޮމެންޓު ރަނގަޅުވާނީ ނުޖެހިއްޔާ. މިސާލް މީހަކަށް ދައިތަ ގަނޑު.\nޖޫން 22, 2020 21:09\nޖާބިރު ކަލެޔަށް އޭނަ ރިޖެކްޓް ޖެހީމަ ރުޅިއައީތަ.. ހަމައިގަ ހުރެބަލަ\nޖޫން 22, 2020 21:11\nޖާބިރު ދޭބަލަ ހދ. ޙޮނޑާދޫއަށް. ގޮސް ބީޗްމަތީ ދިޔާނާ ގޮވައިގެން ތަރިތައް ބަލަން އޮވޭ. ތިކަލޭ އެހުރީ ހަމަހޭގަބާ.


Roadha mas - Furusathuge beynun hifaa alhukamugai gina vaguthu heydha kurey! – adduLIVE\nރިޕޯޓް ރަމަޟާން މަސް\nރަމަޟާން މަސް – ފުރުސަތުގެ ބޭނުންހިފާ އަޅުކަމުގައި ގިނަ ވަގުތު ހޭދަކުރޭ\nApr 13, 2021, 11:51 އަބްދުﷲ ޔާމީން\nރަމަޟާން މަހަކީ މައްސަރުތަކުގެ ތެރެއިން މާތް ކުރައްވާފައިވާ މަހެކެވެ. އެމަހުގައި ކީރިތި ޤުރުއާން ބާވައި ލެއްވިއެވެ. އެމަހުގެ ރޭއަޅުކަން ސުންނަތެއް ކަމުގައި ލެއްވިއެވެ. އެމަހުގައި ކުރެވޭ ކޮންމެ ހެޔޮ ކަމެއްގެ ސަވާބު އިތުރު ކުރެއްވިއެވެ.\nމިދިޔަ އަހަރު އަޅުގަނޑުމެން ރަމަޟާން މަސް ލޮކްޑައުންގައި މިސްކިތަށް ނުދެވި ހޭދަކުރިނަމަވެސް، މިފަހަރު އެއާ ތަފާތެވެ. ކޮވިޑް-19 ގެ ނުތަނަވަސްކަން އޮތް ނަމަވެސް މިފަހަރު އަޅުގަނޑުމެނަށް މިސްކިތްތަކަށް ގޮސް އަޅުކަން އަދާކުރުމުގައި ހުރަހެއް ނެތެވެ.\nރަމަޟާން މަހުގެ މި ރަނުގެ ފުރުސަތަކީ މިއީ އަޅުކަންތަކާއި އިތުރަށް ކައިރިވުމަށް ލިބުނު ފުރުސަތަކަށް ހަދަމާތޯއެވެ. މި މަހުގައި އެއްހާސް މައްސަރަށް ވުރެ ހެޔޮވެގެންވާ ރެއެއް ވެއެވެ.\nރަމަޟާން މަހަކީ އަޅުކަމުގެ މަހެވެ. އެމަހުގައި ސަލާމާއި ސަލަވާތް ލެއްވި ރަސޫލު ﷲ ގެފާނު ވަކިން ގިނައިން އަޅުކަން ކުރައްވައެވެ. ސަދަޤާތް ކުރެއްވުން ގިނަ ކުރައްވައެވެ. އަދި އެމަހަކީ ކީރިތި ޤުރުއާނުގެ މަހެވެ. އެމަހުގައި ސަލާމާއި ސަލަވާތް ލެއްވި ރަސޫލު ﷲ ގެފާނު ކީރިތި ޤުރުއާން ތިލާވަތު ކުރެއްވުން ގިނަ ކުރެއްވި އެވެ.\nރަމަޟާން މަހުގެ ފަހު ދިހައިގެ ރޭތައް ވަކިން އިތުރުވެގެން ވެއެވެ. އެއީ އެރޭތަކުން ރެއެއްގައި ލައިލަތުލް ޤަދުރި ވާތީއެވެ. ސަލާމާއި ސަލަވާތް ލެއްވި ރަސޫލު ﷲ ގެފާނު ފަހު ދިހައިގައި ވަކިން ބޮޑަށް އަޅުކަމާއިގެން އުޅުއްވައެވެ. އައިޝާ ރަޟިޔަ ﷲ އަންހާގެ ކިބައިން އަލް އިމާމުލް ބުޚާރީ އާއި މުސްލިމު ރިވާކުރެއްވި ހަދީޘެއްގެ މާނާގައި ވެއެވެ. "ސަލާމާއި ސަލަވާތް ލެއްވި ނަބިއްޔާ ފަހު ދިހަޔަށް އެޅިއްޖެއްޔާއި ރޭގަނޑު ހޭފުޅުލައްވާ އުޅުއްވައެވެ. އަދި އެކަލޭގެފާނުގެ އަހުލުވެރިން ހޭލައްވަވައެވެ. އަދި އެކަލޭގެފާނުގެ އަނބި އަނބި ކަނބަލުންނާއި ވަކިވެވަޑައިގެން އަޅުކަމުގައި އުޅުއްވައެވެ."\nރަމަޟާން މަހުގައި ގުރުއާން ކިޔެވުމާއި ރޭ އަޅުކަމުގައި ވަގުތު ހޭދަކުރުން އިތުރު ކުރަންޖެހެއެވެ. ބުއްދިވެރިންނަކީ ފުރުސަތުގެ ބޭނުން އެންމެ ފުރިހަމަ ގޮތުގައި ހިފާ މީހުންނެވެ. ހެޔޮކަމުގެ ތިލަފަތް ބުރަކޮށްލުމަށް ހެޔޮ އަމަލުތަކުގައި ހީވާގިވާ މީހުންނެވެ.


Gasim ge milkiyyaathugai billion akah vure gina rufiya! | Mihaaru\nގާސިމްގެ މިލްކިއްޔާތުގައި ބިލިޔަނަކަށް ވުރެ ގިނަ ރުފިޔާ!\nގާސިމް: އޭނާގެ މިލްކިއްޔާތުގައި ހުރި ފައިސާގެ އަދަދު ބިލިޔަނަކަށް އަރާ\nރާއްޖޭގެ އެންމެ ބޮޑު ވިޔަފާރިވެރިޔާ އަދި ރައްޔިތުންގެ މަޖިލީހުގެ މާމިގިލީ ދާއިރާގެ މެމްބަރު ގާސިމްގެ މިލްކިއްޔާތުގައި ހުރި ފައިސާގެ އަދަދު އެއް ބިލިޔަން ރުފިޔާއަށް އަރާއިރު، މި އަހަރުގެ މިހާތަނަށް އާމްދަނީގެ ގޮތުގައި 11 މިލިޔަން ރުފިޔާ ލިބިވަޑައިގެންފައިވާކަން ހާމަވެއްޖެ އެވެ.\nރައްޔިތުންގެ މަޖިލީހުން މިހާރު އާއްމުކޮށްފައިވާ، ޖުމްހޫރީ ޕާޓީގެ ލީޑަރުގެ މާލީ ބަޔާނުގައި ބުނާ ގޮތުން އޭނާއަށް މި އަހަރު ފެށުނީއްސުރެ މިދިޔަ މަހުގެ 29އަށް، އެންމެ ގިނަ ފައިސާ ލިބިވަޑައިގަތީ މަޖިލީހުގެ މެމްބަރު ކަމުގެ މުސާރައިންނާއި ބައެއް ކުންފުނިތަކުގެ ނެޓް މުސާރައިންނެވެ. އެގޮތުން 9.5 މިލިޔަން ރުފިޔާގެ އާމްދަނީއެއް އެގޮތަށް އޭނާއަށް ލިބިވަޑައިގަތެވެ. އަދި މާފަންނުވިލާ ގުދަނާއި ފުޅޮއި ގަރާޖު ކުއްޔަށް ދީގެން، 1.7 މިލިޔަން ރުފިޔާ ލިބިވަޑައިގެންނެވި އިރު، ކުންފުނިތަކާއި ޕާޓްނަޝިޕްގެ ހިއްސާގެ ފައިދާއިން 188،000 އަށް ވުރެ ގިނަ ރުފިޔާގެ އާމްދަނީއެއް ލިބިވަޑައިގެންނެވި އެވެ.\nގާސިމްގެ ނަން މަތީގައި 24 ކުންފުންޏެއް ހިންގަވާއިރު، އޭގެ ތެރޭގައި ވިލާ އެއާ، ޓްރާންސްޕޯޓު، ވިލާ ހަކަތަ އާއި ވިލާ ޝިޕިން، ހޮލިޑޭސް، އެޑިއުކޭޝަން ހިމެނެ އެވެ. އަދި ހޮރައިޒަން ފިޝަރީޒް އާއި މީޑިއާނެޓާއި އައިލެންޑް އެންޓަޕްރައިސަސް ފަދަ ކުންފުނިތަކުގެ ޗެއާމަނަކީ ވެސް އޭނާ އެވެ.\nމާލެ އާއި އުފަން ރަށް، އދ. މާމިގިލީގައި ހަތް ބިމެއް އޮވެ އެވެ. އެއް މިލިއަން ޑޮލަރުގެ ފްލެޓެއް ވެސް ވަނީ ބައްލަވައިގެންފަ އެވެ. އަގުގެ ގޮތުގައި 94 މިލިޔަނަށް ވުރެ ގިނަ ރުފިޔާ އަރާ އެ ބިންތަކާއި ފްލެޓް އޭނާ ގަތީ ވިޔަފާރި ނަފައިންނާއި ލޯނު ނަގައިގެންނެވެ.\nއޮޑިދޯނި ފަހަރާއި އެއްގަމު އުޅަނދުތަކަށް ބަލާއިރު، ގާސިމްގެ މިލްކިއްޔާތުގައި ތިން ކާރު އޮވެ އެވެ. އެއީ 1.3 މިލިޔަން ރުފިޔާގެ ބީއެމްޑަބްލިއު ކާރަކާއި ހަމަ އެ އަގަށް ގަނެފައިވާ މާސިޑީޒް ބެންޒް ކާރަކާއި އަށް ލައްކަ ރުފިޔާއަށް ގަނެފައިވާ ޕިއުގޮޓް ބްރޭންޑްގެ ކާރެކެވެ.\nބޭންކް އޮފް މޯލްޑިވްސް އާއި ސްޓޭޓް ބޭންކް އޮފް އިންޑިއާގެ އެކައުންޓްތަކުގައި ގާސިމް ވަނީ ދެ ލައްކައަށް ވުރެ ގިނަ ރުފިޔާ އާއި 5،000 އަށް ވުރެ ގިނަ ޑޮލަރު ރައްކާ ކުރައްވައިފަ އެވެ. އަދި ރާއްޖޭން ބޭރުގެ އެކައުންޓްތަކުގައި 2،402 ޑޮލަރު ރައްކާކުރައްވާފައި ވެ އެވެ.\nމި އަހަރު ފެށުނު އިރު އަދި މި އަހަރުގެ ތެރޭގައި އަމިއްލަ ނަމުގައި ނަގައި އަދި އަދާނުކޮށް ހުރި ލޯނާއި ދަރަނީގެ ތަފްސީލަށް ބަލާއިރު އެސްބީއައިއިން މިދިޔަ އަހަރުގެ މާޗު މަހާއި ސެޕްޓެމްބަރު މަހު ވަނީ 1.5 މިލިޔަން ޑޮލަރާއި 1.3 މިލިޔަން ޑޮލަރުގެ ލޯނެއް ނަންގަވާފަ އެވެ. އަދި ވިލާ ޝިޕިން ފެށުނީއްސުރެ މިހާތަނަށް 21 މިލިޔަން ޑޮލަރުގެ ލޯނު ނަގާފައިވާ ކަމަށް މާލީ ބަޔާނުގައި ބުނެފައި ވެ އެވެ. ލޯނުތަކުގެ ބޮޑުބައެއް އަދި ނުދައްކާވާ ކަމަށް ވެސް ބަޔާނުގައި ވެ އެވެ.\nމެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް މާލީ ބަޔާން\n70 ކޮމެންޓް, 146 ރިއެކްޝަންސް\nމަޖިލިސް ވެބްސައިޓުން މި ހޯދާ ހޯދާ ނުފެނުނު. ކޮންމެވެސް ކުއްޖަކު ލިންކް ޝެއަރ ކޮށްލަބަ\nއިންވެސްޓަރުންގެ އެކަމުންޓްތަގައި އެހާ ފައިސާއެއް ޖަމާވެފައެއް ނުުންނާނެ. އެގޮތަށް ހުންނާނީ "ފަސޭހަ އާމްދަނީ" ހޯދާ މީހުން އަތުގައި. މީހަކު ގާތްގަނޑަކަށް ހުސްއަތާ ވެރިކަމަށް އައިސް އެންމެ ދައުރެއްގެ ތެރޭގައި މާލޭގައި އޮތް ހަމައެކަނި ހައިވޭއިން އެއަރޕޯރޓް ކައިރިން ބޮޑުސިންގާ ބިމެއް ގަނެލާ ބޮޑު ޓަވަރެއް ކޮޅަށްޖަހާލީ އިރުގައިވެސް އެކައުންޓްގައި އެތައްސަތޭކަ މިލިއަނުން ރުފިޔާ ދިޔާ ފައިސާއަށް ހުރިއިރުވެސް ގިނަބަޔަކަށް އާދައިގެ ކަމެއް.\nތިހާ ދޮގުހަދާކަށް ނުވާނެ ދޯ. އެބި މުން ގަނެގެން އުޅެނީ 100 ވަރަކަށް އަކަފޫޓަށް ވުރެންވެސް ކުޑަތަންކޮޅެއް.. ދެން ތިކިޔާ މީހަކީ އުމުރު ދުވަހު މިނިސްޓަރުކަމާއި ކުންފުނިތަކުގެ ޗެއަރމަން ކަން ކުރިމީހެއް. އިނދެގެން އުޅެނީ މާލޭގެ މުއްސަނދި އާއިލާއެއްގެ މީހަކާ. ހަމައެކަނި ރައީސްކަމަށް އައިސްގެން ލިބުނު އެއްޗެއްނޫން ދޯ ހުންނާނީކީ.\nއެކަމަކު ރައީސް ޔާމީނު އަނގައިން ކޯޓުގައިވެސް ބުނި އެއީ ސިޔާސީ ގޮތުން ލިބިފައިހުރި ފައިސާއޭ!!! އަދުރޭގެ ނަމްބަރުޖެހުން އަދިވެސް ރަނގަޅުވާކަށް ނޫޅޭދޯ؟\nރައްޔިތުންނަ ދަތިވިދުވަހު އެބޭ ވީތަނެއްވެސް ނޭގެ. ދުވަސްކޮޅަކުން ނުކުންނާނެ ރައްޔިތުންނައްޓާކާއޭ ކިޔާފަ އެއްވެސް ހަޔާތެއް ނުހުންނާނެ.\nއެކަމްވެސް ހެޔޮތާ، ކޮވިޑްއާއި ހެދި ކޮލެޖް ފީ ނުދެއްކި އެތައްކުދިންނެއް ހަދާނެ ނަހަދާނެ ގޮތެއް ނޭނގިގެން އުޅުނީމަވެސް އެންމެ ލާރިއެއްވެސް ކުޑައެއް ނުކޮށްދޭ. ފީ ދެއްކުން ޑިއު ވާ ދުވަސް އިތުރު ކޮށްލަދިނީތީ ދެން ރަނގަޅު، ކޮންމެސް ވަރެއް ކޮށްދެވިއްޖެތާ\nއެނާ އަށް ކިތައްމެ ބައިވަރެއް ލިބުނަސް ކަލޭމެންގެ ޓިއުޝަން ފީ އޭނާ ދައްކަން ޖެހޭ ސަބަބެއް ބުނެދީބަލަ. ؟\nމާލީ ބަޔާންތައް ވަރަށް ޖޯކު. މީ ދެން ނަމަކަށް ކުރާ ކަމެއް. އެންމެ މުއްސަދި ކުންފުނިތަކުގެ ވެރިންގެވެސް ނެޓްވޯތު އުޅެނީ ލައްކައިން ނޫނީ2މިލިޔަނަށްވެސް ނާރާ. މީރާ މުވައްޒަފުން އިތުކޮށްގެން ނަމަވެސް މީރާގެ ސެޓިފައިޑް މާލީ ބަޔާންތަކެއް ނެރެންޖެހޭ މިކަހަލަ ދައުލަތުގެ މަގާމުތަކުގެ މީހުންގެ.\nމިވަރަށް ބަޔަކު މުއްސަދިވިއިރު އެހެން ބަޔަކު މިއުޅެނީ ވާރޭން ހިޔާ ނުވެވިގެން. މީ ހަމަ ބޮޑު ޖަރީމާއެއް. އަދި ޗަންޕާ ކޮލި މެން ލޮލަށް ނުވެސް ފެންނާނެ.\nގާ ސިމް އިބްރާހިމް ގާތުގައި އައް ސަވާ ސަން އައިލެންޑް ރިޒޯޓް ގައި ގެ ސްޓް ކިތަށް ރޫމް ހުރިކަމަށް ސަރުކާރު ގައި ރެޖި ސްޓްރީ ކޮށްފައި ވޭތޯ،450ރޫމް ހުރިކަމަށް ރެޖި ސްޓަރ ކޮއްފައި ގެ ސްޓުން އަޅަމުން ގެންދޭ 900 ރޫމަށް ވުރެން ގިނައިން،\nފަނޑިޔާރުބޭ ކޮންތާކުން ފެނުނު ސަންއައިލެންޑް އެއް.އެރަށު ހުންނަނީ 462 ރޫމް\nމީގައި ބަލަންވީ ވާރުތަވި މުދައުގަޑެއްތޯ ނޫނީ ވީނުވީއެއްނޭގި ލިބިފައި އޮތް މުދައުގަޑެއްތޯ ނޫނީ ތިމާގެ ސިކުޑިއާއި އަތްފައިގެ ބުރަމަސައްކަތުން އަދި ތިމާގެ މަވައްޒަފުންގެ ހެޔޮއެދުމާއި ކޮއްދިން ބުރަމަސައްކަތުން ހޯދި މުދައުގަޑެއްތޯ. ގާސިމަކަސް، ޗަންޕާއަކަސް ކޮއްޔަކަސް އެއްމިންގަޑަކުން ކިރާފަ ޕޮއިންޓް ދޭންވީ. ދެންބަލަންވީ ޤައުމަށް ބޮޑަށް ޚިދުމަތްލިބުނީ ކޮން ސޭޓެއްގެ ފަރާތުންތޯ.\nމި އާޓިކަލްގެ ސުރިޚީ ރަގަޅުކޮށްލަދެއްވުން އެދެން. ގާސިމްގެ މިލްކިއްޔާތުގައި 1 ބިލިއަން ރުފިޔާއެއް ނެތް. އެކަމަކު ގާސިމްގެ މިލްކިއްޔާތު 1 ބިލިއަން ރުފިޔާއަށް އަރާ. ތަފާތަކީ މި އާޓިކަލްގެ ސުރުޚީ ކިޔާލީމަ ހީވަނީ ގާސިމް އަތުގައި 1 ބިލިއަން ރުފިޔާ ނަގުދު ފައިސާގޮތުގައި ހުރިކަމަށް.\nމާލެ އާއި އުފަން ރަށުގައި7ބިން. ހަމަ މާލޭ މަހުޖަނު ދެެއްތޯ؟ އޯކޭތޭންކްސްބާއީ.


Taliban ge aa leader kamah Mawlawi Haibatullah\nތާލިބާނުގެ އާ ލީޑަރު ކަމަށް މައުލާވީ ހައިބަތުﷲ\nމައުލާވީ ހައިބަތުﷲ އަޚުންދްޒާދާ. --\nތާލިބާނުގެ އާ ލީޑަރު ކަމަށް މައުލާވީ ހައިބަތުﷲ އަޚުންދްޒާދާ އައްޔަނުކޮށްފި އެވެ. މައުލާވީ ހައިބަތުﷲ އެމަގާމަށް އައްޔަނުކޮށްފައިވަނީ އެޖަމާއަތުގެ ލީޑަރު މުއްލާ އަޚްތަރު މަންސޫރު މީގެ ހަތަރު ވަރަކަށް ދުވަސް ކުރިން އެމެރިކާއިން ވައިގެ ހަމަލާއެއްދީ މަރާލުމާ ގުޅިގެންނެވެ.\nތާލިބާނުންވަނީ މުއްލާ އަހްތަރު މަރުވިކަން ފަހުން ކަށާވަރުކޮށްދީފަ އެވެ. މުއްލާ އަހްތަރާއި އޭނާއެކު ހުރި އިތުރު މީހަކު މަރާލީ އަފްގާނާއި ޕާކިސްތާނާ ގުޅޭ ބޯޑަރު ކައިރިން އެމީހުން ދަތުރު ކުރަމުންދިޔަ ވެހިކަލަށް އަމާޒުކޮށްގެން ދިން ހަމަލާއެއްގައި ކަމަށް އެމެރިކާގެ އޮފިޝަލުން ބުނެ އެވެ.\nމައުލާވީ ހައިބަތުﷲ އަކީ ތާލިބާނުގެ ޑެޕިއުޓީ ލީޑަރެކެވެ. އަދި އޭނާ އަކީ އިމާމެއްގެ އިތުރުން ތާލިބާނުންގެ ކޯޓުތަކުގެ ކުރީގެ ވެރިޔާ އެވެ.\nމުއްލާ އަހްތަރު ތާލިބާނުގެ ލީޑަރު ކަމަށް އިސްކުރީ މިދިޔަ އަހަރުގެ ޖުލައި މަހު އެވެ. ތާލިބާނުންގެ ކުރީގެ ލީޑަރު މުއްލާ މުހައްމަދު 2013 ވަނަ އަހަރު މަރާލި ފަހުން އެ ޖަމާއަތަށް ލީޑަރެއް އައްޔަން ކޮށްފައިވަނީ މިދިޔަ އަހަރުގެ ޖުލައި މަހު އެވެ.\nމުއްލާ އަހްތަރު ތާލިބާނުގެ ލީޑަރު ކަމަށް އައްޔަނު ކުރި ފަހުން ވަނީ އެޖަމާއަތް އެތައް ގޮތަކުން ކުރިއަރައި އަފްގާނުގެ އަސްކަރިއްޔާއަށް އަމާޒުކޮށް ވަރުގަދަ ހަމަލާތަކެއް ދީފަ އެވެ. އަދި މުއްލާ އަހްތަރުގެ ވެރިކަމުގައި އަފްގާނުގެ އެންމެ މުހިންމު އެއް ސިޓީވަނީ ތާލިބާނުގެ ބާރުގެ ދަށަށް ގެނެސްފަ އެވެ.\nތާލިބާނުގެ އިސް ލީޑަރުންތަކެއް މަރާލިކަމަށް ބުނެ މީގެ ކުރިންވެސް އެތައް ފަހަރަކު އެމެރިކާއިން ވަނީ ދޮގު ހަބަރުތަކެއް ފަތުރާފަ އެވެ. ތަލިބާނުގެ ފައުންޑާ މުއްލާ އުމަރު މަރުވިކަންވެސް އެ ޖަމާއަތުން ކަށަވަރުކޮށްދީފައިވަނީ އޭނާ މަރުވިތާ ދެ އަހަރު ފަހުންނެވެ.\nކެލިފޯނިއާގައި ފިޔަވަޅުތައް ހަރުކަށިކޮށްފި


Hoonufen buimun libey faidhaa akee kobaa\nހޫނުފެން ބުއިމުން ލިބޭ ފައިދާއަކީ ކޮބާ؟\nރަނގަޅު ސިއްހަތެއްގައި ހުރުމަށާއި ހަށިގަނޑު ހައިޑްރޭޓް ކޮށްބެހެއްޓުމަށް ހޫނުފެން ނުވަތަ ފިނިފެން ކަމުގައިވިޔަސް ފެނަކީ ވަރަށް މުހިންމު އެއްޗެކެވެ. ބައެއް މީހުން ގަބޫލުކުރާގޮތުގައި ހޫނުފެން ބުއިމުގެ ސަބަބުން ހަޖަމުކުރުމަށް ފައްސޭހަވެ އެވެ. ނޭވާލާ ނިޒާމު ސާފުވެ، ލުއިވެ އަދި ހާސްކަމާއި ދުރުކޮށްދެ އެވެ.\nހޫނުފެނުގެ ފައިދާ ބޮޑަށް އެނގިފައި އޮންނަނީ މީހުން ބުނެފައިވާ ބުނުމުގެ މައްޗަށް ބިނާކޮށް ކޮންމެސްވަރެއްގެ ސައިންޓިފިކް ރިސާޗެއްވެސް އޭގައި އެކުލެވިގެންވާ ގޮތަށެވެ. އެ ރިޕޯޓްތަކުގައި ބުނާގޮތުން މި ބުއިމުގައި ވަރަށް ގިނަފައިދާ ހުރެއެވެ. ހާއްސަކޮށް ހެނދުނު ހުސްބަނޑާ ނުވަތަ ރޭގަނޑު ނިދުމުގެ ކުރިން ބުއިމުންނެވެ.\nލަފާދޭގޮތުގައި ހޫނު ބުއިންތަށް ބޭނުންކުރުމަށް އެންމެ ރަނގަޅީ 130-160 ފްރިންހައިޓްސް ދެމެދު އެވެ. މިއަށްވުރެން ހޫނު ގަދަނަމަ ފިހިދާނެތީ އެވެ.\nއިތުރު ސިއްހީ ފައިދާއެއްގެ ގޮތުން ވިޓަމިން ސީގެ ގޮތިގައި ހޫނުފެނަށް ލުނބޯހުތް އަޅައިގެންވެސް ބޭނުން ކުރެވިދާނެ އެވެ.\nހޫނުފެނުން ލިބޭ 10 ފައިދާ އަކަށް މި ލިއުމުގައި އަލިއަޅުވާލާނަމެވެ.\n1. ނޭވާލާ ހޮޅިތެރެ ސާފުކޮށްދިނުން\nއާވި އަރަ އަރާ ހުންނަ ފެން ޖޯޑަކުން އަރާ އާވީގެ ސަބަބުން ބެދިފައިވާ ނޭވާ ހޮޅި ސާފުވާގޮތްވެ އެވެ. އަދި ސައިނަސްގެ ސަބަބުން ކުރިމަތިވާ ބޮލުގަރިހުމަށްވެސް ލުއި ލިބެ އެވެ.\nސައިނަސްއާ ކަރުތެރޭގެ ހޮޅި އެތެރެ ފަށަލައަކީ އަރިދަފުސް އެކުލެވޭ ފަށަލައެއްކަމުން ހޫނުފެން ބުއިމުގެ ސަބަބުން ކަރުތެރޭގައިވާ އަރިދަފުން ނެތި ކަރުތެރެ ސާފުވެއެވެ.\n2008 ވަނަ އަހަރު ކުރި ދިރާސާއަކުން ދައްކާ ގޮތުގައި ހޫނު ސައި ފަދަ ބުއިންތަކުގެ ސަބަބުން އަރިދަފުސް ރޯގާ، ކަރުގައި ރިއްސުން، ކެއްސުން އަދި ވަރުބަލިވުން ކަހަލަ ކަންކަމަށް ވަރަށް އަވަހަށް ލުއި ލިބެއެވެ.\nރޫމް ޓެމްޕަރޭޗާރގައި ހުންނަ ބުއިންތަކަށްވުރެ ހޫނު ބުއިންތަކުން ހަށިގަނޑަށްމާ ބޮޑަށް ފައިދާ ކުރެ އެވެ.\n2. ހަޖަމް ކުރުމަށް އެހީވެދޭ\nފެނަކީ ހަޖަމު ކުރުމުގެ ނިޒާމުގައި ކާއެއްޗެހި ދައުރު ކުމަށް އެހީތެރިވާ އެއްޗެކެވެ. މި ނިޒާމުގައި ރަނގަޅަށް ފެންދައުރުވާނަމަ ހަށިގަނޑުގައި އުފެދޭ ބޭކާރު މާއްދާތައް ބޭރުކުރުމަށް އިތުރު ބާރެއް ލިބިގެންދެއެވެ.\nބައެއް މީހުން ގަބޫލުކުރާގޮތުގައި އާދައިގެ ފެނަށްވުރެން ތާފަނާ ފެން ބުއިމުން ހަޖަމުކުރާ ނިޒާމުގެ މަސައްކަތް ފުރިހަމަވެ އެވެ.\nހޫނުފެނުގެ ނަޒަރިއްޔާތަށް ބަލާއިރު ހޫނުކޮށް ފެން ބުއިމުން، ގޮހޮރުގައި ހަޖަމު ނުވެ ހުންނަ ކާތަކެތީ ހަރުމިން މަޑުކޮށްލަދީ ހަޖަމުކުރުމަށް ފަސޭހަވެގެންދެއެވެ. މީގެ ސަބަބުން ބޮޑުކަމުދިއުމުގެ އުނދަގޫތަކަށް ލުޔެއް ލިބިގެންދާނެއެވެ.\n3. ސިކުނޑިއާއި ނާރުތަކަށް އެހީތެރިވެދެ އެވެ.\nފިނިފެން ނޫނީ ހޫނުފެން ކަމުގައިވިޔަސް ފެނަކީ ހަށިގަނޑަށް ބޭނުންވާވަރަށް ނުލިބިއްޖެ ނަމަ އޭގެ ނޭދެވޭ އަސަރު ހަށިގަނޑަށާއި ނާރުތަކަށް ކުރާކަމެކެވެ. މިގޮތުން އެކަށީގެންވާ ވަރަށް ފެން ނުބޯނަމަ މޫޑަށް ބަދަލުއައިސް ސިކުނޑީގެ މަސައްކަތައް އަސަރުކުރެ އެވެ. 2019 ވަނަ އަހަރު ހެދި ދިރާސާއަކުން ބުނާގޮތުގައި ހޫނުފެން ބުއިމުގެ ސަބަބުން ސިކުނޑީގެ ނާރުތަކަށް ހެޔޮބަދަލުއައިސް މީހާގެ މޫޑު ރަނގަޅުވެ އެވެ. މި ދިރާސާ ބުނާގޮތުގައި ހޫނުފެން ބުއިމުގެ ސަބަބުން ސިކުނޑި އިންސާނާ ބޭނުންވާ ކަމަކަށް މަގުފަހިކޮށްދީ މީހާގެ ބޯ ހާސްކަން ކުޑަ ކޮށްދެއެވެ.\n4. ބަނޑު ހަރުވުން ނުވަތަ ބޮޑުކަމުދިއުމަށް ލުއި ލިބޭ\nހަށިގަނޑުން ފެންމަދުވުމަކީ ބަނޑުހަރުވެ ބޮޑުކަމުދިއުމަށް އުނދަގޫވާ އެންމެ މައިގަނޑު އެއް ސަބަބެވެ. އެހެން ކަމުން ގަވައިދުން ހަށިގަނޑަށް ބޭނުންވާ ވަރަށް ފެންބުއިމަކީ ބޮޑުކަމުދާ ތަކެތި ހަރުނުވެ ބޭރުކުރުމަށް ފަސޭހަވެގެން ދާނެ ކަމެކެވެ. އަދި ހާއްސަކޮށް ގަވައިދުން ހޫނުފެން ބުއިމުކީ ހަޖަމުކުރުމުގެ ނިޒާމުގެ ދައުރު އެއްގޮތަކަށް އެއްހަމައެއްގައި ބެހެއްޓުމަށް އިތުރު ބާރެއްލިއްބައިދޭ ކަމެކެވެ.\n5. ހަށިގަނޑުން ފެންމަދުވިޔަ ނުދިނުމަށް އެހީތެރިވުން\nއިންސްޓިޓިއުޓް އޮފް މެޑިސިންއާއި ހަވާލާދީ އިތުބާރު ހިފޭ މައުލޫމާތު ފަތުރާ ވަސީލަތްތަކުން ބުނާ ގޮތުގައި އަންހެނަކަށް 2.3 ލީޓަރުގެ ފެން، ފިރިހެނަކަށް 3.3 ލީޓަރުގެ ފެން ބޭނުން ކުރެވެ އެވެ. އޭގެ ތެރޭގައި ކާނާގެ ގޮތުގައި ބޭނުންކުރާ މޭވާއާއި ތަރުކާރީ ނުވަތަ ވިރިގެންދާފަދަ ކޮންމެވެސް އެއްޗަކުން ހަށިގަނޑަށް ލިއްބައިދޭ ފެން ހިމެނެ އެވެ.\nތިމާއަކީ މާބަނޑު މީހެއް، ގާތުން ކިރުދޭ މަޔެއް، ބުރަ މަސައްކަތުގައި އުޅޭ މީހެއް ނުވަތަ ހޫނުގަދަ މާހައުލެއްގައި މަސައްކަތް ކުރާ މީހެއް ނަމަ ހަށިގަނޑަށް ގިނމައިން ފެން ބޭނުންވެ އެވެ.\nކޮންމެ ދުވަހެއްވެސް ފެށުމަކަށް ހޫނުފެން ބޭނުންކޮއްލުމަށްފަހު، އެނޫން އެހެން ކަހަލަ ފެނަކުން ދުވަސް ނިންމާލުން މުހިންމެވެ.\n6. ފިނިވުމުން ތުރުތުރު އެޅުން ހައްލުކޮށްދޭ\n2017 ވަނަ އަހަރުގެ ދިރާސާއަކުން ބުނާ ގޮތުގައި ހަށިގަނޑު ފިނިވުމުން އޭގެ ޒާތުގައި ތުރުތުރު އަޅާ ކަންތަށްވީ ނަމަވެސް ތަފާތު ދިޔާތަކެތި ބޭނުންކުރުމުން ހީކެރުވުމާއި ތުރުތުރު އެޅުން ކުޑަކޮށްދެ އެވެ.\nދިރާސާއިން ދެއްކި ގޮތުގައި ހޫނުފެން ބުއިމުގެ ސަބަބުން ހަށިގަނޑުގައި ފިނި ހޫނުމިން ހިފަހައްޓަން ކުރަން ޖެހޭ މަސައްކަތް ލުއިވެގެން ދިޔަ އެވެ.\n7. ލޭ ދައުރުވުން ރަނގަޅުކޮށްދެއެވެ.\nހަށިގަނޑަށް ބޭނުންވާ ވަރަށް ފެންބުއިމުގެ ސަބަބުން ހަށިގަނޑުގައި ލޭ ދައުރުވުން ރަނގަޅުކޮށްދެ އެވެ. ރަނގަޅަށް ލޭ ދައުރުވާނަމަ ލޭމައްޗަށް ދިއުން، ހިތުގެ ބަލިތައްޖެހުމުގެ ފުރުސަތު ކުޑަކޮށްދެ އެވެ.\nތާފަނާ ފެނުން ފެންވެރުމުން ލޭދައުރުކޮށްދޭ، ހިތުގެ ހޮޅިތަކާއި ނާރުތައް ފުޅާވެ ލޭ ދައުރުވުމަށް ފައްސޭހަވެގެންދެ އެވެ.\nމީގެ އިތުރުންވެސް ދިރާސާތަކުން ދައްކާ ގޮތުގައި ރޭގަނޑު ނިދުމުގެ ކުރިން ހޫނު ފެނުން ފެންވެރުމަކީ ހަށިގަނޑު ހަމަޖެހި، އާރާމުކޮށް ނިދުމަށް ލިބޭ އެހީއެކެވެ.\n8. ހާސްވެ ކަނބޮޑުވުމާއި ދުރުވޭ\nހަށިގަނޑަށް އެކަށީގެންވާވަރަށް ފެންބުއިމުގެ ސަބަބުން ސިކުނޑިއާއި މައިބަދައިގެ ނާރުތަކުގެ މަސައްކަތަށް ރަނގަޅުވެ ހާސްކަމާއި ނުތަނަވަސްކަން ފިލައިގެން ދިއުމަށް އެހީތެރިވެދެ އެވެ.\n2014ވަނަ އަހަރު ހެދި ދިރާސާއަކުން ދައްކާގޮތުންގައި އެކަށީގެންވާ ވަރަށް ފެން ނުބުއިމުގެ ސަބަބުން ނުތަނަވަސްކަން އިހުސާސްވެ، ހިތްހަމަ ނުޖެހުމާއި ވިސްނުމަށްވެސް ބަދަލު އާދެ އެވެ.\n9. ހަށިގަނޑުން ވިހަމާއްދާތައް ބޭރުވުމަށް އެހީވެދޭ\nހޫނުފެންވިޔަސް އާދައިގެ ފެންވިޔަސް ގިނައިން ބުއިމުގެ ސަބަބުން ހަށިގަނޑަށް ލިބޭ ވިހަމާއްދާތަކުން ކިޑްނީ ސަލާމަތްކުރުމަށް އެހީތެރިވެދެ އެވެ. ގިނައިން ފެންބުއިމުން ހަށިގަނޑުގައި އުފެދޭ ވިހަމާއްދާތަށް ދަލުގެ ސިފައިގަ ނޫންނަމަ ކުޑަކަމުދާ ތަކެތީގެ ޒަރިއްޔާއިން ނަމަވެސް ބޭރުކުރުމަށް އެހީތެރިވުމުގެ ސަބަބުން ހަށިގަނޑުގެ ދިފާއީ ނިޒާމު ވަރުގަދަވުމަށް އެހީތެރިވެ އެވެ.\n10. ކާއެއްޗެހި ދަތުރުކުރާ ހޮޅީގެ ނާރުތަށް ބެދުމުން ސަލާމަތް ކޮށްދޭ\nގިނައިން ފެންބުއިމުގެ ސަބަބުން ކާއެއްޗެހި ދަތުރުކުރާ ހޮޅި އަކްލޭޒިއާގެ އަލާމާތްތަކުން ދުރުކޮށްދޭ ކަމެކެވެ. އަކްލޭޒިއާ އަކީ ކާއެއްޗެހި ދަތުރުކުރާ ހޮޅިންގެ ނާރުތަކަށް ލިބޭ ގެއްލުމެއްގެ ސަބަބުން ކާއެއްޗެހި ދަތުރުކުރުމަށް އުނދަގޫވުމެވެ.\nއަކްލޭޒިއާ ޖެހިފައިވާނަމަ ކާއެއްޗެހި ދިރުވަން އުނދަގޫވެ އެވެ. އަދި ކާއެއްޗެހި ހޮޅިތެރޭގައި ތާށިވެފައި ހުންނަ ކަހަލަ އިހުސާސެއް ކުރެވެ އެވެ. އެއައް ކިޔާނީ ޑިސްފޭޖިއާ އެވެ.


Idhikolhu coalition ah Imran magaamun dhurukurevidhaane tha? | Mihaaru\nރިޕޯޓް / އިމްރާން އަބްދުﷲ، ހޯމް މިނިސްޓަރު\nވެރިކަން ކުރާ ކޯލިޝަންގައި ހިމެނިވަޑައިގަންނަވާ ލީޑަރުންނާ އެކު ހޯމް މިނިސްޓަރު އިމްރާން: އޭނާގެ އިތުބާރު ނެތް ކަމުގެ މައްސަލައެއް މަޖިލީހަށް ވަނީ ވައްދާފައި.---ފޮޓޯ: ނިޝާން އަލީ/މިހާރު\n27 އޮކްޓޯބަރ 2020 - 08:35\nހޯމް މިނިސްޓަރު، އިމްރާން އަބްދުﷲ މަގާމުން ދުރުކުރުމަކީ އިދިކޮޅު ކޯލިޝަނުން މިހާރުގެ ރައްޔިތުންގެ މަޖިލީހަށް ހުށަހެޅި ވަޒީރެއްގެ އިތުބާރު ނެތްކަމުގެ ފުރަތަމަ ވޯޓެވެ. މި މައްސަލަ މަޖިލީހަށް ވެއްދީ ނުވަ މެމްބަރެއްގެ ސޮޔާ އެކުގަ އެވެ. އިތުރު މެމްބަރުންގެ އެއްބާރުލުން ލިބޭނެ ކަމުގެ ޔަގީންކަމާ އެކު އިދިކޮޅުން ހުށަހެޅި މައްސަލައިގައި މިހާތަނަށް ސޮއިކުރެއްވީ ޕީޕީއެމާއި ޕީއެންސީގެ ނުވަ މެމްބަރުންނާއި އަމިއްލަ ދެ މެމްބަރެކެވެ.\nރައްޔިތުންގެ މަޖިލީހުގެ ގަވާއިދު ބުނާ ގޮތުން ވަޒީރެއްގެ އިތުބާރު ނެތް ކަމުގެ މައްސަލަ މަދުވެގެން 10 މެމްބަރުންގެ ސޮޔާ އެކު މަޖިލީހަށް ހުށަހެޅިދާނެ އެވެ. އެކަމަކު މަޖިލީހުން އެ މައްސަލަ ފާސްކުރަން އަގުލަބިއްޔަތު ބޭނުންވާނެ އެވެ. މިހާރުގެ މަޖިލިހުގެ މެމްބަރުންގެ ނިސްބަތުން އެއީ 44 ވޯޓެވެ. އެވަރަށް ވޯޓު ލިބޭނެކަމުގެ ޔަގީންކަން އިދިކޮޅަށް އެބަ އޮތް ހެއްޔެވެ؟\nރައްޔިތުންގެ މަޖިލީހުގެ ޖަލްސާގައި ހޯމް މިނިސްޓަރު އިމްރާން މަޖިލީހަށް ޖަވާބުދާރީވެވަޑައިގަންނަވާއިރު އަރިހުގައި ހޯމް މިނިސްޓްރީގެ ސްޓޭޓް މިނިސްޓަރު ނަޒީރު.---ފޮޓޯ: މަޖިލިސް\nއެކަމަކު އިދިކޮޅުން ބުނިގޮތުގައި، ޖިންސީ ގޯނާއާ ގުޅޭ ގޮތުން އިމްރާން ދެއްކެވި ވާހަކަތަކަކީ ވަޒީރެއްގެ ހައިސިއްޔަތުން އެމަނިކުފާނުގެ ގާބިލްކަމާއި ޒިންމާދާރުކަމާ މެދު ސުވާލު އުފެދޭ އަދި އެކަމުގެ ސަބަބުން ތަހުގީގަށް މިނިސްޓަރު ނުފޫޒު ފޯރުވުން ކަމަށް ބެލެވެ އެވެ. މަޖިލީހަށް ހުށަހެޅި މައްސަލައިގައި ބުނެފައިވާ ގޮތުގައި، އިމްރާން ދެއްކެވި ވާހަކައިގެ ސަބަބުން، އޭނާ މަގާމުގައި ހުންނަވަނިކޮށް ޖިންސީ ގޯނާގެ މައްސަލަތަކުގައި އިންސާފު ލިބޭނެ ކަމުގެ އުއްމީދު ވަނީ ގެއްލިފަ އެވެ.\nޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމް ވިދާޅުވީ އިމްރާންގެ އިތުބާރު ނެތްކަމުގެ ވޯޓަކީ، ގައުމީ މަސްލަހަތާ ގުޅިފައިވާ ކަމެއް ކަމަށެވެ. ޖިންސީ ގޯނާ އާއި ޖިންސީ ފުރައްސާރައިގެ މައްސަލަތަކަކީ ހައްލު ހޯދަން، އެމްޑީޕީން ވެސް ވަކާލާތުކުރި ކަންކަމަށް ވާތީ، އެފަދަ މައްސަލަތަކުގައި ހޯމް މިނިސްޓަރުގެ ބަސްފުޅާއި އަމަލުކުރައްވާ ގޮތުން އިތުބާރު ގެއްލުމަކީ އެމްޑީޕީއަށް ވެސް ކަންބޮޑުވުމަކަށް ވާނެ ކަމަށް ގަބޫލުކުރައްވާ ކަމަށް ޝިޔާމް ވިދާޅުވި އެވެ.\nއެމްޑީޕީން މިކަމުގައި، އެއްބާރުލުން ދޭން ޖެހޭ ސަބަބަކީ، އޭނާ ވިދާޅުވި ގޮތުގައި، އެ ޕާޓީން ވަކާލާތުކުރަމުން އައި ގޮތަށް އަންހެނުންގެ ހައްގުތައް ހޯދައިދިނުމެވެ. އިދިކޮޅު މެމްބަރުންނަށް އެކަނި މި ވޯޓު ކާމިޔާބު ނުކުރެވޭނެ ކަމަށް އޭނާ ގަބޫލުކުރައްވަ އެވެ. އެކަމަކު މައްސަލަ ހުށަހެޅުއްވީ، މައްސަލައިގެ ހައްސާސްކަމުން، އެމްޑީޕީން ވެސް މިކަމުގައި އެއްބާރުލުން ދޭނެ ކަމުގެ އުއްމީދާ އެކު ކަމަށް ޝިޔާމް ވިދާޅުވި އެވެ.\nޕީޕީއެމްގެ ނައިބު ރައީސް ޝިޔާމް: އޭނާ ވިދާޅުވަނީ އިތުބާރު ނެތް ކަމުގެ ވޯޓުގައި އެމްޑީޕީގެ މެމްބަރުންނާ ވާހަކަ ދައްކަވަމުން އަންނަ ކަމަށް. --ފޮޓޯ/މިހާރު\nއިމްރާންގެ އިތުބާރު ނެތްކަމުގެ މައްސަލައިގައި މަޖިލީހުގެ އަމިއްލަ ދެ މެމްބަރަކު ސޮއިކުރެއްވުމަކީ ޕީޕީއެމަށް ލިބުނު ހިތްހަމަޖެހުމެކެވެ.\n"މިއީކީ، ޕީޕީއެމް/ޕީއެންސީގެ މައްސަލައެއް ނޫން. އަޅުގަނޑުމެން ކުރި ކަމަކީ މި މައްސަލައިގައި އިސް ނެގުން. އަޅުގަނޑު ގަބޫލުކުރަނީ މިކަމުގައި، މަޖިލީހުގެ 75 ޕަސެންޓް އޮތް އެމްޑީޕީގެ މެމްބަރުން އެއްބާރުލުން ދެއްވާނެ ކަމަށް، އެ އުއްމީދު އެބަ އޮތް،" ޝިޔާމް ވިދާޅުވި އެވެ.\n"މި ކަންތައް އަޅުގަނޑުމެންނަށް ކާމިޔާބު ނުވެއްޖިއްޔާ މިއީ، ދިވެހިރާއްޖޭގެ ކަނބަލުންނަށް ލިބިގެންދާނެ ވަރަށް ބޮޑު ނާކާމިޔާބީއެއް ކަމަށް ގަބޫލުކުރަން."\nއޭނާ ވިދާޅުވި ގޮތުގައި އެ މައްސަލަ ކާމިޔާބުކުރަން، އެމްޑީޕީގެ އެންމެ އިސް ބޭފުޅުންނާ ހަމައިން ފެށިގެން ވަކިވަކި މެމްބަރުންނާ ވެސް ގެންދަނީ ވާހަކަ ދައްކަވަމުންނެވެ. އެއީ، މިކަމުގައި ފޭލްވެއްޖެ ނަމަ، އެއީ މުޅި 19 ވަނަ މަޖިލިސް ފޭލްވުން ކަމަށް ޝިޔާމް ދެކެވަޑައިގަންނަވަ އެވެ.\nއެމްޑީޕީން އަދި ގޮތެއް ނުނިންމާ!\nއަދާލަތު ޕާޓީގެ ރައީސް، އިމްރާނަކީ މި ވެރިކަމުގައި ހަމައެކަނި ހޯމް މިނިސްޓަރެއް ނޫނެވެ؛ ސިޔާސީ ޕާޓީތަކެއް ބައިއަތުން އުފެދުނު، މިހާރު ވެރިކަން ކުރާ ކޯލިޝަންގެ އެއް ލީޑަރު ވެސް މެ އެވެ. އޭނާގެ އިތުބާރު ނެތްކަމުގެ ވޯޓުގައި، އެމްޑީޕީ ވިސްނުން ގެންގުޅޭ ގޮތަކުން، ކޯލިޝަނަށް ގުޑުން އެރުން ގާތެވެ. ކޯލިޝަން ވެރިކަމުގައި، ނަތީޖާ ނެރުން މާ ބޮޑަށް ލަސްކަމުގެ ޝަކުވާ އަބަދުމެ ކުރާ އެމްޑީޕީން މީގެ ކުރިން ވަނީ، އަދާލަތު ޕާޓީގެ ވަޒީރަކަށް ވަރަށް ބޮޑަށް ޕްރެޝަރުކޮށް، މަގާމުން އިސްތިއުފާ ދެއްވަން މަޖުބޫރުކުރުވައިފަ އެވެ.\nޖެންޑަ މިނިސްޓަރުގެ މަގާމުގައި ހުންނެވި ޝިދާތާ ޝަރީފް އިސްތިއުފާ ދެއްވީ އިތުބާރު ނެތްކަމުގެ ވޯޓު ނަގާނެ ކަމުގެ އިންޒާރުތަކާ އެކުގަ އެވެ. އޭނާ މަގާމުން ދުރަށް ވަޑައިގަތުމުގެ ފަހަތުގައި އޮތީ ޒިންމާ އަދާނުކުރެވުން ނޫން ކަމަށާއި މަސްލަހަތު ހިފެހެއްޓުން ކަމަށް އިމްރާން ވަނީ ވިދާޅުވެފަ އެވެ. މި ފަހަރު އެމްޑީޕީއަށް ގޮތް ނިންމަން ޖެހިފައި މިއޮތީ އިމްރާނާ މެދުގަ އެވެ.\nމަޖިލީހުގައި ސިޔާސީ ބާރެއް ނެތް އަދާލަތު ޕާޓީގެ އިމްރާން ސަލާމަތްކޮށްދިނުން އޮތީ އެމްޑީޕީގެ އަތްމަތީގަ އެވެ. އޭނާގެ އިތުބާރު ނެތްކަމުގެ ވޯޓު ނިމޭނީ 65 ގޮނޑިއާ އެކު މަޖިލީސް ކޮންޓްރޯލްކުރާ އެމްޑީޕީ ބޭނުންވާ ގޮތަކަށެވެ. ބައެއް މައްސަލަތަކުގައި، އެމްޑީޕީގެ ހިތްހަމަނުޖެހުންތަކެއް އެބަ ހުއްޓެވެ. އޭގެތެރޭގައި، ޚިޔާނާތުގެ ތަހުގީގު ލަސްވުމާއި، މަރު ކޮމިޝަން ފަދަ މުއައްސަސާތަކަށް އެދެވޭ ނަތީޖާއެއް ނުނެރެވުން ހިމެނެ އެވެ. އެކަމަކު ސަފާރީ މައްސަލައިގައި އިމްރާން ދެއްކެވި ވާހަކަތަކުން ވަރަށް ބޮޑު ފާޑުކިއުމެއް އަމާޒުވެފައި އޮތްއިރު، ރައްޔިތުންގެ މަޖިލީހުގެ އެމްޑީޕީގެ މެމްބަރުން ތިއްބެވީ ހިމޭނުންނެވެ.\nއެކި މައްސަލަތަކުގައި ދެކޭ ގޮތް، ސޯޝަލް މީޑިއާގައި ހާމަކޮށް، ބަހުސްކުރާ މެމްބަރުން އިމްރާނާ އެއްކޮޅަށް އަދި ދެކޮޅަށް ވެސް އެއްޗެއް ވިދާޅެއް ނުވެ އެވެ.\nރައްޔިތުންގެ މަޖިލިހުގެ މެމްބަރުންތަކެއް ޖަލްސާއެއްގައި.---ފޮޓޯ: މަޖިލިސް\nއެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް ވިދާޅުވީ އިމްރާންގެ އިތުބާރު ނެތްކަމުގެ ވޯޓާ ގުޅިގެން އެ ޕާޓީން އަދި ގޮތެއް ނުނިންމާ ކަމަށެވެ. އެފަދަ ކަންކަމުގައި، ގޮތް ނިންމަނީ ޕާލަމެންޓްރީ ގްރޫޕްގެ މަޝްވަރާއަށް ފަހު ކަމަށް ވިދާޅުވި އެވެ.\n"އެމްޑީޕީގެ ސްޓޭންޑް އަޅުގަނޑަށް ދަންނަވަން އެނގޭނީ، އެކަމުގައި ގޮތެއް ނިންމީމަ،" އާޒިމް ވިދާޅުވި އެވެ.\nއެހެންކަމުން ކޯލިޝަނަކުން ވެރިކަން ހިންގުމާ މެދު އެމްޑީޕީން ނުރުހުން ވިޔަސް އިދިކޮޅު ޕާޓީތަކާ ގުޅި، އިމްރާން މަގާމުން ދުރުކުރުމަކީ އެ ޕާޓީއަށް މުހިއްމު ކަމެއްތޯ އެނގޭނީ ޕާލަމެންޓްރީ ގްރޫޕްގެ ނިންމުމުންނެވެ.\n"އެއީ، ޔާމީނަށް ލުއި ހޯދަން ކުރާ ޕްރެޝަރެއް"\nއިމްރާން ދިފާއުކުރައްވަމުން އަދާލަތު ޕާޓީގެ ފަރާތުން ވާހަކަ ދެއްކެވި، ހޯމް މިނިސްޓްރީގެ ސްޓޭޓް މިނިސްޓަރު އަލީ ނަޒީރު ވިދާޅުވީ ގާނޫނާ ޚިލާފު އެއްވެސް ކަމެއް އިމްރާން ކުރައްވާފައިނުވާ ކަމަށާއި އެމަނިކުފާނުގެ އިތުބާރު ނެތްކަމުގެ ވޯޓަކަށް ދާން ޖެހޭ ފަދަ މައްސަލައެއް އޮތް ކަމަށް ވެސް ގަބޫލުނުކުރައްވާ ކަމަށެވެ.\nރައްޔިތުންގެ މަޖިލީހުގައި، ސަރުކާރާ ވާދަވެރި ސިޔާސީ ފަރާތްތަކުން އިސްނަގައިގެން ކުރިއަށް ގެންދާ އިތުބާރު ނެތްކަމުގެ ވޯޓާ ގުޅިފައި ވަނީ، ނަޒީރު ވިދާޅުވި ގޮތުގައި، މަނީ ލޯންޑްރިންގެ ކުށް ސާބިތުވެ ޖަލު ހުކުމެއް ތަންފީޒުކުރައްވަމުން ގެންދަވާ ކުރީގެ ރައީސް އަބްދުﷲ ޔާމީން މިނިވަންކުރަން ޕްރެޝަރު ކުރުމެވެ.\n"ކުރީގެ ރައީސް ޔާމީނަށް ލުއިތަކެއް ހޯދަން ސަރުކާރާ ވާދަވެރި ފަރާތްތަކުން ކުރާ ޕްރެޝަރެއް އިތުބާރު ނެތް ކަމުގެ ވޯޓަކީ. އެގޮތަށް މައްސަލަ ވައްދައިގެން ނުވަތަ އެހެން ގޮތްގޮތުން ޕްރެޝަރުކޮށްގެން މިނިސްޓަރު އިމްރާންގެ ފަރާތުން އެކަހަލަ ކަމެއްގައި އެއްބާރުލުމެއް ނުލިބޭނެ،" ނަޒީރު ވިދާޅުވި އެވެ.\n"ރައްޔިތުންގެ މާލިއްޔަތުން ގެއްލިފައި ހުރި ފައިސާތައް ހޯދަން ސަރުކާރުން ކުރާ މަސައްކަތަކަށް ވެސް ބަދަލެއް ނާންނާނެ."\nމިނިސްޓަރު އިމްރާން: ގާނޫނާ ޚިލާފު އަދި އިތުބާރު ނެތް ކަމުގެ ވޯޓަކަށް ދާން ޖެހޭ ސަބަބެއް ނެތް ކަމަށް އަދާލަތު ޕާޓީން ބުނޭ..---ފޮޓޯ: ނިޝާން އަލީ/މިހާރު\nއިތުބާރު ނެތް ކަމުގެ ވޯޓު މަޖިލީހަށް މި ވެއްދީ، ނަޒީރު ފާހަގަކުރެއްވި ގޮތުގައި، ގިނަ އަދަދެއްގެ މަސްތުވާތަކެތި އަތުލައިގަނެ، އެ ވިޔަފާރީގައި ބޮޑުން ހޯދަމުން ދަނިކޮށެވެ. މި ބޮޑުންގެ ތެރޭގައި، ވާދަވެރި ސިޔާސީ ފަރާތްތަކާ ގުޅިފައިވާ މީހުން ހިމެނޭކަމަށް އޭނާ ވިދާޅުވި އެވެ.\nދިފާއުގައި، ކޮންމެ ވާހަކައެއް ދެއްކިއަސް އިދިކޮޅު ކޯލިޝަނުން މައްސަލަ ދޫކޮށްލާކަށް ބޭނުމެއް ނުވެ އެވެ. މިހާތަނަށް އަމަލުކުރައްވާފައިވާ ގޮތުން، އިމްރާނަށް އެ މަގާމުގައި ނުހުންނެވޭނެ ކަމަށް ކޯލިޝަނުން ގަބޫލުކުރެ އެވެ. އެކަމަކު މަޖިލީހުގައި އިދިކޮޅުގައި ތިބި މަދު މެމްބަރުންނަށް އެކަން ވާނީ އެމްޑީޕީގެ މެމްބަރުންގެ އެހީ ލިބިގެންނެވެ.\nއެމްޑީޕީ ހޯމް މިނިސްޓްރީ އަދާލަތު ޕާޓީ ޕީޕީއެމް އިމްރާން އަބްދުﷲ، ހޯމް މިނިސްޓަރު ޕީޕީއެމް/ޕީއެންސީ އިއްތިހާދު\n23 ކޮމެންޓް, 20 ރިއެކްޝަންސް\nބަޔަކު މިއީ ކޯލިޝަން ސަރުކާރެކޭ ކިޔައިގެން އުޅުނަސް ރައްޔިތުން ވޯޓުދިނީ ކޯލިޝަނަކަށް ނޫންކަން ކަށަވަރުވީ ރިޔާސީ އިންތިޚާބަށްފަހު ބޭއްވި ރައްޔިތުންގެ މަޖިލިސްގެ އިންތިޚާބުން. އެހެންކަމުން މިހާރު މުގޫ އޮތީ އެމްޑީޕީ ގެ އަތުގަ. އިދިކޮޅުން ކިތަންމެ ބޭނުންވިޔަސް އެމްޑީޕީގެ އެހީއާ ނުލާ މިހާރު އެއްވެސް ވަޒީރަކުވެސް ސަރުކާން ބޭރެއް ނުކުރެވޭނެ.\n65 ލިބިގެން ތިހެން ހިތަކަށް ކަންތައް ކުރާތީ މިހާރު އާންމުންގެ ތެރޭ އެމްޑީޕީ ސަޕޯޓް ވަރަށް ކުޑަ ވެއްޖެ.\nއެއީ މާމަތީ ބޭކަލަކީތަ. އޭނަ ދައްކާފަހުރިވާހަކައިން ރިލުވާނު މަރާލި މައްސަލައިގަ ހެކި އޭނާއަތުގަ ހުރީ. އެކަން ބެލެންޖެހޭ\nޢިދިކޮޅަކައް އެކަނިނުވާނެ ނަމަވެސްތީ އެމްޑީޕީއިން އެމްޑީޕީގެ މީހަކުބަހައްޓަންޖެހޭ ވިޒާރާއެއް ފަހަރުގަ އިބޫސޯލިހު އިމުރާރާން އައްތިމަގާމުދިނީ އިބޫއައް އެހެންމީހަކު ނުފެނުނީކަންނޭގެ އޭނައައްވަފާތެރި\nއަވަހަށް ބޭރުކޮށްލާ! ދޮގު ހެދުން ނޫން ކަމެއް އެމީހާއަށް ނޭނގޭ!.\nއިދިކޮޅޭ ތިކިޔާ ބަަޔަކު ތި މައްސަލަ ވެއްދީ ކޮންމެހެން އަންހެނުންގެ ހައްގުތައް ހިމާޔަތް ކުރާކަށް ނޫން. ހާލަތު އޮތް ގޮތުން އެމް.ޑީ.ޕީ އާއި މަޖްލިސް މެންބަރުން އުނދަގޫ ޕޮޒިޝަން އަކަށް ލައި އެއްޗެއް ޕްރޫވް ކުރަން. ރައްޔިތުންނަށް ހެޔޮ އެދޭ އެއްބަޔަކުވެސް ނޫޅޭ. ެެެެެެެެެެެެެެެެެ\nމިހާރު.ކޮމް މިއީ ސަރުކާރު ނޫހެއްތަ؟ ނުކުރެވޭނެ. ސަބަބަކީ ސުޕަ މެޖޯރުޓީ އޮތީ އެމްޑީޕީގައި. އެކަމަކު ރައްޔިތުން ކުރިމައްޗަށް އިމްރާންގެ ނަން އައިސިއްޔަ ބޮޑުތަނުން އިމްރާން ފެއިލްކޮށްލާނެ. ޔައުނީ މަޖިލިސްއިން ކަންކަން ނިންމަނީ ރައްޔިތުންގެ ވިންދާ އެއްގޮތަކަށް ނޫނޭ.\nކެރަފާ މުނި ކާފަ\nތިކަމެއް ނުވާނެ. ނަޝީދު ބޭނުންވާނީ ރަނގަޅު މީހަކު ހުރިއްޔާ އެ މީހަކު އުފުރާލަން. އެހެންވެ އެހާ ދޮންކޮށްފައި އަމީން އުފުރާލީ. ދެން ތިބީ ނަޝީދު ބުނެފިއްޔާ ކޮންމެ ގޮތަކަށްވެސް ނައްޓަވާނެ މީހުން. އެއީ މާ ބޮޑު މައްސަލައަަކަށް ނުވާނެ. މިހާރު އޭސީސީވެސް އޯކޭއެއްނު\nއިމްރާންގެ އިތުބާރު ނެތްކަމުގެ ވޯޓު ނަގަންޖެހޭ ވަރުގެ ކަމެއް ނެތް\nނަގަން ނުޖެހޭ ވަރުގެ ކަމެއް ނެތް.\nސޯލިހުއަށް މީގައި ގޮތެއް ނިންމޭނީ، ސޯލިހު ގެ ތާއީދު ލިބިއްޖެއްޔާ އިމުރޭނު ސަލާމަތްވާނެ\nނޯކޮންފިޑެންސް ވޯޑްގައި ބޭނުންވާނީ ރޫހާނީ ލީޑަރގެ އިތުބާރު. ޝެއިހެއް ހޯމްމިނިސްޓަރަކަށްލައިގެން ނަޝީދު އެކުޅެނީ ބޭނުން ކުޅިއެއް.\nމިއީ އެންޑީޕީ އަޑީގައި އޮވެގެން ހިންގާ ކަމެއް، މީގެން ދެފައިދާއެއް އެންޑީޕީއަށް ލިބޭނެ، އެއީ ޕީޕީއެމްއަށް އިމުރާނު ކުރާ ނަފްރަތު އިތުރުވުމާއި، އިމްރާނު ބޭރުކޮށްލާފައި އެންޑީޕީ ކުއްޖަަކަށް ދާހިލީ ވަޒީރުކަން ދިނުން، އެންޑީޕީއަށް ނިސްބަތްނުވާ އެންމެން ވަޒީރުކަމުން ބޭރުކުރަން ވަނީ އަމާޒު ހިފާފައި\nމިހާރުވެސް ގިނަ ރައްޔިތުން އިމްރާނަށް ނަފްރަތު ކުރޭ. ކޮންމެހެން ޕީޕީއެމްގެ ނަން ގެންނަންވެސް ނުޖެހޭ


Rangers brand ge bodyspray rajje ah thaarafkohffi - vNews.mv\nރޭންޖާރސް ބްރޭންޑުގެ ބޮޑީ ސްޕްރޭ ރާއްޖެއަށް ތައާރަފްކޮށްފި\nމުހައްމަދު ސަމާހް 26 August 2016, 23:15\nރާއްޖޭގައި ފުޅާދާއިރާއެއްގައި ސެންޓުގެ ވިޔަފާރިކުރާ ޕޮއިޒްގެ ފަރާތުން ރޭންޖާރސް ބްރޭންޑުގެ ބޮޑީ ސްޕްރޭއެއް ތައާރަފް ކޮށްފިއެވެ.\nމި ބޮޑި ސްޕްރޭ ތައާރަފްކުރުމަށް ސިފްކޯ ކާކީ ފެމިލީމާޓް ހުންނަ ސަރަހައްދުގައި ބޭއްވި ހާއްސަ ހަފްލާގައި ބޮޑި ސްޕްރޭ މާކެޓަށް ނެރެދެއްވީ ސްޕެސިއަލް ފޯސަސްގެ ކޮމާންޑާރ ލެފްޓިނެންޓް ކާނަލް ހަސަން ޝާހިދެވެ.\nއަލަށް ޕޮއިޒް އިން މާކެޓަށް ނެރުނު ރޭންޖާރސް ބްރޭންޑުގެ ބޮޑީ ސްޕްރޭއަކީ އަސްކަރިއްޔާގައި އުޅުއްވާ ބޭކަލުންނަށް ހާއްސަކޮށްގެން އުފައްދާފައިވާ ބޮޑީ ސްޕްރޭއެކެވެ.\nދެ ޖިންސުގެ ބޭފުޅުންނަށް ހާއްސަކޮށްގެން ރޭ މާކެޓަށް ނެރުނު ބޮޑީ ސްޕްރޭގައި 16 ވަށްތަރެއް ހިމެނެއެވެ. އެއީ އަންހެންބޭފުޅުންނަށް ހާއްސަ 8 ވައްތަރުގެ ބޮޑީސްޕްރޭއަކާއި ފިރިހެންބޭފުޅުންނަށްހާއްސަ 8 ވައްތަރެއްގެ ބޮޑީސްޕްރޭއެވެ.ރޭންޖާރސް ބްރޭންޑުގެ 15 ވައްތަރުގެ ސެންޓަށްވެސް ދީފައިވަނީ އަސްކަރިއްޔާގައި ބޭނުންކުރާ ނަންތަކެވެ.\nމި ހާއްސަ ބޮޑީޫ ސްޕްރޭ މާކެޓަށް ނެރެދެއްވުމަށްފަހު ޕޮއިޒްގެ ވެރިޔާ އިލްޔާސް މުހައްމަދު ވިދާޅުވީ މާކެޓަށް ނެރެވުނު ބޮޑީ ސްޕްރޭއަކީ ސިފައިންނާއި ވަރަށްބޮޑަށް ގުޅުން ހުރި ބޮޑީ ސްޕްރޭ އެއްކަމަށާއި ސިފައިންނޫނަސް އާންމުނަށްވެސް މި ބޮޑީ ސްޕްރޭ ކަމުދާނެކަމަށެވެ.\nއަލަށް މާކެޓަށް މި ނެރެވުނު ރޭންޖާސް ބްރޭންޑުގެ ބޮޑީ ސްޕްރޭ ސިފްކޯ ފިހާރައިންނާއި ޕޮއިޒްގެ ފިހާރަތަކުންލިބެން ހުންނާނެ ކަމަށް އެ ފިހާރައިން މައުލޫމާތުދެއެވެ.\nރޭންޖާރސް ބްރޭންޑުގެ ބޮޑީސްޕްރޭ އިފްތިތާހް ކުރުމުގެ އިތުރުން ރޭވަނީ ސިފައިންނަށް ހާއްސަކޮށްގެން ސިފްކޯ ފިހާރައިން އީދު ސޭލެއްވެސް ހުޅުވާފައެވެ.\nމި ސޭލް ހުޅުއްވާދެއްވީ ސްޕެސިއަލް ފޯސަސްގެ ކޮމާންޑާރ ލެފްޓިނެންޓް ކާނަލް ހަސަން ޝާހިދެވެ. ސިފްކޯއިންބުނީ މިސޭލްގައި އީދަށް ބޭނުންވާ މުދާ ހާއްސަކޮށް އަންނައުނު އަގުހެޔޮކޮށްގަންނަން ލިބެން ހުންނާނެކަމަށެވެ.


ބިޒްނަސް ސެންޓާރ ކޯޕަރޭޝަން އިން ސ. ހިތަދޫގައި އޮފީސް އިމާރާތެއް ކުއްޔަށް ހިފަން ބޭނުންވެއްޖެ\nމި ކޯޕަރޭޝަންގެ އައްޑޫ ސިޓީ ހިތަދޫ ގޮފި ހިންގުމަށްޓަކައި އައްޑޫ ސިޓީ ހިތަދޫ އިން ޖާގައިގެގޮތުން 600 އަކަފޫޓަށްވުރެ ކުޑަނޫން އޮފީސް އިމާރާތެއް ކުއްޔަށް ހިފަން ބޭނުންވެއެވެ. ވީމާ، މިކަމަށް ޝަޢުޤުވެރިވެލައްވާ ފަރާތްތަކުން، ތިރީގައި ބަޔާންކޮށްފައިވާ ގޮތުގެ މަތިން ބިޑަށް ރަޖިސްޓަރ ކޮށް، ބިޑް ހުށަހެޅުއްވުމަށް ދައުވަތު އަރުވަމެވެ.\n6 ޖުލައި 2020 ވަނަ ދުވަހުގެ 15:00 ގެ ކުރިން، މި ގޫގުލް ފޯމް މެދުވެރިކޮށް https://forms.gle/bad7RFf1r1o9RjVRA ރަޖިސްޓަރ ކުރައްވަންވާނެއެވެ.\n(ހ) ބިޑަށް ރަޖިސްޓްރީ ކުރުމަށް ދެވިފައިވާ މުއްދަތުގައި، ބިޑަށް ރަޖިސްޓްރީ ވާ ފަރާތްތަކުން، ބޭނުންވާ އިތުރު މައުލޫމާތު ހޯދުމަށް، މަތީގައި ބަޔާންކުރެވުނު އީމެއިލް އަށް ސުވާލުތައް ފޮނުވިދާނެއެވެ.\n(ށ) އިތުރު މައުލޫމާތު ބޭނުންވާ ފަރާތްތަކަށް މައުލޫމާތު ފޯރުކޮށްދިނުމަށްޓަކާ، ބިޑަށް ރަޖިސްޓްރީވެފައިވާ ފަރާތްތަކަށް ވީޑިއޯ/އޯޑިއޯ ކޮންފަރެންސް މެދުވެރިކޮށް 08 ޖުލައި 2020 ގައި މައުލޫމާތު ދިނުމުގެ ސެޝަންއެއް ބޭއްވޭނެއެވެ.\n(ހ) މިކަމަށް ޝައުގުވެރިވެލައްވާ ބޭފުޅުން 13 ޖުލައި 2020 ވާ ހޯމަ ވަނަ ދުވަހުގެ 12:00 ގެ ކުރިން [email protected] އަށް އަންދާސީ ހިސާބު ފޮނުއްވުން އެދެމެވެ. މިގޮތުން އީމެއިލް ކުރައްވާއިރު ސަބްޖެކްޓް ލައިންގައި “Bid Submission for Office Space” މިހެއް ޖެއްސެވުން އެދެމެވެ.\n(ށ) ބިޑް ހުށަހެޅުމުގެ ފުރުޞަތު ދެވޭނީ، ބިޑް ހުށަހެޅުމަށް ރަޖިސްޓްރީވުމަށް ކަނޑައެޅިފައިވާ ތާރީޚަށް ރަޖިސްޓަރ ކުރާ ފަރާތްތަކަށެވެ. ބިޑާއި ބެހޭ މައުލޫމާތު ކަރުދާސް ގެޒެޓްކުރެވޭތީ މައުލޫމާތު ދިނުމަށް ވީޑިއޯ/އޯޑިއޯ ކޮންފަރެންސް މެދުވެރިކޮށް ބާއްވާ ބައްދަލުވުމުގައި ބައިވެރިވެ ވަޑައިނުގަނެވޭ ފަރާތްތަކަށްވެސް، ރަޖިސްޓްރީކޮށްފައިވާނަމަ ބިޑް ހުށަހެޅުމުގެ ފުރުސަތު ދެވޭނެއެވެ.\nމިކަމާ ގުޅޭގޮތުން އިތުރު މަޢުލޫމާތު ބޭނުންވާނަމަ 7913535 އަށް ގުޅުއްވައިގެން ނުވަތަ [email protected] އަށް އީމެއިލް މެދުވެރިކޮށް ނުވަތަ ރަޖިސްޓަރ ކުރައްވާއިރު ގޫގުލް ފޯމް މެދުވެރިކޮށް މައުލޫމާތު ސާފުކުރެއްވުން އެދެމެވެ.\n04 ޖުލައި 2020\nޕަބްލިޝްކުރި ތާރީޚު: 04 ޖުލައި 2020\nޕަބްލިޝްކުރި ގަޑި: 1952\nސުންގަޑި: 13 ޖުލައި 2020 1200\n- 2. Information Sheet\n- 3. Scoring\n- 4. Bid Submission Form


ALIA ge leyhadhiyaa kurumuge message thafaathu gothakah!\nއެލިއާއިން ކުރިއަށް ގެންދިޔަ ބްލަޑް ކޭމްޕުގެ މެސެޖުތައް ރަސްރަނި ބަގީޗާގައި- ފޮޓޯ: އަވަސް\nރަސްރަނި ބަގީޗާ އަށް ވަދެގެން ގޮސް، ފައުންޓެއިންއާ ހަމަޔަށް ދިޔައިރު ލޮލުގައި އަޅައިގަތީ ތަފާތު މަންޒަރެކެވެ. ލޭތިއްކެއްގެ ބައްޓަމަށް ހަދާފައިވާ ފިލާކޮޅުތަކެއްގައި ވަރުގަދަ މެސެޖުތަކެއް ލިޔެ ބަހައްޓާފައި ހުއްޓެވެ. މިއީ ނިމިދިޔަ ހަފުތާގައި އެލިއާ އިންވެސްޓްމަންޓުން ކުރިއަށް ގެންދިޔަ ލޭ ހަދިޔާ ކުރުމުގެ ހަނދާން ތަކެވެ. ލޭ ތިއްކެއް ގޮތަށް ކަފާ ހަދާފައިވާ މި ފިލާކޮޅުތަކުގައި ތަފާތު އެތައް މެސެޖުތަކެއް ލިޔެފައިވެ އެވެ.\n"މި ގޮތަށް [ރަސްރަނި ބަގީޗާ] ގައި މެސެޖުތައް ބަހައްޓަން ބޭނުންވީ ގިނަ މީހުންނަށް ދައްކާލަން. ލޭ ހަދިޔާ ކުރުމާމެދު މީހުން ހޭލުންތެރިކޮށް. މިއީ ކިހާ މުހިންމު ކަމެއްކަން އަންގައި ދިނުމަށް،" އެލިއާގެ އިސް އޮފިޝަލަކު ވިދާޅުވި އެވެ.\nއެހެން ކުންފުނިތަކަށް މިސާލެއްގެ ގޮތުގައި އެލިޔާ އިން ލޭ ހަދިޔާ ކުރުމުގެ ޕްރޮގްރާމް ހިންގާ މިއީ ފުރަތަމަ ފަހަރެއް ވެސް ނޫނެވެ. ދުނިޔޭގެ ލޭ ހަދިޔާ ކުރުމުގެ ދުވަސް ފާހަގަ ކުރުމަށް މިކަން ކުރާތާ ތިން އަހަރު ވެއްޖެ އެވެ. މޯލްޑިވްސް ބްލަޑް ސާވިސް (އެމްބީއެސް) އާ ގުޅިގެން ކުރި އަށް ގެންދާ މި ހަރަކާތަށް ލިބޭ ތަރުހީބު ވެސް ދަނީ އަހަރެއް އަހަރަކަށް އިތުރުވަމުންނެވެ.\nއެލިއާގެ ޖީއެސް ސައީދު ރަސްމިއްޔާތެއްގައި ވާހަކަ ދައްކަވަނީ. -- ފޮޓޯ: އަފްޝީން ނަސީރު| އަވަސް\nދެ ހޮސްޕިޓަލަށް ވެސް ހަދިޔާކުރި\nލެއަކީ އަބަދުވެސް ބޭނުން ޖެހިފައިވާ އެއްޗެކެވެ. ހާއްސަކޮށް ދާއިމީކޮށް ލޭ އަޅަން ޖެހޭ ބަލިތައް ތަހަށްމަލް ކުރާ މީހުންނަށް މިކަން ވަނީ ބޮޑު ތަކުލީފަކަށެވެ. މޯލްޑިވްސް ބްލަޑް ސާވިސް (އެމްބީއެސް) އާ ގުޅިގެން އެލިޔާއިން ކުރިއަށް ގެންދިޔަ މި ކޭމްޕުގައި މި އަހަރު 187 މީހަކު ވަނީ ލޭދީފަ އެވެ. ލޭދޭން 200 އެއްހާ މީހުން ދިޔަ އެވެ. ނަމަވެސް ލޭ ދިނުމުގެ ސިއްހީ މިންގަނޑުތައް ހަމަވީ 187 މީހެއްގެ އެވެ. މިދިޔަ އަހަރު ލޭ ހަދިޔާކުރުމުގެ މި ޕްރޮގްރާމުގައި 146 މީހަކު ވަނީ ލޭ ދީފަ އެވެ. އެހެންކަމުން މިއީ ވަރުގަދަ ކެމްޕޭންތަކާއެކު ކުރެވުނު ވަަރަށް ކާމިޔާބު މަސައްކަތެއްގެ ގޮތުގައި ބެލިދާނެ އެވެ.\n"އެމްބީއެސްއާ އެކު ވަރަށް ބޮޑު ކެމްޕޭނެއް ހިންގިން މިކަމުގައި. ޓީވީތަކާއި ސޯޝަލް މީޑިޔާގައިވެސް. އަޅުގަނޑުމެން [އެލިއާ] ގެ މުވައްޒަފުން ވަކިވަކިންވެސް ސޯޝަލް މީޑިޔާގައި ޕްރޮމޯޓް ކުރިން. އެހެންވެކަން ނޭނގެ މިވަރުގެ ބޮޑު ތަރުހީބެއް ލިބިގެން ދިޔައީ،" އެލިއާގެ އޮފިޝަލް ވިދާޅުވި އެވެ.\nމި ކޭމްޕުން ލިބުނު ލޭ ހަމައެކަނި ހަދިޔާ ކުރީ އެމްބީއެސްގެ ބްލަޑް ބޭންކްއަށް އެކަންޏެއް ވެސް ނޫނެވެ. ރާއްޖޭގެ އެންމެ ބޮޑު ދެ ހޮސްޕިޓަލް ކަމަށްވާ އައިޖީއެމްއެޗް އާއި އޭޑީކޭގެ ބްލަޑް ބޭންކްތަކަށް ވެސް މިލޭ ވަނީ ހަދިޔާ ކޮށްފަ އެވެ.\nއެލިއާ ބްލަޑް ކޭމްޕް-ފޮޓޯ: މިހާރު\nއެލިޔާގެ އޮފިޝަލް ވިދާޅުވީ މި ކޭމްޕުގެ އަނެއް މަގުސަދަކީ މުވައްޒަފުންގެ މެދުގައި ލޭ ހަދިޔާ ކުރުން އާދައެއްގެ ގޮތުގައި ހިފެހެއްޓުން ކަމަށެވެ.\n"މި މަސައްކަތް ދަނީ ކާމިޔާބު ވަމުން އިރާދަކުރެއްވިއްޔާ. މިހާރު އަޅުގަނޑުމެން [އެލިއާ] ގައި އެބަތިބި ކޮންމެ ތިން މަހަކުން ބަރާވަރަށް ލޭ ހަދިޔާކުރާ ސްޓާފުލް. މިއީ ވަރަށް ބޮޑު ހިތްހަމަ ޖެހުމެއް،" އޮފިޝަލް ވިދާޅުވި އެވެ.\nނޭޝަނަލް ބްލަޑް ސާވިސްގެ ކްލިނިކަލް ނާސް، ގުލިސްތާން އީސާ ވިދާޅުވީ ކޮންމެ ދުވަހަކު ކޮންމެ ދުވަހަކު ވެސް 30 އަކަށް މީހުން ލޭ އަޅަން އެ ސެންޓަރަށް ދާކަމަށާ އެހެންކަމުން އެލިޔާގެ މަސައްކަތަކީ ބޮޑު އެހީއަކަށްވެގެންދާ ކަމަށެވެ.\nއެލިއާއިން މި ދައްކަނީ ވަރަށް ރީތި މިސާލެކެވެ. އިޖުތިމާއީ ޒިންމާ އަދާކުރުމުގެ މި ފުރިހަމަ މިސާލުތައް މިހާރު ފެންނަން އެހުރީ ރަސްރަނި ބަގީޗާއިންނެވެ. އެކަން ފެންނަނީ ވަރުގަދަ މެސެޖުތަކެއްގެ ގޮތުގަ އެވެ.\nލޭ ހަދިޔާ ކުރުން އެލިއާ އިންވެސްޓްމަންޓް\nޔަމަހާ ފްރީގޯ އެލިއާއިން ލޯންޗުކޮށްފި


SunOnline: Aniyaaveri koh maruvi ethakaa gulhigen aanmun rulhi gadha vejje\nއަނިޔާވެރިކޮށް މަރުވި އެތަކާ ގުޅިގެން އާންމުން ރުޅިގަދަވެއްޖެ\nއަހުމަދު ޖައިޝަން 05 Jun 2020, 10:28\nއިންޑިއާގެ ކެރެލާގައި އަނިޔާވެރިގޮތަކަށް މަރުވެފައިވާ އެތެއް ކޯރެއްގެ ތެރޭގައި --- ފޮޓޯ : ބީބީސީ\nމޭވާތަކެއްގެ ތެރެއަށް ފަޓާސްތަކެއް އަޅާފައި ހުރުމުގެ ސަބަބުން މާބަނޑު އެތަކަށް ބޮޑެތި އަނިޔާތަކެއްވެ، މަރުވި މައްސަލައެއް އިންޑިއާގައި ވަރަށް ބޮޑަށް ހޫނުވެއްޖެ އެވެ.\nއިންޑިއާގެ ކެރެލާގައި މާބަނޑު އެތަކަށް މޭވާތަކެއް ދިން އިރު އޭގެ ތެރޭގައި ފަޓާސްތަކެއް ފޮރުވާފައި ހުރުމުން އެ އެތް މޭވާ ކެއުމުގެ ތެރޭގައި ފަޓާސްތައް ވަނީ އަނގައަށް ގޮވާފަ އެވެ. އެ އާއެކު ލިބުނު އަނިޔާގައި އެ މާބަނޑު އެތް މަރުވި މައްސަލަ މިހާރު ވަނީ ވަރަށް ބޮޑަށް ހޫނުވެފަ އެވެ.\nއިންޑިއާގެ ކެރެލާގައި އެ އެތް މަރުވެފައިވަނީ މިދިޔަ މަހުގެ 27 ވަނަ ދުވަހު އެވެ. އެ އެތް މަރުވެފައިވަނީ ކެރެލާގެ ކޯރެއްގެ ތެރޭގައި އޮއްވަ އެވެ.\nއެ އެތް މަރުވިތާ ހަތަރު ދުވަސް ފަހުން، އެ އެތް މަރުވެފައި އޮއްވައި ފެނުނީ ކެރެލާގެ ވަލު ބަލަހައްޓާ އޮފިސަރެއް ކަމަށްވާ އާޝިކީ އަލީ އަށެވެ.\n"ޕޯސްޓްމޯޓަމް އިން ދައްކާގޮތުގައި އެތުގެ އަނގަޔަށް އެއްޗެއް ގޮވާފައިވާކަން އެނގޭ. އެ މައްސަލައިގައި ހިމެނޭ އެއްވެސް މީހެއް އަދި ހޯދިފައެއް ނުވޭ. އަދި އެކަންތައް ވެގެން ދިޔަ ގޮތެއްވެސް އަދި އެނގިފައެއް ނުވޭ." އަލީ ހާމަކުރި އެވެ.\nއެ އެތް މަރުވި އިރު އޭތިގެ ބަނޑައަށް އެއް މަސްވެފައިވާ ކަމަށް އޭނާ ފާހަގަކޮށްފައިވެ އެވެ.\nކެރެލާގެ ޗީފް ވައިލްޑްލައިފް ވޯޑެން ސުރެންދްރަ ކުމާރު ވިދާޅުވީ މިހާރު އެ މައްސަލަ ބަލަމުން އަންނަ ކަމަށެވެ.\nކުމާރު ވިދާޅުވީ ކެރެލާގައި ޖަންގަލި އޫރު ފަދަ ތަކެތި ފެއްސުމަށްޓަކައި އަވަށުގެ މީހުން ބައެއް ފަހަރު މޭވާތަކުގައި ފަޓާސް ފަދަ ތަކެތި ބަހައްޓާ ކަމަށެވެ. އޭގެ ސަބަބުން އަޑުގަދަވެ އެތަކެތި ބިރުން ދާ ކަމަށް ކުމާރު ވަނީ ވިދާޅުވެފަ އެވެ. ނަމަވެސް މިފަދަ މައްސަލައެއް މީގެ ކުރިން ކުރިމަތިވެފައި ނުވާ ކަަމަށްވެސް އޭނާ ފާހަގަކޮށްފައިވެެެ އެވެ.


Maafusheege positive Number 205 ah\nމާފުށީގެ ޕޮޒިޓިވް ނަންބަރު 205 އަށް\nކ. މާފުށިން މިހާތަނަށް 205 މީހަކު ކޮވިޑް-19 އަށް ޕޮޒިޓިވްވެއްޖެ އެވެ.\nމާފުށިން ފުރަތަމަ ކޮވިޑަށް މީހަކު ޕޮޒިޓިވްވީ މި މަހުގެ 20 ވަނަ ދުވަހު އެވެ. އެ ދުވަހު ދެ މީހުން ޕޮޒިޓިވްވިއެވެ. 21 ވަނަ ދުވަހު 12 މީހަކު އަދި 22 ވަނަ ދުވަހު ހަތަރު މީހަކު ޕޮޒިޓިވްވިއެވެ. 23 ވަނަ ދުވަހު 41 މީހަކު އަދި 26 ވަނަ ދުވަހު 68 މީހަކު ޕޮޒިޓިވްވިއެވެ.\nމިއަދުވެސް 47 މީހަކު ވަނީ އެ ރަށުން ޕޮޒިޓިވްވެފައެވެ.\nމާފުށީގެ ކޭސްތަކާއި ގުޅިގެން 194 ކޮންޓެކްޓަކު ފާހަގަކުރެވިފައިވެއެވެ. އޭގެ ތެރޭގައި ހައިރިސްކު 15 މީހަކު ހިމެނެއެވެ. މިހާތަނަށް އެ ރަށުިން 342 ސާމްޕަލް ނަގާފައިވާއިރު އަދިވެސް ނަތީޖާ ނުލިބޭ ބައެއް ސާމްޕަލްތައް ވެއެވެ.\nކޮވިޑް-19 އިން ރައްކާތެރިވުމަށް ކ. މާފުށީގައި ހަރުކަށި ފިޔަވަޅުތަކެއް އެޅުމަށް އެ ރަށު ކައުންސިލުން ވަނީ ނިންމާފައެވެ.\nމާފުށީ ކައުންސިލުން ނެރެފައިވާ އެންގުމެއްގައި ބުނެފައިވަނީ ކޮވިޑް-19 އަށް ޕޮޒިޓިވްވާ މީހުންގެ އަދަދު ބޮޑުތަނުން އިތުރުވަމުންދާތީ އިއްޔެ އިރުއޮއްސި ހަޔަކުން ފެށިގެން 14 ދުވަހުގެ މުއްދަތަށް ފިޔަވަޅުތަކެއް އެޅުމަށް ނިންމާފައިވާ ކަމަށެވެ.\nއެ ގޮތުން އެކްސްކާސަންސް އަދި ވޯޓާ ސްޕޯޓްސް ދަތުރުތައް ހުއްޓާލުމާއި ހޮޓާ، ކެފޭ، ރެސްޓޯރަންޓް އަދި ގާޑިޔާތައް ޓޭކްއަވޭ ހިދުމަތަށް ބަދަލު ކުރުމާއި ފިހާރަތައް ޑެލިވަރީގެ ހިދުމަތް ދޭގޮތަށް ބަދަލުކުރުމެވެ. އަދި މަސްދަތުރު ތައް ދިއުން ހުއްޓާލުމާއި ފިނި މައިޒާންތައް ބަންދު ކުރުންވެސް ވަނީ ނިންމާފައެވެ. އަދި ވަޒީފާތަކާއި އެކިއެކި ހިދުމަތްތައް ނިކުންނަ މީހުން ފިޔަވައި އެހެން މީހުން ގެއިން ބޭރަށް ނިކުމެ ނޫޅުމަށް އަންގާފައިވެއެވެ. މީގެ އިތުރުން މިސްކިތަށްދާނަމަ ގެއިން ވުލޫކޮށްގެން ދިއުމާއި އަމިއްލަ މުސައްލައެއް ގެންދިއުމަށްވެސް އަންގާފައިވެއެވެ.\nމާފުށި އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19\nޒަރޫރީ ބޭނުންތަކަށް ނޫނީ ނުކުމެ ނޫޅެން އަންގައިފި\nމާފުއްޓާއި ގުޅި މޮނިޓަރިންއަށް


Hulhumale' jail in ithuru gaidheenthakeh COVID ah positive vehje – Iru\n1 ޑިސެންބަރު 2020\nރުބީނާއާއި އަބިނަވްގެ ކައިވެންޏާ ބެހޭ ބޮޑު ސިއްރެއް ހާމަކުރުމުން ފޭނުންނަށް ހައިރާންކަން!\nތުއްތު ދަރިފުޅު އަވަހަށް ނިންދަވާނެ އުކުޅުތަށް!\nޝާހްރުކް ޚާން ޕަތާން ފިލްމަށް އިސްތަށިގަނޑު ދިގުކޮށްފި، ފޮޓޯތައް މިހުރީ!\nރާހުލް ރޯއީ ބްރެއިން ސްޓްރޯކް އެއްޖެހި ފަރުވާ ދެނީ\nކިއާރާ އަދްވާނީގެ އާ ލަވަ ވަރަށް ފޯރިގަދަ!\nޖާންވީގެ އުފަންދުވަހު ކައިލީ ޖެނާ ތަހުނިޔާ ކިއީ ކަން އެނގޭތަ؟\nހީނާ ހާން އަށް ރާއްޖެ ނައިސް ނުހުރެވޭ\nޚިޔާނާތުގެ 32 ދައުވާއަށް ޒިޔަތު އެއްބަސްވުމުން ޑިސެމްބަރު 6ގައި ހުކުމް އިއްވަނީ\nއެމްޑީޕީ އާއި ސަރުކާރު ކޯލިޝަން ބަލިކޮށްދިނުމަށް ރައީސް ޔާމީން އެދިވަޑައިގެންފި\nކަރެކްޝަނުން ދިން ލެޕްޓޮޕެއް ބަގް ކުރި ކަމުގެ ތުހުމަތު\nއަރްޖުން ކަޕޫރު، ސަލްމާން ޚާންގެ ކޮއްކޮއާ ރައްޓެހިވިކަން އެނގޭތަ؟\nބީއެމްއެލުން ކުޑަކުދިންގެ ހިޔާއަށް ކޮމްޕިއުޓަރު ހަދިޔާކޮށްފި\nޑިފެންސް މިނިސްޓަރ މާރިޔާ ސްރީލަންކާގެ ބޮޑުވަޒީރާއި ބައްދަލުކުރައްވައިފި\nކޯވިޑާއި ދެކޮޅަށް ޖަރުމަނުވިލާތުގައި އަޅާފައިވާ ފިޔަވަޅުތައް އިތުރަށް ހަރުކަށިކުރުމަށް ނިންމައިފި\nމަރުހަލާތަކަކަށް ބަހާލައިގެން ފްރާންސުގައި އަޅާފައިވާ ފިޔަވަޅުތަކަށް ލުއިދެނީ\nމާދަމާއި ފެށިގެން މަސް ގަންނަ އިރު ވަގުތުން ފައިސާދެނީ\nއިންޑިއާ އަށް ދިޔަ މޯލްޑިވިއަންގެ ސީޕްލޭން ކްރޫ ރާއްޖެއަށް\nފްލައިން ސްކޫލުގެ ދަރިވަރުންނާމެދު އިހުމާލުވި ފަރާތްތަކަށް ފިޔަވަޅުއަޅާނަން: ނަހުލާ\nއޭއެފްސީ ބްރެކެޓް ޗެލެންޖް އަޝްފާގް ކާމިޔާބުކޮށްފި\nއެފްއޭއެމްގެ ފައުންޑޭޝަން އިފްތިތާހުކޮށްފި\nއޭވީސީގެ ޑިވެލޮޕްމަންޓް އެންޑް މާކެޓިން ކޮމިޓީގެ މެމްބަރަކަށް ލަތީފް\nހުޅުމާލެ ޖަލުން އިތުރު ގައިދީންތަކެއް ކޮވިޑަށް ޕޮޒިޓިވްވެއްޖެ\nސަމާ· 1 ސެޕްޓެމްބަރު 2020\nހުޅުމާލެ ޖަލުން އިތުރު9ގައިދީއަކާއި5ޑިޓެއިނީސް ކޮވިޑް-19 އަށް ޕޮޒިޓިވް ވެފައިވާ ކަމަށް މޯލްޑިވްސް ކަރެކްޝަން ސާވިސަސް އިން ބުނެފިއެވެ.\nކަރެކްޝަނުން ބުނީ އެ ސާވިސްގެ ހުޅުމާލޭ ޖަލުގައި ހުކުމް ތަންފީޒުކުރަމުން ދާ އިތުރު9ގައިދީއަކާއި5ޑިޓެއިނީސް ކޮވިޑް-19 އަށް ޕޮޒިޓިވްވެފައި ވާ ކަމަށެވެ. އެއީ މިދިޔަ މަހުގެ 23 ވަނަ ދުވަހުން ފެށިގެން މިއަދުގެ ނިޔަލަށް ނެގުނު ސާމްޕަލްތަކުން ޕޮޒިޓިވް ވެފައިވާ މީހުން ކަމަށްވެސް ކަރެކްޝަނުން ބުނެއެވެ.\nއޭގެ ތެރޭގައި ހުޅުމާލެ ޖަލުންނާއި ޑިޓެންޝަން ސެންޓަރުގައި މަސައްކަތް ކުރާ 10 އޮފިސަރުން ކޮވިޑް-19 އަށް ޓެސްޓު ކުރިއެވެ. ނަމަވެސް 10 މީހުންގެ ސާމްޕަލް ވަނީ ނެގެޓިވެ ވެފައި ކަމަށާއި ގައިދީންގެ ތެރެއިން 41 ސާމްޕަލް ނަގާފައި ވާއިރު، ޕޮޒިޓިވްވީ 16 މީހެއް ކަމަށް ކަރެކލްޝަނުން މައުލޫމާތު ދެއެވެ. މިހާތަނަށް 19 ސާމްޕަލެއް ނެގެޓިވް ވެފައި ވާއިރު،6ސާމްޕަލެއްގެ ނަތީޖާ ނުލިބޭކަމަށް ކަރެކްޝަނުން ބުނެއެވެ.\nމީގެ އިތުރުން ހުޅުމާލެ ޑިޓެންޝަން ސެންޓަރުގައި އިމިގްރޭޝަން ގާނޫނާ ހިލާފުވެގެން ފުރުވާލެވެންދެން ބައިތިއްބާފައި ތިބި ބިދޭސީންގެ ތެރެއިން މިހާތަނަށް ޖުމްލަ 31 ސާމްޕަލް ނަގާފައި ވާއިރު، މިހާތަނަށް ޕޮޒިޓިވް ވެފައި ވަނީ 19 ބިދޭސީން ކަަމަށްވެސް ކަރެކްޝަނުން ބުނެއެވެ. އަދި 16 ސާމްޕަލެއްގެ ނަތީޖާ ލިބި ނެގެޓިވް ވެފައިވާއިރު، ނަތީޖާ ނުލިބި5ސާމްޕަލެއް ހުރި ކަމަށްވެސް ކަރެކްޝަނުން ބުނެއެވެ.\n30 ނޮވެމްބަރ 2020\nކޯޓަށް ޙާޒިރުކުރުމަށް މީހަކު ހޯދަނީ\nހުޅުމާލޭ ޑިޓެންޝަން ސެންޓަރަށް ކޮވިޑް ވައިރަސް ވަދެފައިވާ ކަމަށް ބެލެވެނީ އަލަށް ގެނެވުނު ބިދޭސީންގެފަރާތުން ކަމަށްވެސް ކަރެކްޝަނުން ވަނީ ބުނެފައެވެ.\nބާރްތީގެ ޑްރަގު މައްސަލައާއި ގުޅިގެން ޖޯނީ ދިނީ މި ނަސޭހަތް\nބަނޑުގައި އޮންނަ ދަރިފުޅުގެ އިސްތަށިގަނޑު ހެދި ބޮޑުވުމަށް ބަނޑު ބޮޑު ދުވަސްވަރު ކެއުމުގައި މި ތަކެތި ހިމާނާ!\nއާމިރު ޚާންގެ ދަރިފުޅަށް ލޯބިވެވުނީ ބައްޕަގެ ފިޓްނެސް ކޯޗުދެކެ!\nކައިވެންޏަށްފަހު ސަނާގެ ނަމަށް ބަދަލެއް


SunOnline: Narudhoo dhahkanee Namoonaa eh, Bali fethurunee3ge egge thereygai\nނަރުދޫ ދައްކަނީ ނަމޫނާއެއް، ބަލި ފެތުރުނީ ތިން ގެއެއްގެ ތެރޭގައި\nނަޖާހު މަސްއޫދު 04 May 2020, 14:27\nށ. ނަރުދޫގެ މަގުތައް ފަޅުވެފައި: އެ ރަށުގެ ރައްޔިތުން ފަރުދީ ޒިންމާ އަދާ ކުރާ ކަމަށް ޓާސްކްފޯސްއިން ބުނޭ --\n"ފުރަތަމަ އަމާޒު ބޯޓުގެ ކައްޕި. ދެން ކައްޕީގެ ދަރިންނާއި އަންހެނުން. އެ ފަހުން މި އުޅެނީ އަމާޒު ބޯޓުން ދަތުރު ކުރި ދެ ކްރޫއިންނާ އެ މީހުންގެ އާއިލާ، އަނބި ދަރިން،" ށ. ނަރުދޫއިން ކޮވިޑް-19އަށް ޕޮޒިޓިވްވި މީހުންގެ ތަފްސީލު ދެއްވަމުން އެ ރަށުގެ ޓާސްކުފޯސްގައި އިސްކޮށް ހަރަކާތްތެރިވާ މޫސާ ހުސެއިންފުޅު ވިދާޅުވި އެވެ.\nމިހާރު ނަރުދޫ އަކީ މާލެ ފިޔަވައި އެންމެ ގިނަ މީހުން ކޮވިޑް-19އަށް ޕޮޒިޓިވްވެފައިވާ ރަށެވެ. އެ ރަށުން 11 މީހަކު ޕޮޒިޓިވްވެފައިވެ އެވެ. އެ ރަށުން އެންމެ ފުރަތަމަ މީހަކު ޕޮޒިޓިވްވީ މިދިޔަ މަހުގެ 15 ވަނަ ދުވަހު މާލެއިން ފުރައިގެން ނަރުދޫއަށް ދަތުރު ކުރި އަމާޒު ބޯޓުގެ ކެޕްޓަނެވެ. އެފަހުން ޕޮޒިޓިވްވި އެންމެނަކީވެސް އަމާޒު ބޯޓާ ގުޅިފައިވާ މީހުންނެވެ.\nއެޗްޕީއޭއިން ނަރުދޫ މޮނިޓަރިންގެ ހާލަތަށް ގެނައީ މިދިޔަ މަހުގެ 21 ވަނަ ދުވަހު އެވެ. އެއީ އެ މަހުގެ 15 ވަނަ ދުވަހު އަމާޒު ބޯޓުން ދަތުރު ކުރި ބަޔަކު ނަރުދޫގައި ތިބުމުންނެވެ. އޭރު އެ ރަށުން އެއްވެސް މީހަކު ޕޮޒިޓިވް ނުވެ އެވެ. މީހުންނަށް ގެއިން ބޭރަށް ނުނުކުތުމަށް އަންގައި ރަށް ލޮކްޑައުން ކުރީ އަމާޒު ބޯޓުގެ ކެޕްޓަން ޕޮޒިޓިވްވުމުންނެވެ. އެއީ މިދިޔަ މަހުގެ 25 ހިސާބުގަ އެވެ.\nނަރުދޫގެ ކޮވިޑް-19 ޓާސްކު ފޯހުގެ މޫސަ "ސަން"އަށް ވިދާޅުވީ ނަރުދޫއިން ޕޮޒިޓިވްވި މީހުންގެ ތެރޭގައި ހިމެނެނީ އަމާޒު ބޯޓުގެ ކެޕްޓަނާއި، ކެޕްޓަނާއެކު އެއް ގެއެއްގައި އުޅޭ އޭނާގެ އާއިލާގެ މީހުންނާއި، އަމާޒު ބޯޓުގެ ދެ ކްރޫއިންނާއި އެ މީހުންނާ އެެއް ގެއެއްގައި އުޅޭ މީހުންނެވެ. އެހެންކަމުން ބަލި ފެތުރިފައި ވަނީ ތިން ގެއެއްގެ ތެރޭގަ އެވެ.\nމޫސަ ވިދާޅުވި ގޮތުގައި އަމާޒު ބޯޓުގެ ކެޕްޓަންގެ ގެއިން ހަ މީހަކު ވައިރަސްއަށް ޕޮޒިޓިވްވި އެވެ. އަދި ޕޮޒިޓިވްވި ކްރޫއިންގެ ތެރެއިން އެކަކުގެ ގެއިން ތިން މީހުން ޕޮޒިޓިވްވި އިރު، އަނެއް މީހާގެ ގެއިން ދެ މީހުން ޕޮޒިޓިވްވި އެވެ. ކެޕްޓަން ލައިގެން ޖުމްލަ ހަ މީހުން ޕޮޒިޓިވްވީ މި ތިންގެއިގެ ތެރެއިންނެވެ.\nށ. ނަރުދޫ -- ފޮޓޯ: ކައުންސިލް\nބަލި ޖެހުނު އެންމެންވެސް ފަރާތުންވެސް ކަމާ ބެހޭ ފަރާތްތަކުން އެންގުންތަކަށް އެއްބާރުލުން ލިބުނު ކަމަށާއި އެންމެންވެސް ފަރުދީ ޒިންމާ އަދާ ކުރި ކަމަށް މޫސަ ވިދާޅުވި އެވެ. ގެތަކުގެ ބޭރުން އެހެން މީހުންނާ ކޮންޓެކްޓުވެފައި ހުރީ މަދުން ކަމަށާއި، ދެން ކޮންޓެކްޓުވެފައި ހުރީ ހެލްތު ސެންޓަރުގެ ބިދޭސީ ސްޓާފުންނާ ކަމަށް އޭނާ ވިދާޅުވި އެވެ.\nމޫސަ ވިދާޅުވީ މިހާތަނަށް 52 މީހެއްގެ ސާމްޕަލް ނަގާފައިވާ ކަމަށެވެ. އޭގެ ތެރެއިން 30 މީހުން ނެގަޓިވްވެފައިވާއިރު 11 މީހެއްގެ ނަތީޖާ އަދި ނުލިބޭ ކަމަށް އޭނާ ވިދާޅުވި އެވެ.\nއަދިވެސް ސާމްޕަލް ނަގަން ޖެހޭ އަށް ވަރަކަށް މީހުން އެބަ ތިބި ކަމަށާއި ކޮންޓެކްޓު ޓްރޭސިން އެއްކޮށް ނިންމާނުލެވޭ ކަމަށް މޫސަ ވިދާޅުވި އެވެ.\n"އެބަ ތިބި އަދިވެސް ސާމްޕަލް ނަގަން ޖެހޭ މީހުން އެނގޭތޯ. އައިސޮލޭޝަންގައި ބައިތިއްބާފައި ތިބޭނެ އެގޮތަށް ޑައިރެކްޓު ކޮންޓެކްޓުން ފާހަގަކުރެވިގެން،" މޫސަ ވިދާޅުވި އެވެ.\nގޭގައި އައިސޮލޭޓު ކުރާތީ ނަތީޖާ ހާސިލު ނުވޭ\nނަރުދޫގައި މީހުން އައިސޮލޭޓު ކުރަމުން ދަނީ ގޭގަ އެވެ. ޕްރީސްކޫލު އިމާރާތުގައި ހުންނަ ކޮޓަރިއެއްވެސް އައިސޮލޭޝަނަށް ބޭނުން ކުރަމުން ދެއެވެ. ނަމަވެސް، އެތަނުގައި ހުންނަނީ އެންމެ އެނދެކެވެ. އެތަނުގައި މިވަގުތު ތިބީ ވައިރަސްއަށް ނެގަޓިވްވި އަމާޒު ބޯޓު ކައްޕިގެ ދެ ދަރިންނެވެ.\nގޭގައި މީހުން އައިސޮލޭޓު ކުރަން ޖެހޭތީ އައިސޮލޭޝަންގެ މަގުސަދު ހާސިލުވާ ގޮތަށް އެކަން ކުރެވޭ ކަމަކަށް މޫސަ ގަބޫލުފުޅެއްނުކުރައްވަ އެވެ. އެއީ ގޭގައި އައިސޮލޭޓު ވެގެން ތިބެން ޖެހެނީ އާއިލާގެ އެހެން މީހުންނާވެސް އެކު ކަމުންނެވެ.\nމިހާތަނަށް ބެލެވިފައިވާ ގޮތުންވެސް ބަލިި ފެތުރިފައި ވަނީ އަމާޒު ބޯޓުގެ ކެޕްޓަނާއި ބޯޓުގެ ދެ ކްރޫއިންގެ ފަރާތުން އެ މީހުން ދިރިއުޅޭ ގެތަކުގައި އުޅޭ މީހުންނަށެވެ.\n"އައިސޮލޭޝަންގައި މީހަކު ބަހައްޓަން ޖެހިއްޖެއްޔާ ހޯމް އައިސޮލޭޝަންގައި އައިސޮލޭޓު ކުރަން ޖެހެނީ. އަޅުގަނޑުމެން ގޭގައި އެގޮތަށް އެކަހެރިވެލައިގެން ހުންނަން ބުންޏަސް އަޅުގަނޑުމެންނަކަށް ގަބޫލެއް ނުކުރެވޭ ގޭގައި އެހެން އެކަހެރިވެގެން ހުރެވޭ ކަމަކަށް. ހަމަ ގޭގައި އެންމެންނާ އެކީގައި މި އުޅެނީ، ކުދި ކުދި ގޭގެ މި ހުންނަނީ،" މޫސަ ވިދާޅުވިއެވެ. "ޕޮޒިޓިވްވާ މީހުންވެސް ހަމަ އެހެން ފެސިލިޓީތަކަށް ގެންދެވެންދެން އެ ތިބެނީ ގޭގައި،"\nރައްޔިތުންގެ ފަރުދީ ޒިންމާ އަދާ ކުރޭ\nހަ ސަތޭކަ ވަރަކަށް މީހުންގެ އާބާދީއެއް އޮންނަ ނަރުދޫގެ ރައްޔިތުން އެޗްޕީއޭގެ އެންގުންތަކަށް ބޯލަނބައި ކަމާ ބެހޭ ފަރާތްކަށް އެއްބާރުލުންދޭ ކަމަށް މޫސަ ވިދާޅުވިއެވެ. މީގެ ކުރިން ދެތިން މީހަކު ނުުކުމެ އުޅޭ ކަމުގެ ޝަކުވާ ލިބުނަސް މިހާރު އެވެސް ބަޔަކު ނުކުމެ ނޫޅޭ ކަމަށް އޭނާ ވިދާޅުވި އެވެ.\n"ރަށުގެ ހުރިހާ މަގުތަކެއް މުޅި ރަށް އޮތީ އެއްކޮށް ފަޅުވެފައި. އަޅުގަނޑުމެން ދަރުމައަށް ގޭގައަށް ފޯރުކޮށްދޭން ޖެހޭ ތަކެތި ފޯރުކޮށްދޭން ކައުންސިލުން ނެެރެގެން އުޅޭ ދަރުމައަށް މަސައްކަތް ކުރާ ބޭފުޅަކު ފިޔަވައި އިތުރު އެއްވެސް މީހަކު މަގުމަތިން ނުފެންނާނެ. ހުރިހާ އެންމެން އެ ތިބީ ގެއަށް ވަދެ ގޭގައި މިވަގުތު. ވަރަށް ބަސް އަހާ ވަރަށް ކިޔަމަންތެރި ރައްޔިތުންކޮޅެއް އަޅުގަނޑުމެންނަށް ފާހަގަވެގެން ދަނީ،"\nސާމްޕަލް ނަގަންވެސް މިހާތަނަށް އެއްވެސް މީހަކު ދެކޮޅު ނަހަދާ ކަމަށް މޫސަ ވިދާޅުވި އެވެ.\n"ހަމަ ވަރަށް ރަނގަޅު. އެކަމުގައި އެއްވެސް ކަހަލަ ދެކޮޅުވެރިކަމެއް ހަމަނުޖެހުމެއް ނުހިނގާ. ސާމްޕަލްއަކަށް ބޭނުންވާ ކޮންމެ ފަރާތެއްގެ ސާމްޕަލްވެސް ބަރާބަރަށް ނެގޭ،" މޫސަ ވިދާޅުވިއެވެ.\nއޭނާ ވިދާޅުވީ، ރަށުގެ ހެލްތު ސެންޓަރަށް ބޭނުންވާ ވަރަށް މާސްކާއި އަންގިއާއި އެހެނިހެން ތަކެތި އެބަ ހުރި ކަމަށެވެ. އަދިވެސް އިތުރަށް ރައްކާތެރިކަމުގެ ސާމާނު ލިބޭނެ ކަމަށް އޭނާ ވިދާޅުވި އެވެ. އެގޮތުން އަތޮޅު ކައުންސިލުް މާސްކާއި އަންގި އާއި ސެނިޓައިޒަރު ފަދަ ތަކެތީގެ އިތުރުން 11،000 ރުފިޔާ ދޭން ނިންމާފައިވާ ކަމަށް ވިދާޅުވިއެވެ. އަދި ވެލާ ރިސޯޓުންވެސް މާސްކު ފަދަ ތަކެތި ހަދިޔާ ކުރާނެ ކަމަށް ބުނެފައިވާ ކަމަށް އޭނާ ވިދާޅުވިއެވެ. އޭގެ އިތުރުން ހެލްތު މިނިސްޓްރީއިން 10،000 ރުފިޔާ ދޭނެ ކަމަށް ހެލްތު މިނިސްޓަރު އަބްދުﷲ އަމީން ވިދާޅުވެފައިވާކަންވެސް އޭނާ ފާހަގަކުރެއްވިއެވެ.


vnews - Champions League: City quater ah\n8 މާޗް 2018\nސިޓީ ކޮޅަށް ލަނޑު ޖެހުމަށްފަހު ބަސެލްގެ ސުވިޒަލެންޑް ޑިފެންޑާ މައިކަލް ރިކޯ ލޭންގް އުފާފާޅު ކުރަނީ----\nޗެމްޕިއަންސް ލީގުގެ ކުއާޓާ ފައިނަލުން އިނގިރޭސި ކުލަބް މެންޗެސްޓާ ސިޓީ ޖާގައެއް ހޯދައިފި އެވެ.\nމިއީ ސިޓީ ޗެމްޕިއަންސް ލީގުގެ ކުއާޓާ ފައިނަލުން ޖާގަ ހޯދި ދެ ވަނަ ފަހަރެވެ.\nސިޓީގެ އަމިއްލަ ދަނޑުގައި ރޭ ކުޅުނު ދެ ވަނަ ލެގުން އެޓީމް، ސްވިޒަލެންޑުގެ ބަސެލްއާ ވާދަކޮށް 2-1 ލަނޑުން ބަލިވި ނަމަވެސް، ކުއާޓާއިން ޖާގަ ހޯދީ ލެގުގެ އެގްރިގޭޓުން ކުރިލިބުމުންނެވެ. މިދެޓީމް ފުރަތަމަ ލެގުގައި ބައްދަލުކުރި މެޗް 4-1 ލަނޑުން ކާމިޔާބު ކުރީ ސިޓީއިންނެވެ. އެހެން ކަމުން ސިޓީއަށް ކުއާޓާގެ ޖާގަ ކަށަވަރުވީ ދެ ލެގުގެ އެގްރިގޭޓަށް ބަލާއިރު ސިޓީ އަށް 5-2 އިން ކުރި ލިބޭތީ އެވެ.\nރޭގެ މެޗުގައި ސިޓީގެ ހަމައެކަނި ލަނޑު އެޓީމަށް ކާމިޔާބު ކޮށްދިނީ ބްރެޒިލްގެ ޒުވާން ފޯވާޑް ޖެސޫސްއެވެ. އަދި ރޭގެ މެޗުން މޮޅުވި ބަސެލްގެ ލަނޑުތައް އެޓީމަށް ކާމިޔާބު ކޮށްދިނީ މޮރޮކޯގެ މިޑްފީލްޑަރު މުހައްމަދު އެޔޮނޯސީ އައި މައިކަލް ރިކޯ ލޭންގް އެވެ.


Inida-Raajje direct flight thah Raajjey ge eki kankolhuthakah baahvanee\nއިންޑިއާ-ރާއްޖެ ޑައިރެކްޓު ފްލައިޓުތައް ރާއްޖޭގެ އެކި ކަންކޮޅުތަކަށް ބާއްވަނީ\n25 މާރޗް 2021 - 13:03:11\nއިންޑިއާގެ ޑައިރެކްޓު ފްލައިޓުތަކެއް ރާއްޖޭގެ އެކި ސަރަހައްދުތަކަށް ބޭއްވުމަށް މަޝްވަރާ ކުރަމުން އަންނަކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ހާމަކުރައްވައިފިއެވެ.\nއިންޑާއަށް ކުރައްވަމުން ގެންދަވާ ރަސްމީ ދަތުރުފުޅުގެ ތެރެއިން މިއަދު މީޑިއާއާއި ވާހަކަ ދައްކަވަމުން ވިދާޅުވީ، އިންޑިއާއިން ދިވެހިރާއްޖެއަށް ވައިގެ މަގުން ކުރާ ދަތުރުތައް އިތުރުކުރުން މުހިންމުކަމަށެވެ.\nއެގޮތުން އިންޑިއާއާއި ދިވެހިރާއްޖެއާއި ދެމެދު އިތުރު ފްލައިޓުތައް ބާއްވައި އިންޑިއާއިން އަންނަ ފަތުރުވެރިންގެ އަދަދު އިތުރުކުރަން ބޭނުންވާކަމަށެވެ. އެގޮތުން މިއަހަރު ނިމުގެ ކުރިން ތިން ލައްކަ ފަތުރުވެރިން އިންޑިއާއިން ގެނައުމަކީ ދިވެހި ރާއްޖޭގެ އަމާޒެއް ކަމަށް ވެސް ވިދާޅުވިއެވެ.\n"ސަދަން ޒޯން ޕްރޮމޯޓްކުރުމަށް ގިނަ މަސައްކަތްތަކެއް އެބަކުރެވޭ، މިހާރުވެސް ވާހަކަ އެބަ ދެކެވޭ، އިންޑިއާއިން ސީދާ ޑައިރެކްޓް ފްލައިޓެއް ގަން އިންޓަރނޭޝަނަލް އެއަރޕޯޓަށް ގެނައުމަށް ޕެކޭޖެއް ހެދުމާއި ގުޅޭގޮތުން،" މިނިސްޓަރު އިންޑިއާގައި ހުންނަވައިގެން މީޑިއާތަކަށް މައުލޫމާތު ދެއްވަމުން މިއަދު ވިދާޅުވިއެވެ.\nއިންޑިއާއިން ވަނީ ކޮވިޑް 19 އާއި ގުޅިގެން އިންޑިއާގެ ބޯޑަރު ބަންދުކޮށްފައެވެ.\nނަމަވެސް، އިންޑިއާއާއި ރާއްޖެއާ ދެމެދު ގާއިމްކޮށްފައިވާ ޓްރެވަލް ބަބުލްގެ5އެއާލައިނަކުން މިހާރުވެސް އަންނީ އިންޑިއާއި ރާއްޖެއާއި ދެމެދު ދަތުރުތައް ކުރަމުންނެވެ. ހަފްތާއަކު 61 ދަތުރު ރާއްޖެއާއި އިންޑިއާއި ދެމެދު ކުރެއެވެ.\nމޯލްޑިވިއަން އަންނަ މަހުގެ 13 ވަނަ ދުވަހު މާފަރު އިންޓަރނޭޝަނަލް އެއަރޕޯޓާއި އިންޑިއާގެ މުމްބާއީއާއި ދެމެދު ދަތުރުތައް ފެށުމަށް ވަނީ ތައްޔާރުވެފައެވެ.\nއިންޑިއާ ސިފައިން ރާއްޖޭގައި ތިބުން: މައްސަލައެއް ނޫން!


SunOnline: Lanka ah vaige magun dhathuru kurevey meehunge adhadhu madhukoffi\nލަންކާއަށް ވައިގެ މަގުން ދަތުރު ކުރެވޭ މީހުންގެ އަދަދު މަދުކޮށްފި\nރުގިއްޔާ މުހައްމަދު މޫސާ 03 May 2021, 13:57\nސްރީލަންކާއަށް ވައިގެ މަގުން ދަތުރު ކުރެވޭ މީހުންގެ އަދަދު މަދު ކުރަން ވަނީ ނިންމާފަ -- ފޮޓޯ: އޭޕީ\nކޮލަމްބޯ (މެއި 3): ސްރީލަންކާގައި ކޮވިޑް-19 ބަލިމަޑުކަން ފެތުރޭ މިންވަރު އިތުރުވުމާ ގުޅިގެން އެގައުމަށް ވައިގެ މަގުން ދަތުރު ކުރެވޭ މީހުންގެ އަދަދު މަދު ކުރަން ނިންމައިފި އެވެ.\nލަންކާގެ ސިވިލް އޭވިއޭޝަން އޮތޯރިޓީ (ސީއޭއޭ) އިން އިއުލާން ކުރި ގޮތުގައި އެގައުމުން ނިންމާފައި ވަނީ ކޮންމެ ފްލައިޓަކުން އެގައުމަށް ދަތުރު ކުރެވޭ މީހުންގެ އަދަދު 75އަށް މަދު ކުރުމަށެވެ. އަދި އެ ގަވާއިދު ތަންފީޒު ކުރާނީ މިއަދުން ފެށިގެން 14 ދުވަސް ވަންދެނެވެ.\nސީއޭއޭ އިން ބުނި ގޮތުގައި އެ ގަވާއިދާ ބެހޭ މައުލޫމާތު ލަންކާއަށް ދަތުރު ކުރާ ހުރިހާ އެއާލައިނަކާ މިހާރު ވަނީ ހިއްސާކޮށްފަ އެވެ. އަދި 14 ދުވަހަށް ފަހު އެ ގަވާއިދު އުވާލަން ނުވަތަ ހަރުކަށި ކުރަން ނިންމާނެ އެވެ.\nމީގެ އިތުރުން ވެސް ލަންކާއިން ވަނީ ކޮވިޑާ ގުޅިގެން އިތުރު ފިޔަވަޅުތަކެއް އިއުލާންކޮށްފަ އެވެ. އެގޮތުން ކައިވެނި ހަފްލާތައް ބޭއްވުމާއި ދީނީ އަޅުކަން ކުރާ ތަންތަނަށް އެއްވުން މަނާ ކުރުމާއި ސިނަމާތަކާއި ކުޑަކުދިންގެ ޕާކުތައް ބަންދު ކުރުން ހިމެނެ އެވެ.\nލަންކާއިން އެފިޔަވަޅުތައް އަޅަނީ އެގައުމުން ކޮންމެ ދުވަހަކު 1،000އަށް ވުރެ ގިނަ މީހުން ކޮވިޑް-19އަށް ޕޮޒިޓިވްވާތާ ހަތް ދުވަސް ފަހުންނެވެ. އެގައުމުން އިއްޔެ ވަނީ 1،891 ކޭސް ރިޕޯޓުކޮށްފަ އެވެ. އެއާ އެކު އެގައުމުން މިހާތަނަށް ބަލި ޖެހުނު މީހުންގެ އަދަދު ވަނީ 111,753އަށް އަރައިފަ އެވެ. އޭގެ ތެރެއިން 13،815 މީހަކަށް ހޮސްޕިޓަލުގައި ދަނީ ފަރުވާ ދެމުންނެވެ.\nމީގެ އިތުރުން އިއްޔެ އެގައުމުން ވަނީ ކޮވިޑް ޖެހިގެން ނުވަ މީހަކު މަރުވެފައިވާ ކަމަށް ރިޕޯޓުކޮށްފަ އެވެ. އެހެންކަމުން އެގައުމުން ބަލީގައި މަރުވި މީހުންގެ އަދަދު މިހާރު ވަނީ 696އަށް އަރައިފަ އެވެ.\nލަންކާއަށް ވައިގެ މަގުން ދަތުރު ކުރެވޭ އަދަދު މަދުކޮށްފި


Mohamed Shafiu: ޤަބުރުތައް ޢީދެއްގެ ގޮތުގައި ހެދުން\nޤަބުރުތައް ޢީދެއްގެ ގޮތުގައި ހެދުން\nޞާލިޙުންނާމެދު ހައްދުފަހަނައަޅައި ދިޔުމުން ރައްކާތެރިވާން އެބަޖެހެއެވެ. އެބައިމީހުންގެ ޤަބުރުތައް ﷲ ފިޔަވައި އެހެންފަރާތްތަކަށްއަޅުކަންކުރެވޭ ބުދުތައް ކަމުގައި ވެއްޖެއެވެ. ހިތާމައާއެކު ދަންނަވަންޖެހެނީ، ވަރަށް ގިނަ އިސްލާމީ ޤައުމުތަކުގައި ޤަބުރުތަކުގެ މަތީގައި ބިނާކުރުމާއި، އޭގެ ފަހުގައި އެތަންތަނަށް ޒިޔާރަތްކުރުމާއި، އަހަރުގެ ވަކި ދުވަސްތަކުގެ ޒިޔާރަތްކުރެވޭ ތަންތަން (ޢީދު) ތަކެއްގެ ގޮތުގައި އެފަދަ ތަންތަން ހަމަޖެއްސުމާއި، އެތަންތަނުގައި ﷲ އަށް ދުޢާކުރުމާއި، ކީރިތި ޤުރުއާން ކިޔެވުމާއި، ނަމާދުކުރުމާއި، އަދި އޭގެފަހުގައި އެޤަބުރުގައިވާ މީހާގެ ކިބައިން ދުޢާކުރުން، ވަރަށް ބޮޑަށް ފެތުރި ޢާއްމުވެފައިވެއެވެ. ހަމަކަށަވަރުންވެސް މިޢީ ކަނޑައެޅިގެން ހުރި ޝިރުކެވެ. އިންސާނާ ލައްވާ ބިދުޢަ ހެދުމަށްޓަކައި ޝައިޠާނާ ފިޔަވަޅަކުން ފިޔަވަޅަކުން މަސައްކަތްކުރެއެވެ. އަދި ބިދުޢައިގެ ދޮރުން އޭނާ ވެއްދުމަށްފަހު ބޮޑު ޝިރުކުގެ ދޮރުން އޭނާ ވައްދައެވެ. މިފަދަ ކަންތައްތަކުން ރައްކާތެރިކަމަށް ﷲ ގެ ޙަޟްރަތުން އަހަރެމެން އެދެމުއެވެ.\nރަސޫލުﷲ ޞައްލަﷲ ޢަލައިހި ވަސައްލަމަ، އެކަލޭގެފާނުގެ ޤަބުރުފުޅު ބުދެއްކަމުގައި ނުލެއްވުމަށް އެދި އެކަލޭގެފާނުގެ ރައްބަށް ދުޢާދެންނެވިއެވެ. ((اللَّهُمَّ لاَ تَجْعَلْ قَبْرِي وَثَناً يُعْبَدُ، لَعَنَ اللهُ قَومًا اتَّخَذُوا قُبُورَ أَنْبِيَائِهِمْ مَسَاجِدَ)) [رواه أحمد وصححه الألباني ] މާނައީ: “އޭ ﷲ! އަހުރެންގެ ޤަބުރު، އަޅުކަންވެވޭ ބުދަކަށް ނުހައްދަވާނދޭވެ! އެބައެއްގެ ނަބީންގެ ޤަބުރުތައް މިސްކިތްތަކަކަށް ހެދި ބަޔަކަށް ﷲގެ ލަޢުނަތްލައްވާށި!.” ރަސޫލުﷲ ޞައްލަﷲ ޢަލައިހި ވަސައްލަމަގެ ޤަބުރުފުޅު ޢީދެއްގެ ގޮތުގައި ހެދުން އެކަލޭގެފާނު ނަހީކުރެއްވިއެވެ. ޙަދީޘުކުރެއްވިއެވެ. ((وَلاَ تَجْعَلُوا قَبْرِي عِيْدًا)) [رواه أبو داود وصححه الألباني ] މާނައީ: “ތިޔަބައިމީހުން އަހުރެންގެ ޤަބުރު ޢީދެއްގެ ގޮތުގައި ނުހަދާށެވެ.”\nPosted by Mohamed Shafiu at 7:30 AM\nLabels: ޢަޤީދާ, މުޙައްމަދު ޝާފިޢު ބިން ޢަބްދުލްޣަފޫރު, ޤަބުރު


Masakayi feshunas Remo ge kanboduvun ebaoyi\nކޮރޯނާވައިރަހުގެ ބޮޑުވަބާއެއް ދުނިޔެއަށް ކުރިމަތިވެފައި ވާއިރު ހުރިހާ އެންމެންގެ ވެސް ދުއާ އަކީ މި ވަބާ ދުނިޔެއިން ފޮހެވިގެން ދިއުމެވެ. ހިންދީ ފިލްމު އިންޑަސްޓްރީގައި މަސައްކަތްކުރާ އެންމެން ވެސް މިހާރު ތިބީ މި ބަލިން ދުނިޔެއަށް ސަލާމަތް ވެވޭނެ ދުވަހެއްގެ އިންތިޒާރުގައި ނޭވާ ހިފަހައްޓާލައިގެނެވެ. އަދި ލޮކްޑައުން ނިމުމުން އަލުން ޝޫޓިންގްތައް ފަށާނެ ގޮތްތަކެއް މިހާރު ވެސް އެމީހުން ދަނީ ރާވަމުންނެވެ.\nކޯރިއޮގްރާފަރު އަދި ޑައިރެކްޓަރު ރޭމޯ ޑިސޫޒާގެ އެންމެ ބޮޑު ފިކުރަކީ ބެކްގްރައުންޑް ޑާންސަރުންގެ ގޮތުގައި މަސައްކަތްކުރާ އެތައް ހާސް ބަޔެއްގެ ވަޒީފާ ގެއްލިދާނެ ކަމުގެ ބިރެވެ. ޝޫޓިންތައް ފެށުނަސް ބެކްގްރައުންޑް ޑާންސަރުންނަށް އެހާ އަވަހަށް މަސައްކަތް ލިބޭނެ ކަމަށް ނުފެންނާތީ އެވެ. އެހެންވެ މިހާރު މަސައްކަތެއް ނެތިފައި ތިބި ބެކްގްރައުންޑް ޑާންސަރުންނަށް އޭނާއަށް ވެވުނު އެހީއަށް ވެދޭން ރެމޯ މިހާރު ގެންދަނީ މަސައްކަތް ކުރަމުންނެވެ.\n"ސްޓްރީޓް ޑާންސާ"ގެ ޑައިރެކްޓަރު ރޭމޯ އިންޑިއާ އޮންލައިން ނޫހަކާ ވާހަކަ ދައްކަމުން ބުނީ ފިލްމު ސެޓުތަކުގައި މަސައްކަތް ފެށުނު ކަމުގައި ވިޔަސް ބެކްގްރައުންޑް ޑާންސަރުންނަށް މަސައްކަތެއް ލިބެން އަދި ވަރަށް ގިނަ ދުވަސް ނަގާނެ ކަމަށް ފެންނަ ކަމަށެވެ.\nސޯޝަލް ޑިސްޓެންސިން އަށް ސަމާލުކަން ދޭން ޖެހޭނެތީ މާ ގިނަ ނެށުންތެރިން އެއްފަހަރާ ސެޓުތަކުގައި ނުގެންގުޅެވޭނެ ކަން ވެސް އޭނާ ފާހަގަ ކުރި އެވެ. ރޭމޯ ބުނީ ސޯޝަލް ޑިސްޓެންސިން އަށް ސަމާލުކަން ދީގެން ނެށުންތެރިން ލައްވާ މަސައްކަތް ކުރާނެ ގޮތްތަކެއް މިހާރު އޭނާ ވަނީ ވިސްނާފަ އެވެ.\nއަދި ހާލުގައި ޖެހިފައިވާ ބެކްގްރައުންޑް ޑާންސަރުންނަށް އެހީވުމަށް ފައިސާ ހޯދުމަށް ޚާއްސަ ޝޯއެއް ވެސް ރޭމޯ މިހާރު ގެންދަނީ އިންތިޒާމު ކުރަމުންނެވެ.\nރޭމޯ ބުނީ މި ޝޯގެ ހުރިހާ ޕާފޯމަންސެއް ވެސް ރެކޯޑް ކުރާނީ އެ މީހަކު ނުވަތަ ބަޔަކު ދިރިއުޅޭ ގެއެއްގަ އެވެ. އަދި މި ޝޯގައި ހުރިހާ ކޯރިއޯގްރާފަރުން ވެސް ބައިވެރިވާނެކަން އޭނާ ފާހަގަ ކުރި އެވެ.\nމުޅި އިންޑިއާ އަށް ހުޅުވާލައިގެން ބާއްވާ އޮންލައިން ޑާންސް ކޮމްޕެޓިޝަނެއް މިހާރު ވެސް ރޭމޯ ކުރިޔަށް ގެންދެ އެވެ. "ޑެންޒް ސްޓޭޝަން"ގެ ނަމުގައި ކުރިޔަށް ގެންދާ މި އޮންލައިން ޝޯގެ މިހާރު ކުރިޔަށް ދަނީ ދެ ވަނަ ބުރެވެ. މި ޝޯގެ ބައިވެރިން ވެސް ޕާފޯމަންސްތައް އަމިއްލަ ގޭގައި ރެކޯޑް ކޮށްފައި ފޮނުވައިގެން ޝޯގައި ދަނީ ބައިވެރިވަމުންނެވެ.\nޝޯގެ އެއްވަނަ އަށް 50،000 ރުޕީސްގެ އިނާމެއް ވެސް ރޭމޯ ވަނީ ހުށަހަޅާފަ އެވެ.\nލޮކްޑައުންގެ ކުރިން ރޭމޯ ވަނީ ރަންބީރު ކަޕޫރާއި އާލިއާ ބަޓްގެ "ބްރަހްމަޝްތުރާ"ގެ ދެ ލަވައެއް ކޯރިއޮގްރާފް ކޮށްދީފަ އެވެ.


Mi aharuge mihaathanah 2.2 billion rufiya ge T-bill vikkaifi | Mihaaru\nރާއްޖޭގެ މަރުކަޒީ ބޭންކް އެމްއެމްއޭ: .---ހުސެއިން ފޮޓޯ: ވަހީދު/ މިހާރު\nމި އަހަރުގެ މިހާތަނަށް 2.2 ބިލިއަން ރުފިޔާގެ ޓީބިލް ވިއްކައިފި\n24 އެޕްރީލް 2020 - 12:242comments\nދައުލަތުގެ ހަރަދުތައް މެނޭޖް ކުރުމަށްޓަކައި މި އަހަރުގެ މިހާތަނަށް 2.2 ބިލިއަން ރުފިޔާގެ ޓީބިލް ވިއްކައިފި އެވެ.\nފިނޭންސް މިނިސްޓްރީން އާންމު ކޮށްފައިވާ ތަފާސްހިސާބުތަކުން އެނގޭ ގޮތުން، މިދިޔަ ހަފުތާއާ ހަމައަށް ދިވެހި ރުފިޔާ އިން 1.9 ބިލިއަން ރުފިޔާގެ ޓީބިލް ވަނީ ވިއްކައިފަ އެވެ. މީގެ އިތުރުން ޔޫއެސް ޑޮލަރުން 334 މިލިއަން ރުފިޔާ އަށް ވާ ވަރަށް ޓީބިލް ވިއްކާފައި ވެ އެވެ. މިދިޔަ އަހަރުގެ އޭޕްރީމް މަހާ ހިސާބަށް ސަރުކާރުން ވިއްކާފައި ވަނީ 1.3 ބިލިއަން ރުފިޔާގެ ޓީބިލެވެ. އަދި މިދިޔަ އަހަރު ނިމުނު އިރު ޓީބިލް ވިއްކި ވަރު ވަނީ ހަތަރު ބިލިއަނަށް އަރައިފަ އެވެ. މިދިޔަ އަހަރަކީ އެންމެ ގިނައިން ޓީބިލް ވިއްކި އެއް އަހަރެވެ.\nޓީބިލަކީ އިންޓަރެސްޓާ އެކު އަނބުރާ ދައްކާ ގޮތަށް ސަރުކާރުން ނަގާ ފައިސާ އެވެ.\nމަރުކަޒީ ބޭންކް އެމްއެމްއޭ އިން ހަތަރު މިންގަނޑެއްގައި ޓީބިލު އަންނަނީ ވިއްކަމުންނެވެ. އެއީ 28 ދުވަހާއި 98 ދުވަހާއި 182 ދުވަހުގެ އިތުރުން 364 ދުވަހުގެ ތެރޭގައި ފައިސާ އަނބުރާ ދައްކަންޖެހޭ ޓީބިލެވެ. އަނބުރާ ދައްކަންޖެހޭ މުއްދަތު އިތުރުވާ މިންވަރަކަށް އިންޓަރެސްޓް ރޭޓް ދާނީ ބޮޑުވަމުންނެވެ.\nއެމްއެމްއޭ މެދުވެރިކޮށް ސަރުކާރުން ޓީބިލް ވިއްކުމަށް ހަފްތާއަކު އެއް ފަހަރު ހުޅުވައިލަ އެވެ. ސަރުކާރުގެ ކޭޝް ފްލޯ ހަމަޖެއްސުމަށް އެމްއެމްއޭ މެދުވެރިކޮށް ސަރުކާރުން ޓީބިލް އާންމު ގޮތެއްގައި ވިއްކަނީ ޕެންޝަން ފަންޑާއި ބައެއް ބޭންކްތަކާއި ސަރުކާރު ހިއްސާވާ ބައެއް ކުންފުނިތަކާއި އަމިއްލަ ކުންފުނިތަކަށެވެ. މީގެ ތެރޭގައި މަޝްހޫރު ޗަމްޕާ ބްރަދާސްގެ ހިއްސާ އޮންނަ ކޮމާޝަލް ބޭންކް އޮފް މޯލްޑިވްސް އާއި ޔުނިވާސަލްގެ ހިއްސާ އޮންނަ ކުންފުނިތަކުން ވެސް ސަރުކާރުން ވިއްކާ ޓީބިލަށް އިންވެސްޓް ކުރެ އެވެ.\nސަރުކާރުގެ ކޭޝް ފްލޯ އާއި ބަޖެޓް ޑެފިސިޓަށް ބޭނުންވާ ފައިސާ ހޯދުމަށް އާންމު ގޮތެއްގައި ޓީބިލް އިޝޫ ކޮށްގެން ސަރުކާރުން ފައިސާ ހޯދާ އިރު، ކޮވިޑް-19 އާ ގުޅިގެން ބޭންކްތަކާއި އެހެނިހެން އިންވެސްޓަރުންނަށް ވެސް ދަތިތަކާ ކުރިމަތިވެ، މިހާރު ދޫކޮށްފައިވާ ޓީބިލްތައް ވެސް ރިޑީމް ކުރަމުންދާ ކަމަށް ފިނޭންސް މިނިސްޓްރީން ބުނެ އެވެ. އަދި މި ހާލަތުގައި ޓީބިލަށް އިންވެސްޓް ކުރާނެ އާ އިންވެސްޓަރުން ހޯދަން ދަތިކަމަށް އެ މިނިސްޓްރީން ބުންޏެވެ.\nކޮވިޑް-19 އާ ގުޅިގެން ރާއްޖޭގެ އިގްތިސާދަށް ބޮޑު ލޮޅުމެއް އަންނާނެ ކަމަށް ލަފާކޮށްފައިވާ އިރު މި އަހަރު ލަފާކުރި އާމްދަނީގެ ދެބައި ކުޅަ އެއްބައި ވެސް ނުލިބުމުގެ ފުރުސަތު އެބަ އޮތެވެ. މި ހާލަތުން އަރައިގަތުމަށްޓަކައި ސަރުކާރަށް ވަނީ މާލީ އެހީތެރިކަން ހޯދުމަށް ބޭރުގެ މާލީ އިދާރާތަކަށް ބަރޯސާވާން މަޖުބޫރުވެފަ އެވެ.\nއިތުރު ލިޔުންތައް ދައުލަތުގެ އާމްދަނީ އެމްއެމްއޭ ޓްރެޝަރީ ބިލް އިގްތިސާދު ރާއްޖޭގެ އިގްތިސާދު


Dharinnah naseyhai dhey kan kan furathama thibaa islaahu kurey!\nދަރިންނަށް ނަސޭހަތްދޭ ކަންކަން ފުރަތަމަ ތިބާ އިސްލާހު ކުރޭ!\n- 1 year ago0- ސުހޭލާ\nދަރިންނަށް ރަނގަޅު ތަރުބިއްޔަތެއް ދިނުމަކީ ކޮންމެ މަންމައެއް، އަދި ބައްޕައެއްވެސް ބޭނުންވާނެ ކަމެކެވެ.\nއެގޮތުން ދަރިންނަށް ރަނގަޅު ނަސޭހަތްދީ، ހެޔޮ ގޮތްތައް ބުނެދިނުމަކީ މައިންބަފައިން ކޮންމެހެންވެސް ކުރަން ޖެހޭ ކަމެއް ކަމަށް ވަނީ ވެފައެވެ. ދެން އުފެދޭ ސުވާލަކީ ދަރިފުޅަށް ރަނގަޅު ގޮތް ބުނެދިނުމުން އެކަނި ފުދޭތޯއެވެ؟ އެ ހިސާބުން މަންމަ ނުވަތަ ބައްޕަގެ ޒިންމާ އަދާވީތޯއެވެ؟\nކުޑަކުދިން ގޯސް ބަސްތައް ބޭނުން ކުރަނީ ކީއްވެހެއްޔެެވެ؟ އެއީ އެކުދިންނަށް އެފަދަ ބަސްތައް އިވޭތީއެވެ. ކުދިން ދަސްކުރާނީ އެކުދިންނަށް ފެންނަ ކަންކަމެވެ. ތިބާގެ ދަރިފުޅު ބޮޑާ ހާކާނަމަ، އެކަމަށްވެސް ސަމާލުކަން ދޭށެވެ. ދަރިފުޅު އެގޮތަށް އެކަން ކުރަނީ ތިބާގެ ސަމާލުކަން ހޯދާށެވެ.\nތުއްތު ކުދިންނަކީ ވަރަށް ފަސޭހައިން ކަންކަން ދެނެގަނެ، ކަންކަން ދަސްކުރާ ބައެކެވެ. އެކުދިންނެކޭ "ކްލޭ" ފަދަ ބައެކެވެ. ބޭނުން "ޝޭޕެއް" އެކުދިންގެ ވިސްނުމުގައި ޖެއްސިދާނެއެވެ.\nދަރިން ގާތުގައި ހަމައެކަނި ނަމާދު ކުރާށޭ ބުނެ އެކަން ނިންމާނުލާށެވެ. ނަމާދު ކުރާ މަންޒަރު އެކުދިންނަށް ދައްކާށެވެ. ޤުރުއާން ކިޔަވާއިރުވެސް ދަރިފުޅު ކައިރީގައި ބައިންދައިގެން އެކަން ކުރާށެވެ.\nތިބާ އަކީ ސިނގެރޭޓް ބޯމީހަކަށްވެ ހުރެ، ދަރިން ގާތުގައި އެކަން ނުކުރަން ނުބުނާށެވެ. ސަބަބަކީ ދަރިން ކޮޕީ ކުރާނީ އެކުދިންނަށް ފެންނަ ކަންކަމަށް ވުމެވެ. ކުރުކޮށް ބުނާނަމަ، ތިބާގެ ދަރިފުޅުގެ ފަރާތުން ފެންނަން އެދޭ ސިފަތައް، ތިބާގެ ކިބައިގައި އަށަގަންނުވާށެވެ.\nކުޑަ ކުޑަ މިސާލެކެވެ. ބްރޮކޮލީ އަކީ ފައިދާ ހުރި އެއްޗަކަށް ވާތީ އެ ކާން ދަރިފުޅު ކައިރީގައި ތިބާ އެބަ ބުނަމުއެވެ. އެހެންނަމަވެސް ތިބާއަށް، މިސާލަކަށް އެ ނުބައެވެ. އެހެންކަމުން ދަރިފުޅަށް ހިތްވަރު ދިނުމުގެ ގޮތުން ތިބާ ފުރަތަމަ ބްރޮކޮލީ ކާށެވެ!\nދަރިން ގާތު ނުބުނަންވީ 10 ޖުމްލަ.32 months ago\nލޮކްޑައުން ޗުއްޓީގައި ދަރިންނަށް ދަސްކޮށްދެވިދާނެ5ކަމެއް!02 months ago\nފިރިންނަށް ތަޢުރީފުކުރުން - އަނބިން ދަސްކުރަންވެއްޖެ ހުނަރެއް!33 months ago\nދޮންކޭލުގެ އެހީގައި މޫނު ރީތިކޮށްލެވިދާނެ ގޮތެއް!01 year ago\nރީތި ފޮޓޯ އިންސްޓެގްރާމް ކުރުމަކީ ވަރި ގިނަވާ ކަމެއް؟ 1 1 year ago\nދަރިންނަށް ނަސޭހަތްދޭ ކަންކަން ފުރަތަމަ ތިބާ އިސްލާހު ކުރޭ!01 year ago\nމިފަހަރުގެ ޗުއްޓީ ދިވެހި-އަދަބީ ޗުއްޓީއަކަށް ހަދަމާ!02 months ago\nކައިވެނީގެ ކުރިން ކޮންމެހެން ކުރަންޖެހޭ 33 ސުވާލު! 13months ago


Jabir Ge Amihlla Haradhugai Kaashidhoo Gai Airport Eh Elhumah Nihmmaifi - Vaguthu\nޖާބިރުގެ އަމިއްލަ ހަރަދުގައި ކާށިދޫގައި އެއާޕޯޓެއް އެޅުމަށް ނިންމައިފި\nޖާބިރު މިއަދު ނެރުއްވި ބަޔާނެއްގައި ވިދާޅުވީ ކާށިދޫގައި އެއާޕޯޓެއް އެޅުމަކީ ރައްޔިތުން މަޖިލީހުގެ އިންތިހާބުގައި އޭނާ އެ ދާއިރާގެ ރައްޔިތުން ގާތު ވެވަޑައިގެންނެވި ވަރަށް މުހިއްމު ވައުދެއް ކަމަށެވެ. އަދި އެކަމަކީ ކާށިދޫ ރައްޔިތުން ދެކެމުން އަންނަ ވަރަށް ބޮޑު ހުވަފެނެއް ކަމަށްވެސް ޖާބިރުގެ ބަޔާނުގައި ވަނީ ވިދާޅުވެފައެވެ.\nޖާބިރު ވިދާލުވީ އޭނާ ކާށިދޫ އެއާޕޯޓު ތަރައްގީ ކުރާނީ "ޖާބިރު އެއާޕޯޓު"ގެ ނަމުގައި ކަމަށެވެ. އަދި އެ އެއާޕޯޓު ތަރައްގީ ކުރާނީ ޕްރައިވެޓު ޖެޓުވެސް ޖެއްސޭނެ ފެންވަރަށް ކަމަށް ޖާބިރު ވިދާޅުވިއެވެ.\nކާށިދޫގައި ޖާބިރު އެއާޕޯޓެއް އެޅުމަށް ނިންމެވިކަން ހާމަކުރެއްވިއިރު އެމަނިކުފާނު ދާދިފަހުން ވަނީ އަމިއްލަފުޅު ހެލިކޮޕްޓަރެއް ބައްލަވައިގެންފައެވެ. އަދި އެ ހެލިކޮޕްޓަރު ރާއްޖެ ގެނައުމުގެ ހުއްދަ އަކަށް މިހާރު ވަނީ އެދިފައެވެ. ރޭ އެކަމާއި ގުޅިގެން ޓްރާންސްޕޯޓު މިނިސްޓަރު އައިޝަތު ނަހުލާ ސަރުކާރު މަސްއޫލިއްޔަތު އަދާކުރާ މިންވަރު ބަލާ ކޮމެޓީ އަށް ހާޒިރުކޮށް ވަނީ އެކަމުގެ ހުއްދަ ލިބިދާނެތޯ ޖާބިރު ސުވާލު ކުރައްވާފައެވެ. މިނިސްޓަރު ވިދާޅުވީ ބަލަންޖެހޭ ބެލުންތައް ބެލުމަށްފަހު ޖާބިރަށް ހެލިކޮޕްޓަރު ގެނައުމުގެ ހުއްދަ ދެއްވާނެ ކަމަށެވެ.\nޖޫން 6, 2020 19:34\nމީދެބޯގެރި ދުއްވުމުގެ ބަފާ\nޖޫން 6, 2020 19:36\nޖޫން 6, 2020 20:07\nކޭބަލް ކާރުގެ މަޝްރޫޢު ނިމި ހެލިޕޭޑް ނިމި އަންހެނުން ކެޔޮޅުން ތަމްރީނުކުރުން ނިމި އެއާރޕޯޓް އެޅުމުގެ މަސައްކަތަށް ފަށައިގަންނަނީ! ޖާބެ ގަދަ!\nޖޫން 6, 2020 20:13\nކޭބަކްކާރު ނުގެންނަވާގޮތަށްތޯ ؟؟\nޖޫން 6, 2020 20:19\nފޮނި ނުކަނޑާ ފުރަތަމަ މަސައްކަތް ކުރުވާފަ ތިބިމީހުނަށް ދޭންވާ ފައިސާ ދީބަލަ.\nޖޫން 6, 2020 20:24\nތި އެއަރޕޯޓަށް ކިޔަންވާނީ ސަންރައިސް ބަލާ އެއަރ ޕޯރޓް\nޖޫން 6, 2020 20:26\nކޮބާތޯ ކޭބަލްކާރު ޕްރޮޖެކްޓް\nޖޫން 6, 2020 21:22\nކުރީދައުރުގައި އެޅީ ހުސްގެސްޓުހައުސްތައް މިދައުރުގައި އެއާޕޯޓު ނޫނޭ ގަދަ ޖާބިރު\nޖޫން 6, 2020 21:09\nކަލެއަކަށް ނުވާނެ ތިކަމެއް! އަދިވެސް މީހުން ގަޅިހެއްދުމުގަ! އަނގައިން ކަލޭ ލައްކަ ކަންކަން ކޮށްފީމެއްނު!\nކައުންސިލާގޫޅިގެން އެތާ ހުރި ރުއްގަސް ތައް ކަޓުވާލަން ޖަހާ ސްޓަންޓަކާ ވައްތަރީ\nޖޫން 6, 2020 21:23\nމީހުންގެ ސަމާލުކަންހޯދަން އިޝްތިހާރުވުމުގެ ބަދަލު ކަންކޮށްފަ ދައްކަބަލަ އެހެންނޫނީ ތިޔަދުލުންބުނާ ބަހަށް އިތުބަރުކުރާނެ ހަމައެކަކުވެސް ނެތިހިނގައދަނެ!\nޖޫން 6, 2020 21:33\nމީނަ އެހަ ކައްދުވަހު ބެހި ހަނޑޫ ބަސްތާގެ ތެރޭގަ ތާށިވެފަ މަމިއޮތީ ދޮގުހެދުމާ ފޮނި ކެނޑުމައް މިވަރެއްނެތް\nޖޫން 6, 2020 22:07\nހަމަ ހުރެފަ ސާދާގަރަކު ބޭނުންވާއިރަށް ބޭނުންތާކު އެއާޕޯޓުއަޅައިގެން އަމިއްލަ ނަންކިޔައިގެން ވިޔަފާރިގަނޑު ހިންގޭގޮތަށްތަ މިހާރު އޮންނަނީ. އެއާޕޯޓެއް ހަދަންޏާ ބޭނުންވާ ފަރާތްތަކުން ޕްރޮޕޯސަލް ލައިގެން އޭގެތެރެއިން ހޮވަންޖެހޭ ގޮތަކަށް ނޫންތަ އޮންނަނީ.\nޖޫން 6, 2020 22:25\nދެން ބަލަންތިބެ. މިހާރު އެއްބާރުލުން ދޭނެކަމަށް ބުނި އެންމެން ގޯސްކޮށްފައި ތިޔަކަން ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްް އެމީހުމްގެ ބޮލުގައި އަޅުވާފަ ނިންމާލާނި. ފޮނިޓައްޕު ޖާބިރު\nޖޫން 6, 2020 22:39\nކޭބަލްކާރު އަޅައި ދުނިޔޭގެ އެންމެ ފެންވަރު ރަނގަޅު ހޮސްޕިޓަލްތައް އަޅައި ދުނިޔޭގެ އެންމެ ފެންވަރުރަނގަޅު ޔުނިވަރސިތީތަށް އަޅައި މަތިންނާ އަޑިން ދަތުރު ފަތުރުގެ ނިޒާމު ގާއިމުކޮށް ހެލިކޮޕްޓަރު ޖައްސާ ސްޓޭޝަން ހަދައި ކާށިދުއާ ގާފަރުގެ ރައްޔިތުން ޖައްވުގަ އާބާދުކުރުވައި ދުނިޔޭގެ ނެތް ފެންވަރުގެ ޓޫރިޒަމް ކާށިދުއާ ގާފަރުގަ ޤާއިމްކޮށް މިކަނކަމަށް ލުއިފަސޭހަކުރުމަށް އެންމެ ފަހުން އެއާރޕޯޓު އަޅަން ނިންމީތާ މީވާ ނޫނޭ ކުޅަދާނަ ފަހުލަވާނެއް މިކަހަލަ ބޮލުރޮދި ކެނޑިފަ ތިބޭ މީހުން ދައްކާ ހޮޅިވާހަކަތައް ނޫހުގެ ފަލަޝުރުހީގަ ޖަހާތީ ހަމަ ހިނިއާދޭ\nމީނަ ކޮންމެވެސް ކަމެއް ކުރަނީއޭކިޔައިގެން ނޫސްތަކުގަ އެބަޖަހާ ހަފްތާއަކު އެއްފަހަރު. އެކަމަކު މީނަ ހަގީގގަތުގަ ކުރީ ކޮންކޮން ކަންތަކެއްތޯ ބަލާފަ ހަބަރެއްގަ ޖަހާބަލަ.\nޖޫން 7, 2020 01:37\nކަމެއްވާނެމީހަކު މާ އަޑުގަދައެއް ނުކުރާނެ ! ތިކަހަލަ ކިތަށް ކަންތަށް ކަލޭގެ އަގައިން ކޮށް ނިންމައިފިންތަ ؟\nޖޫން 7, 2020 08:41\nޖާބިރު ޕުރަމޯޓް ކުރަނީދޯ؟؟؟ ކާށިދޫ ގައި ޖާބިރު އެއާރޕޯޓް އެއް ނާޅާނެ ދޮގާއި މަކަރާ ހަދައިގެން އުޅޭ މީހެއް ޖާބިރަކީ !!!!!!!!\nޖޫން 7, 2020 12:32\nބިން ސާފުކުރުމާއި ރުއްގަސް ކެނޑުމުގެ މަސައްކަތް ޖާބިރު ފަށާނީ އެއަރ ޕޯރޓް އެޅުމަށް ބޭނުންވާ ގިނަ ސާމާނު ތައް ކާށިދޫ ޖެޓީ އަށް ގެންގޮސް މަސައްކަތު މީހުންނާއި ކަމަށް ބޭނުންވާ މުވައްޒަފުން ތިބޭނެ ގޭގޭ ހިފައި އެތަންތަނުގައި އެމީހުން ގާއިމުކޮށް ބައިތިއްބާފަ. މި ޕްރޮޖެކްޓް އޭނާ ނިންމާނީ6މަސްތެރޭގައި ދޯ ޖާބިރު.


3 film, bodu3massala - balailun muhimmu | Mihaaru\nތިން ފިލްމު، ބޮޑު ތިން މައްސަލަ - ބަލައިލުން މުހިއްމު\n06 އޮކްޓޯބަރ 2017 - 06:21 14 comments\nކޮންމެ ދުވަހަކު ފެންނަ މަންޒަރުތަކާއި ކުރެވޭ ތަޖުރިބާތަކާއި އިވޭ އަޑުތަކާ މެދު ކިހާ ވަރަކަށް ފިކުރުކުރަން ހެއްޔެވެ؟ މިއީ ގައިމު ވެސް މިހާރަށް ވުރެ މާ ފުންކޮށް އަދި ފުޅާކޮށް ވިސްނަން ބާރުއަޅާނެ ތިން ފިލްމެވެ.\n"ފިލްމް ފޯ ޗޭންޖު"ގެ ނަމުގައި ޔޫއެންޑީޕީ އިން ހުޅުވާލި ފުރުސަތެއްގައި ހުނަރުވެރި ޒުވާނުންތަކެއް ތައްޔާރުކޮށްފައިވާ މި ކުރު ފިލްމުތަކުގައި، މީހުންގެ އާދަތަކާއި ވިސްނުމާ ގުޅިފައިވާ ބޮޑު ތިން މައްސަލައަކަށް ލޯ ހުޅުވައިދެ އެވެ.\nނަފްސާނީ ބަލިތަކާއި އަންހެނުންނާއި ފިރިހެނުންނަށް ހަމަހަމަ ފުރުސަތު ލިބިދިނުމާއި ތިމާވެއްޓާ މެދު ޒިންމާދާރު ނުވެވުމުގެ ސަބަބުން ލިބޭ ގެއްލުން މި ޒުވާނުން ދައްކައިދީފައި ވަނީ ކޮންމެ ދުވަހަކު ވެސް ހިނގަމުންދާ ކަންކަމުން މިސާލު ނަގައިގެންނެވެ. އެކަމަކު އެއީ އާއްމު ދިރިއުޅުމުގައި ގިނަ މީހުންނަށް އެހާ ބޮޑަށް ފާހަގަކުރެވޭ ނުވަތަ ފަރުވާބެހެއްޓޭ ކަންކަމެއް ނޫނެވެ. މި ފިލްމުތައް ބަލައިލުން މުހިއްމުވާ މައިގަނޑު ސަބަބަކީ އެއީ އެވެ.\nނަފްސާނީ ބަލިތަކުން މިންޖުނުވެވިގެން އުޅޭ "އެތަކެއް ހާސް" ދިވެހިންގެ ހާލަތަށް މިހާ ފުންކޮށް އަދި ފުޅާކޮށް އަލިއަޅުވާލައިފައިވާ ފިލްމެއް އަދި ނުފެނެ އެވެ.\nއެގާރަ މިނިޓުގެ "އެމީހުން"ގައި ކިޔައިދެނީ ނަފްސާނީ ބަލިތަކާ މެދު މުޖުތަމައުގައި ހޭލުންތެރިކަމެއް ނެތުމާއި ފަރުވާ ހޯދަން އުނދަގޫވުމުގެ ސަބަބުން އެފަދަ ބަލި މީހުން ކޮންމެ ދުވަހަކު ތަހައްމަލްކުރަން ޖެހޭ ވޭނާއި ކެކުޅުމުގެ ވާހަކަ އެވެ. ފަރުވާގެ މާ ގިނަ ހިދުމަތްތަކެއް ރާއްޖެ އިން ލިބެން ނެތުމުން، އާދައިގެ މީހެއްގެ އަތްފޯރާވަރު ނުވާ ވާހަކަ އެވެ. ކުޑަ ސޯފީ އޭނާގެ ވާހަކަ ކިޔައިދީ ނިންމާލާ އިރު ފެންކަޅި ނުވެއެއް ނުދާނެ އެވެ.\nފިރިމީހާއެކޭ އެއްގޮތަށް އަނބިމީހާ ވެސް ވަޒީފާ އަށް ގޮސް ބުރަކޮށް މަސައްކަތްކުރާ އިރު، ގޭތެރޭގެ މަސައްކަތްތަކަކީ ހަމައެކަނި އަނބިމީހާގެ ޒިންމާއެއް ހެއްޔެވެ؟ އަނބިމީހާ ހެނދުނުގެ ނާސްތާ ތައްޔާރުކޮށްފައި އޮފީހަށް ދާއިރު ޖޯޑަށް ސައި ނާޅާ ބެހެއްޓުމަކީ ފިރިމީހާ ޝަކުވާކުރަން ޖެހޭ ވަރު ކަމެއް ހެއްޔެވެ؟ "ހަމަތަ؟" އިން މި ސުވާލުތަކަށް ސިކުނޑި ހުޅުވައިދޭނެ އެވެ.\nއަށް މިނިޓުގެ މި ފިލްމުގައި އެކްޓްކުރަން މޮޅު ދެ ޒުވާނަކު ދައްކައިދެނީ އާއްމު ދިރިއުޅުމުގެ އެކި ކަންކަން ކޮންމެވެސް އެއް ޖިންސަކަށް ނިސްބަތްކޮށްފައި އޮތުމުގެ ބޭއިންސާފެވެ. ގެ އާއި ވަޒީފާ އަދާކުރާ ތަނާއި އިޖުތިމާއީ ގުޅުންތަކުގައި އާއްމުކޮށް ކަން ހިނގާ ގޮތުން އަންހެނުންނާއި ފިރިހެނުންނަށް ހަމަހަމަ ފުރުސަތު ގެއްލިގެންދާ ކަމެވެ.\nގާތްގަނޑަކަށް ހަތް މިނިޓްގެ "އިލޮށި"، ރަށު ތެރެއިންނާއި ކަނޑުމަތިން އަދި ގޭތެރެއިން އަހަރެމެންނަށް ދައްކައިދެނީ ބޮއެފައި މޫދަށް އެއްލާލާ އެންމެ ޕްލާސްޓިކް ފުޅިއެއް، އަނބުރާ އައިސް އަހަރެމެންގެ "ލޮލަށް ހެރިގެން"ދާ ގޮތެވެ.\nމީހެއްގެ ހަޔާތުން އެއް ދުވަސް ގެނެސްދޭ ފިލްމުގައި އަލިއަޅުވާލާފައި ވަނީ އަހަރެމެންނަށް ނޭނގި ތިބެ ބޭނުންކުރެވޭ ގެއްލުންހުރި އެއްޗެއްސަށާއި އޭގެ ހިތި ނަތީޖާ އަށެވެ. އަދި މައްސަލައިގެ ހައްލަކަށް ވުމުގެ ބަދަލުގައި މައްސަލައިގެ އަސްލަކަށް އަހަރެމެން ވެގެންދާ ގޮތެވެ.\nއދ. އިން ކަނޑައަޅާފައިވާ ދެމެހެއްޓެނިވި ތަރައްގީގެ ލަނޑުދަނޑިތަކާ ގުޅުވައިގެން ތައްޔާރުކޮށްފައިވާ މި ތިން ފިލްމު މިދިޔަ ހަފްތާގައި ޝްވެކް ސިނަމާގައި ވަނީ ދައްކައިފަ އެވެ. ފިލްމުތައް އުފެއްދި ޒުވާނުންނަށް މި ދާއިރާގެ ޕްރޮފެޝަނަލް މީހުން ފަންނީ އެހީތެރިކަން ފޯރުކޮށްދީފައިވެ އެވެ.\nއެ ޒުވާނުންގެ ނަމޫނާ މަސައްކަތުން އެ ދައްކައިދިނީ އިޖުތިމާއީ މިފަދަ މައްސަލަތަކާ މެދު އެ މީހުން ކަންބޮޑުވާ މިންވަރެވެ. އަދި ކަންކަން ބަދަލުވާން އެދޭ މިންވަރެވެ.\nހުރިހާ ސުވާލުތަކަށް ޖަވާބު ނުލިބިދާނެ އެވެ. އެކަމަކު މިހާރަށް ވުރެ ބޮޑަށް ސިކުނޑި ހުޅުވައިދޭނެ އެވެ.\nއިތުރު ލިޔުންތައް ޒުވާނުން ޔޫއެންޑީޕީ މުޖުތަމައު


16 އޮކްޓޯބަރ 2020 - 13:18\nސަލްމާން ޚާންގެ ފިލްމު "ރާދޭ: އިންޑިއާސް މޯސްޓް ވޯންޓެޑް ބާއީ" ގެ ޝޫޓިން މެދުކެނޑިފައި އޮންނަތާ ހަތް މަސް ފަހުން މި މަހުގެ ކުރީކޮޅު ޝޫޓިން ފަށައި، މަސައްކަތް ނިންމައިފި އެވެ.\nކޮވިޑް-19 ގެ ރައްކާތެރިކަމަށް ގިނަ ފިޔަވަޅުތަކެއް އަޅައިގެން ކުރިއަށް ގެންދިޔަ ޝޫޓިން ނިންމައިލިކަން ފިލްމުގެ ޓީމުން ސޯޝަލް މީޑިއާގައި ވެސް ހިއްސާކޮށްފައިވެ އެވެ. "ރާދޭ" އަކީ މިދިޔަ އަހަރު ރިލީޒްކުރި ސަލްމާންގެ "ދަބަންގް 3" ގެ ޑައިރެކްޓަރު ޕްރަބޫދޭވާ ގެނެސްދޭ ފިލްމެކެވެ. އަދި މިއީ އެ ދެ މީހުން އެކީގައި މަސައްކަތްކުރި ތިން ވަނަ ފިލްމެވެ. ސަލްމާނާ އެކު ޕްރަބޫދޭވާ އެންމެ ފުރަތަމަ ގެނެސްދިން ފިލްމަކީ 2009 ގެ "ވޯންޓެޑް" އެވެ.\n"ރާދޭ" ގެ ޝޫޓިން ނިންމާލި އިރު، އިންޑިއާގެ ލޮކްޑައުންގެ ކުރިން މި ފިލްމުގެ ބޮޑު ބައެއް އޮތީ ޝޫޓްކޮށް ނިންމައިފަ އެވެ. އެހެންވެ ބާކީ ޝޫޓްކުރަން އޮތީ ދެ ލަވައަކާއި ދެތިން އެހެން މަންޒަރެކެވެ. މި ފިލްމުގެ ބަތަލާ އަކީ ޑިޝާ ޕަޓާނީ އެވެ. އިތުރު ކާސްޓުންގެ ތެރޭގައި ޖެލީ ޝްރޮފާއި ރަންދީޕް ހޫޑާ ހިމެނެ އެވެ.\nFILMING COMPLETE... #Radhe - starring #SalmanKhan, #JackieShroff, #RandeepHooda and #DishaPatani - is one step closer to release... Final shooting schedule completed... Directed by #PrabhuDheva.\nA post shared by Taran Adarsh (@taranadarsh) on Oct 14, 2020 at 4:41am PDT\nބެލެވޭ ގޮތުން އަންނަ ހަފުތާގެ ތެރޭގައި "ރާދޭ" ރިލީޒްކުރާ ތާރީހު ސަލްމާން އިއުލާންކުރާނެ އެވެ.\nމަދޫރީގެ ވެބް ސީރީޒަށް ތައްޔާރު\nކަރަން ޖޯހަރުގެ ދަރުމާ ޕްރޮޑަކްޝަނާއި ނެޓްފްލިކްސް ގުޅިގެން ބަތަލާ މަދޫރީ ޑިކްސިޓާ އެކު ހަދަން ނިންމާފައިވާ ވެބް ސީރީޒްގެ ޝޫޓިން ފެށުމުގެ އެންމެ ފަހުގެ ތައްޔާރީތައް ވާން ފަށައިފި އެވެ.\nނަން އަދި ރަސްމީކޮށް އިއުލާންނުކުރާ މި ސީރީޒަކީ ދަރުމާގެ ޑިޖިޓަލް ކޮންޓެންޓަށް ހާއްސަ ގޮފި ދަރުމަޓިކް އެންޓަޓައިންމަންޓުން ހަދާ އެއްޗެކެވެ. ރިޕޯޓްތައް ބުނާގޮތުން "އެކްޓްރެސް" ގެ ނަން ދީފައިވާ ސީރީޒްގައި މަދޫރީ ލީޑް ރޯލު ކުޅޭ އިރު މީގައި ކިޔައިދޭނީ ބަތަލާއެއްގެ ވާހަކަ އެވެ.\nA post shared by Madhuri Dixit (@madhuridixitnene) on May 25, 2020 at 8:12am PDT\nބޮލީވުޑް ހަންގާމާ އިން ބުނި ގޮތުގައި ނިއު ޔޯކްގައި ދިރިއުޅޭ އިންޑިއާ ދަރިކޮޅުގެ ޑައިރެކްޓަރު/ސްކްރީން ރައިޓަރު ސްރީ ރާއޯ ހަދާ މި ސީރީޒްގެ ފުރަތަމަ ޝޫޓިން ޝެޑިއުލް 15 ދުވަހަށް ކުރިއަށް ގެންދާނީ ނާސިކްގަ އެވެ. އެގޮތުން މި މަހުގެ ފަހުކޮޅު ނުވަތަ އަންނަ މަހުގެ ކުރީކޮޅު ޝޫޓިން ފަށާނެ އެވެ.\nމަދޫރީގެ ދެ ފިލްމެއް މިދިޔަ އަހަރު ރިލީޒްކުރި އެވެ. އެއީ "ޓޯޓަލް ދަމާލް" އާއި "ކަލަންކް" އެވެ.\nނޭހާ އާއި ރޯހަންގެ ލަވަ 21 ގައި\nލޯބީގެ ގޮތުން ގުޅިގެން އުޅޭކަން ކަށަވަރުކޮށް ދިފައިވާ މަޝްހޫރު ލަވަކިޔުންތެރިޔާ ނޭހާ ކައްކަރާއި ޕަންޖާބީ ފަންނާނު ރޯހަންޕްރީތު ސިންގްގެ އަލަތު ލަވަ "ނޭހޫ ދާ ވިއާ" މި މަހުގެ 21 ގައި ނެރެން ނިންމައިފި އެވެ.\nމި ލަވައިގެ ޕޯސްޓަރެއް އެ ދެ މީހުންގެ އިންސްޓަގްރާމްގައި ހިއްސާކޮށްފައިވެ އެވެ. "ނޭހޫ ދާ ވިއާ" ގެ މިއުޒިކާއި ޅެން ވެސް ހަދައި ލަވަ ކިޔާފައި ވަނީ ނޭހާ އެވެ. މި ލަވައިން ނޭހާ އާއި ރޯހަންޕްރީތުގެ ކެމިސްޓްރީގައި ހުރީ ކިހާ ވަރެއްގެ ޖާދޫއެއްކަން އެނގިގެން ދާނެ އެވެ.\nރިޕޯޯޓްތައް ބުނާގޮތުން އެ ދެ މީހުން ލޯބީގެ ގޮތުން ގުޅިގެން އުޅޭކަން މި ދަނޑިވަޅުގައި ކަށަވަރުކޮށް ދިން އެއް ސަބަބަކީ ލަވައަށް ސަމާލުކަން ހޯދައި ޕްރޮމޯޓްކުރުމުގެ ގޮތުންނެވެ.\nކުރިއަށް އޮތް ހަފުތާގެ ހޯމަ ދުވަހުގެ ރޭ ސްޓާ ޕްލަސް އިން ދައްކަން ފަށާ އާ ސިލްސިލާ "ސާތު ނިބާނާ ސާތިޔާ 2" ގެ އާ ޕްރޮމޯއެއް ދައްކާލައިފި އެވެ.\nކުރީގެ ޕްރޮމޯތަކުގެ އުސްއައްޔަކީ ގެހެނާ ކިޔާ ނޯކަރެއްގެ ވާހަކަ އެވެ. މި ފަހަރުގެ މި ޕްރޮމޯ އިން ދައްކަނީ ނުފޫޒު ގަދަ އާއިލާއެއް ކަމަށްވާ ކޮކީލާބެން މޯދީގެ އާއިލާގެ ޅީ ދަރިއަކަށް ގެހެނާ ވީ ނަމަވެސް، ހަމަ ނޯކަރެއްގެ ގޮތުގައި އުޅެން ޖެހިފައިވާ ހާލެވެ. ގެހެނާގެ ރޯލުން ފެނިގެން ދާނީ ސްނޭހާ ޖެއިން އެވެ.\nސްޓާ ޕްލަސް އިން ކުރިން "ސާތު ނިބާނާ ސާތިޔާ" ގެ ނަމުގައި ގެނެސްދިން ކާމިޔާބު ސިލްސިލާގެ ދެވަނަ ސީޒަނުން ކުރީގެ މުހިއްމު ތަރިންތަކެއް ވެސް ފެނިގެންދާނެ އެވެ. އޭގެ ތެރޭގައި ޑެވޮލީނާ ބަޓަޗަރަޖީ އާއި ރޫޕަލް ޕަޓޭލާއި މުހައްމަދު ނާޒިމް ހިމެނެ އެވެ.\n"ސާތު ނިބާނާ ސާތިޔާ 2" ގެ ގެނެސްދޭނީ ކޮންމެ ހަފުތާއެއްގެ ހޯމަ އިން ހުކުރު ދުވަހުގެ ރޭ ރާއްޖެ ގަޑިން 8:30 ގަ އެވެ.\nބޮލީވުޑް ސަލްމާން ޚާން މާދުރީ ޑިކްސިޓް ބޮލީވުޑް ފިލްމު ޓީވީ ސިލްސިލާ ސްޓްރީމިން ޓީވީ


Thinadhoo Gaburusthaanuge Aabaathura Filuvumuge Khaassa Harakaatheh Kuriyah Gengosfi ތިނަދޫ ގަބުރުސްތާނުގެ އާބާތުރަ ފިލުވުމުގެ ޚާއްސަ ހަރަކާތެއް ކުރިޔަށް ގެންގޮސްފި – Huvadhoo News Thinadhoo Gaburusthaanuge Aabaathura Filuvumuge Khaassa Harakaatheh Kuriyah Gengosfi Huvadhoo News\nތިނަދޫ ގަބުރުސްތާނުގެ އާބާތުރަ ފިލުވުމުގެ ޚާއްސަ ހަރަކާތެއް ކުރިޔަށް ގެންގޮސްފި\nގަބުރުސްތާން ސާފުކުރުމުގެ ޙަރަކާތުގެ ތެރެއިން- އެނަމާ ކާރިޘާގައި ނިޔާވި ފަރާތްްތައް ވަޅުލެވިފައިވާ ސަރަޙައްދު- ފޮޓޯ: ތިނަދޫ ކައުންސިލް\nހުވަދު އަތޮޅު ދެކުނުބުރީ ތިނަދޫ ކައުންސިލްގެ މުވައްޒަފުންނާއި ވޮލަންޓިއަރުން ގުޅިގެން ތިނަދޫ ގަބުރުސްތާނުގެ އާބާތުރަ ފިލުވުމުގެ ޚާއްސަ ހަރަކާތެއް މިއަދު ހެނދުނު ކުރިއަށް ގެންގޮސްފިއެވެ.\nތިނަދޫ ކައުންސިލް އިދާރާއިން އިސްނަގައިގެން، ކައުންސިލްގެ މުވައްޒަފުންނާއި، ވޮލަންޓިއަރުން ބައިވެރިކޮށްގެން ކުރިޔަށް ގެންދިޔުމަށް ރޭވުނު މިޚާއްސަ ހަރަކާތުގައި، ބައިވެރިވުމުގެ ފުރުޞަތު ހުޅުވާލައި، ތިނަދޫ ކައުންސިލްގެ އޮފިޝަލް ސޯޝަލް މީޑިއާގައި ދައުވަތު ކުރިން އެރުވުނެވެ.\nތިނަދޫ ގަބުރުސްތާނު ސާފުކުރުމުގެ ޙަރަކާތުގެ ތެރެއިން- ފޮޓޯ: ތިނަދޫ ކައުންސިލް\nތިނަދޫ ގަބުރުސްތާނު ސާފުކޮށް އާބާތުރަ ފިލުވުމުގެ މިފަދަ ޙަރަކާތެއް ކައުންސިލުން އިސްނަގައިގެން އިންތިޒާމް މިކުރެވިގެންދިޔައީ، ގަބުރުސްތާނު، ސާފުކޮށް ބެލެހެއްޓުމުގެ މަސައްކަތް ނުކުރެވޭތާ ގިނަ ދުވަސްތަކަކަށް ފަހުއެވެ.\nމިފަދަ ޙަރަކާތްތަށް މީގެ ކުރިންވެސް، ރައްޔިތުންނާއި، ސްކޫލް ދަރިވަރުން ބައިވެރިކޮށްގެން ކާމިޔާބުކަމާއެކު ތިނަދޫގައި ކުރިޔަށް ގެންދެވިފައިވެއެވެ. ރަށުތެރެއާއި، ގޯތި ގެދޮރު ސާފުކުރުމަށް ޚާއްސަ އިސްކަމެއް ކުރީގެ ރަށު އޮފީސްތަކުން ވަރަށް ފުރިހަމަޔަށް ގެންގޮސްފައިވާއިރު، އެގެއެއްގެ މަގުމަތި ކުނިކަހައި ވިނަ ނޮޅައި ސާފުކުރުމަކީ، ގޯތީގެ ވެރިފަރާތުގެ ޒިންމާއެއްގެ ގޮތުގައި ދެކެއެވެ. އަދި މަގުމަތި ސާފުކޮށް ކުނި ނުނަގާ ފަރާތްތަށް އޮފީހަށް ހާޒިރުކޮށް، މަގުމަތި ސާފުކުރުމަށް ކަތީބުން ނަސޭޙަތްތެރިވެއެވެ.\nމިހެން މިބީދައިން ނުވީނަމަވެސް، އަމިއްލަ ގެއާއި، ގޯތި އަދި ރަށުތެރެ ސާފުކޮށް ބެލެހެއްޓުމަކީ އެންމެންގެ ޒިންމާއެއްގެ ގޮތުގައި ދެކުން ވަރަށް މުހިންމެވެ. މިއީ ނުރައްކާތެރި ބަލިތަކުން ސަލާމަތް ވުމަށް އެޅޭ މުހިންމު ފިޔަވަޅެކެވެ.\nމިހާޜު ކުރީގެ ވާޙަކަދެއްކޭކަށްނެތް. ކަތީބުންގެ ޒަމާނުގަ ސަރުކާރަށް ލިބޭމަދު އާމްދަނީން ރައްރަށަށް ލިބެނީވަރަށްކުޑަ އެއްޗެއް. މިހާރުއެހެންތޯ؟ ކުނިއުކަން ނަގާފައޮންނަޕިކަޕަށްވެސް ދެވޭ 85000 ރުފިޔާ. ބިންކުއްޔަށް ދީގެން ލިބޭލާރިތައްކޮބާ؟ މިކައުންސިލް ެިންތިހާބްވިފަހުން މުޅިންވެސް މިފެންނަނީ ރައްޔިތު މަސައްކަތަށް ނެރެންއުޅޭތަން. ޢެކަމަކު އެސްޓިމޭޓްއަށް މަސައްކަތްކުރިކަމަށް ހަދާފަ ބަޖެޓްފައިސާކޮޅު ނަގަމުންދާކަން. ކައުންސިލް މުވަޒަފުން ބައިވރިކޮށްގެން ކުރަންވީ. ޏުވަތަ ބިންތައް ކުއްޔަށް ދިން ޢިރު ޢެފަރާތްތަކުން ކުރަންކަނޑައެޅި ކަންކަންކުތުވަންވީ. ޢޭރުން އޭގެޒާތުގަ ތަރައްގީ ފެންނާނެ.


BREAKING NEWS: Ithuru 1187 Meehun Covid Ah Fassivejje - Vaguthu\nއިތުރު 1187 މީހުން ކޮވިޑަށް ފައްސިވެއްޖެ\nރާއްޖެ އިން އިތުރު 1187 މީހުން ކޮވިޑް-19 އަށް ފައްސިވެއްޖެއެވެ.\nމީގެތެރެއިން 965 މީހުންނަކީ މާލެ އިން ކޮވިޑަށް ފައްސިވި މީހުންނެވެ. މީހުން ދިރިއުޅޭ ރަށްތަކުން 214 މީހުން، ރިސޯޓްތަކުން 06 މީހުން އަދި ސަފާރީތަކުން 02 މީހުން ފައްސިވިއެވެ.\nކޮވިޑް-19 ނަތީޖާ އިއުލާން ކުރުމަށް އަރާފައިވާ އޮޅުންބޮޅުންތައް އަދިވެސް އެޗްއީއޯސީއަށް ފިލުވާނުލެވެއެވެ. ފާއިތުވި 24 ގަޑިއިރުގެ ތެރޭގައި ނެގި ސުންކުތަކުގެ ތެރެއިން ކޮވިޑަށް ފައްސިވީ 438 މީހުންނެވެ. ނަމަވެސް މިއަދު ނެގި ސުންކުތަކުގެ ތެރެއިން އެތައް ބައެއްގެ ނަތީޖާ އަދިވެސް ސާފުނުވާތީ މާދަމާގެ ނަތީޖާތައް ލިބޭއިރު މިއަދު ނެގި ސުންކުތަކުން ފައްސިވި އަދަދު ވަރަށް ބޮޑަށް އިތުރުވާނެ ކަމަށް ރައީސް އޮފީހުގެ ތަރުޖަމާން މަބްރޫކް އަޒީޒް ވިދާޅުވިއެވެ.\nމިއަދު އިއުލާން ކޮށްފައި ވަނީ 3771 މީހަކު ކޮވިޑަށް ޓެސްޓްކޮށްގެން ފައްސިވި މީހުންގެ އަދަދެވެ.\nރާއްޖެ އިން ކޮވިޑަށް ފައްސިވި މީހުންގެ ތެރެއިން 558 މީހަކު ވަނީ ބަލިން ރަނގަޅު ވެފައެވެ.\nމިހާރު ރާއްޖޭގައި ކޮވިޑް ޖެހިފައި 18843 މީހަކު އެބަތިއްބެވެ. މީގެތެރެއިން 274 މީހުން ތިބީ ހޮސްޕިޓަލްގައި އެޑްމިޓް ކޮށްފައެވެ.\nމެއި 20, 2021 02:06\nރާއްޖޭގައި ދިރިއުޅޭ މަދު މީސްކޮޅު ކޮއިޑްގައި ނިމިގެން މިދަނީ މިސަރުކާރުގެ ފަރުވާ ކުޑަކަމުން\nމެއި 20, 2021 06:01\nކޮވިޑް އެންމެ ބާރަށްފެތުރެމުންދިޔަ އިންޑިއާއިން އެއްވެސްބެލުމެއްނެތި ރާއްޖެއަށް މީހުންއައުމަށް ހުޅުވާލާފައި ބާއްވައިގެން ބަލީގެ އަވަހަށް ފެތުރޭކަމަށްބުނާ ވޭރިއަންޓްތައްވެސް ރާއްޖެއަށް އެތެރެވުމަށް މަގުފަހިކުރީ ސަރުކާރުން. ރައްޔިތުންގެ ރައްކާތެރިކަމަށްވުރެ ބޮޑަށް އިންޑިއާއަށް ހުރިހާކަމެއް ފަހިކޮށްފައި ބޭއްވުމަށް އިސްކަންދިނީ. ނޫސްވެރިންގެ ބައްދަލުވުން ބާއްވައިގެން ތާއަބަދު ރައްޔިތުން ކުއްވެރިކުރުން ނޫންކަމެއްނެތް.\nއެޗްޕީއޭ ހިންގުމަށް ފައިސާ ލިބެނީ މިހާރު ކަންކުރާ ގޮތަށް ކޮއްގެންނޭ މިގޮތުގެ ތެރެއިން\n1 މުސްކުޅިން ގިނައިން މަރުވުމުން އެމީހުންނަށް ކިބޭ 5ހާސް\n2 އާސަންދަ މަރުވާ ކޮންމެމީހެއްގެ 1ލައްކަ\n6 ވެހިކަލް ޖޫރިމަނާތަކުން\n7 މާސްކު ޖޫރުމަނާތަކުން\nމީ ހަމަ ހަގީގަތް\nމެއި 20, 2021 06:26\nއަލޭ އޮފީސްތައްވެސް ހުޅުވެނީތަ މިހާލަތުގައިވެސް އަހުންނަކީވެސް ސަރުކާރު ކުންފުންޏެއްގައި އުޅޭ މީހެއް ސަރުކާރުގެ އެންގުމަކަށް ބޮލެއް ނުލަބާ އެންމެން އޮފީހަށް ނެރޭ މާސްކެއްވެސް ނާޅާ އޮފީސްތެރޭ ތެޅިބާލަނީ


Raees Yameen IGMH gai admit kohfi\n20 ފެބްރުއަރީ 20193ކޮމެންޓް\nޝަރީއަތް ނިމެންދެން ބަންދުގައި ބެހެއްޓުމަށް ކްރިމިނަލް ކޯޓުން އަމުރު ކުރުމާ ގުޅިގެން، މާފުށީ ޖަލުގައި ހުންނެވި ކުރީގެ ރައީސް އަބްދުﷲ ޔާމީން އައިޖީއެމްއެޗް ހޮސްޕިޓަލުގައި މިރޭ އެޑްމިޓް ކޮށްފި އެވެ.\nއައިޖީއެމްއެޗާ ހަވާލާދީ ބައެއް މީޑިއާތަކުން ބުނީ، ރައީސް ޔާމީން އެޑްމިޓް ކޮށްފައިވަނީ 24 ގަޑިއިރަށް ކަމަށެވެ. ނަމަވެސް އެޑްމިޓް ކުރީ ކީއްވެގެން ކަމެއް ހޮސްޕިޓަލުން ހާމައެއް ނުކުރެ އެވެ.\nއައިޖީއެމްއެޗުގައި ރައީސް ޔާމީން އެޑްމިޓް ކުރި އިރު، ހޮސްޕިޓަލް ތެރޭގައި އެމަނިކުފާނުގެ ސަޕޯޓަރުންނާއި ފުލުހުންނާ ދެމެދު ހަމަނުޖެހުން ހިނގާފަ އެވެ. އެގޮތުން ފުލުހުން ހޮސްޕިޓަލު ތެރޭގައި، ރައީސް ޔާމީނުގެ ސަޕޯޓަރުންގެ ގަޔަށް ޕެޕާ ސްޕްރޭ ޖެހި ކަމަށް ވެއެވެ.\nރައީސް ޔާމީން އައިޖީއެމްއެޗަށް ގެންނަވާފައިވާތީ އެކަމުގެ ތަފްސީލް ހޯދުމަށް ކަރެކްޝަންގެ މީޑިއާ އޮފިޝަލަށް ގުޅާލުމުން ފޯނަށް ޖަވާބު ދެއްވާފައިނުވާތީ ކަރެކްޝަންގެ ބަހެއް ވަނީ ލިބޭ ގޮތް ނުވެފައެވެ.\nމިދިއަ ހޯމަ ދުވަހު ކްރިމިނަލް ކޯޓުގައި ފެށި މަނީ ލޯންޑަރިން މައްސަލާގައި، ޝަރީއަތް ނިމެންދެން ރައީސް ޔާމީން ހައްޔަރު ކުރަން އަމުރު ކުރުމާ ގުޅިގެން އެ މަނިކުފާނު ބަހައްޓާފައި ހުންނެވީ މާފުށީ ޖަލުގެ "ސްޕެޝަލް ޕްރޮޓެކްޝަން" ޔުނިޓުގަ އެވެ.\nއެނގިފައިވާ ގޮތުގައި ރައީސް ޔާމީން ހުންނެވި ސްޕެޝަލް ޕްރޮޓެކްޝަން ގޮޅިއަކީ އެމަނިކުފާނުގެ ވެރިކަމުގައި އެއްބަފާ ބޭބޭފުޅު އަދި ކުރީގެ ރައީސް މައުމޫން އަބްދުލް ގައްޔޫމް ޖަލުގައި ހުންނެވި އިރު ބަހައްޓާފައި ހުންނެވި ގޮޅި އެވެ.\nރައީސް ޔާމީން ޖަލަށް ލާފައިވަނީ އެމްއެމްޕީއާރުސީގެ 1.3 ބިލިޔަން ރުފިޔާގެ ކޮރަޕްޝަނުގެ ފައިސާގެ ތެރެއިން އެމަނިކުފަނުގެ އެކައުންޓަށް އެއް މިލިޔަން ޑޮލަރު ޖަމާކުރުމުން އެ ފައިސާ އިން މަންފާ ހޯދާ، މަނީ ލޯންޑާ ކުރެއްވި ކަމަށް ބުނެ ކުރާ ދައުވާގެ ޝަރީއަތް ނިމެންދެން ނެވެ.\nކަރެކްޝަން ސާވިސް އައިޖީއެމްއެޗް ރައީސް ޔާމީން\nމަގުމަތީގައި ވަރަށް ބާރަށް ހަޅޭލަވާނެ ގޮޅިއަށް ލައިފިނަމަ ބަލިވާނެ ފަނޑިޔާރު ގޯސްވާނެ؟ އެކަމަކު ވައްކަން ކޮށް ފަނޑިޔާރުން ހައްޔަރު ކުރާއިރު ހިތަށް އެއްވެސް އެއްޗެއް ނާރާކަން ދެރައީ\nޔާމީނަށް އަވަސްޝިފާއަކަށް އެދެން


Mudhaluge zakaah vajibuvaa nisaab ithuruvejje\nމުދަލު ޒަކާތް ވާޖިބުވާ ނިޞާބު އިތުރުވެއްޖެ\nމި ހިނގާ ފެބްރުއަރީ މަހުން ފެށިގެން މުދަލު ޒަކާތް ވާޖިބުވާ ނިޞާބު އިތުރުވެއްޖެއެވެ.\nއިސްލާމިކް މިނިސްޓްރީން މިއަދު ކުރި އިއުލާނެއްގައި ބުނެފައި ވަނީ، މިމަހުގެ އެއްވަނަ ދުވަހުން ފެށިގެން މުދަލު ޒަކާތް ވާޖިބުވާ ނިޞާބަކީ ފަސްހާސް ތިރީސް ތިން ރުފިޔާ ހަތްދިހަ ލާރިކަމަށެވެ. މިއީ އޭގެ ކުރިން ހުރި ޢަދަދަށްވުރެ ގާތްގަނޑަކަށް ނުވަދިހަ ރުފިޔާގެ އިތުރު ޢަދަދެކެވެ.\nމީގެ ކުރިން މުދަލު ޒަކާތް ވާޖިބުވާ ނިޞާބަކީ ހަތަރުހާސް ނުވަސަތޭކަ ސާޅީސް ހަތަރު ރުފިޔާ ސާޅިސް ފަސްލާރިއެވެ. މުދަލު ޒަކާތުގެ ނިޞާބު ވާޖިބުވާ މިންވަރު ކޮންމެ ހަމަހަކުން ރިވައިޒްކޮށް ބަދަލު ގެންނަން ޖެހޭ ހާލަތުގައި ބަދަލު ގެންނަކަމަށް އިސްލާމިކް މިނިސްޓްރީން ބުނެއެވެ.\nމުދަލުގެ ޒަކާތު ވާޖިބުވަނީ އެމީހެއްގެ އަތުގައި ނިޞާބު ގެ މިންވަރު ނުވަތަ އެއަށްވުރެން ގިނަފައިސާ ހަމަވެފައި ހުންނަތާ 01 އަހަރު ވެފައިވާ ފައިސާ އާއި ތަކެތިންނެވެ. ޒަކާތް ނެރެންޖެހޭނީ އެ ޢަދަދެއްގެ 40 ބައި ކުޅަ އެއްބައެވެ. އެއީ 2.5 އިން ސައްތައެވެ\nމުދަލު ޒަކާތް މިހާރު ބަލައިގަންނަމުން ގެންދަނީ ދައުލަތުގެ ޓެކްސް އިދާރާ މީރާއިންނެވެ


ނިލަންދޫ ކައުންސިލް އިދާރާ މަރާމާތު ކުރަން ބޭނުންވެއްޖެ. – The Secretariat of F. Nilandhoo Council\nމިކައުންސިލް އިދާރާގެ މިދަންނަވާ މަރާމާތުތައް ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nކައުންސިލް އިދާގެ ފާރުތަކުގައި ސިމެންތިކޮށައި ސިމެންތިޖެހުން.\nސިމެންތި ކޮށި ފާރުތަކުގައި ސިމެންތި ޖެހުން.\nމުޅި ޢިމާރާތުގެ ފާރުތަކުގައި ކުލަލުން.\nދޮރާއި ދޮރުފަތްތަކުގައި ދަވާދުލުން.\nއިންފާރުގައި ތަނބުޖަހައި، މަތީބެރި އަޅައި ކުލަލުން.\nއޮފީސްގޯތީ ގުދަން މަރާމާތު ކުރުން.\nއޮފީސް ޢިމާރާތަށް ޖާގަ އިތުރުކުރުން.\nމިމަސައްކަތްތަކުގެ ތަފުސީލު، މަޢުލޫމާތު ކަރުދާހުގައި ހިމެނިފައިވާނެއެވެ. މަޢުލޫމާތު ކަރުދާސް މިއިދާރާގެ ކައުންޓަރުންނާއި، ފޭސްބުކް ޕޭޖުންނާއި، ވެބްސައިޓުން ލިބެން ހުންނާނެއެވެ. މިއިދާރާއަށް ވަޑައިގެން މަޢުލޫމާތު ސާފު ކުރައްވަން ބޭނުންފުޅުވާ ބޭފުޅުން 2019 މެއި 12 ވަނަ ދުވަހުން ފެށިގެން ރަސްމީ ގަޑިގައި މިއިދާރާއަށް ވަޑައިގެން މަޢުލޫމާތު ކަރުދާސް ނެންގެވުން އެދެމެވެ. މިއިޢުލާނާއި ގުޅިގެން ބާއްވާ ޕްރީބިޑް މީޓީން 2019 މެއި 22 ވަނަ ދުވަހުގެ 11:00 ގައި މިއިދާރާގައި އޮންނާނެއެވެ.\nމަޢުލޫމާތު ސާފުކުރާ ފަރާތްތަކުން ދިވެހި ރައްޔިތެއްކަން އަންގައިދޭ ކާޑުގެ ކޮޕީ އަދި ކުންފުނި ނުވަތަ އިންވެސްޓްމަންޓް އަދި އަމިއްލަ ފަރުދުންގެ ވިޔަފާރި ރަޖިސްޓަރީގެ ކޮޕީ ކައުންސިލްގެ މެއިލް fnilandhoo@live.com ނުވަތަ info@faafnilandhoo.gov.mv އަށް ފޮނުވަންވާނެއެވެ.\nވީމާ، 2019 މެއި 28 ވަނަ ދުވަހުގެ 11:00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. އަންދާސީ ހިސާބު ހުށަހަޅުއްވާނީ މިއިދާރާއިން ދޫކުރާ ނަމޫނާއާއި އެއްގޮތަށެވެ. އަންދާސީ ހިސާބު ހުށަހަޅާ ފޯމުގެ ނަމޫނާ މިއިދާރާގެ ވެބްސައިޓުން www.fncl.gov.mv ޑައުންލޯޑު ކުރެއްވޭނެއެވެ.\nގަޑިޖެހުމަށްފަހު ހުށަހަޅުއްވާ އަންދާސީ ހިސާބުތައް ބަލައިނުގަނެވޭނެ ކަމުގައި ދަންނަވަމެވެ. އަންދާސީ ހިސާބު އޮންނަންވާނީ ބަންދުކޮށްފައިވާ ސިޓީއުރައެއްގައެވެ. ސިޓީ އުރައިގެ ބޭރުގައި “ފ. ނިލަންދޫ ކައުންސިލް އިދާރާ މަރާމާތު ކޮށްދިނުންއެދި” މިހެން ލިޔެފައި އޮންނަންވާނެއެވެ.


SunOnline: Bainal agavaamee footboalhain3mahah Messi suspend kohfi\nބައިނަލްއަގްވާމީ ފުޓްބޯޅައިން ތިން މަހަށް މެސީ ސަސްޕެންޑްކޮށްފި\nޢަބްދުﷲ އައިމަން 03 Aug 2019, 10:00\nވޯލްޑް ކަޕް ގްރޫޕް ސްޓޭޖުގައި އާޖެންޓީނާއާއި ކްރޮއޭޝިއާ ބައްދަލުކުރި މެޗުގެ ތެރެއިން --- ފޮޓޯ/ އޭޕީ\nނިމިގެން ދިޔަ ކޮޕާ އެމެރިކާގައި ހިނގާ ދިޔަ ހަމަނުޖެހުންތަކަށް ފަހު އެ މުބާރާތް އިންތިޒާމުކުރާ ކޮންމެބޮލް ވަނީ ކޮރަޕްޓްވެފައި ކަމަށް ބުނެ އާޖެންޓީނާގެ ކެޕްޓަން މެސީ ކުރި ތުހުމަތުތަކުގެ ސަބަބުން ބައިނަލް އަގުވާމީ ފުޓުބޯޅައިން ތިން މަސް ދުވަހުގެ ސަސްޕެންޝަނެއް އޭނާ އަށް ކުރިމަތި ވެއްޖެ އެވެ.\nދެކުނު އެމެރިކާ ބައްރުގެ ގައުމުތަކުގެ މެދުގައި ބާއްވާ އެންމެ ބޮޑު މުބާރާތް ކަމަށްވާ ކޮޕާ އެމެރިކާގެ ތަށި މިފަހަރު ބްރެޒިލުން އުފުލާލި ނަމަވެސް އާޖެންޓީނާ އިން ވަނީ އެއީ ބޮޑު ރޭވުމެއްގެ ތެރެއިން ބްރެޒިލް ހޯދި ތައްޓެއް ކަމަށް ބުނެފަ އެވެ. އާޖެންޓީނާ އާއި ބްރެޒިލް އެ މުބާރާތުގެ ސެމީ ފައިނަލުގައި ބައްދަލު ކުރި މެޗުން ބްރެޒިލް ވަނީ 0-2ގެ ނަތީޖާ އަކުން މޮޅުވެފަ އެވެ.\nމިފަހަރުގެ ކޮޕާ އެމެރިކާގެ މެޗުތަކުގައި ބޮޑެތި ހަމަނުޖެހުންތަކެއް ހިނގައި ދިޔަ އިރު ރެފްރީންގެ ނިންމުންތަކަށް ވަރަށް ގިނަ ބަޔަކު ވަނީ ފާޑު ކިޔައިފަ އެވެ. ވީޑިއޯ އެސިސްޓެންޓު ރެފްރީ (ވީއޭއާރު)ގެ އެހީތެރިކަމާ އެކު ކުޅުނު އެ މުބާރާތުގައި ގިނަ ހަމަނުޖެހުންތައް އުފެދެން މެދުވެރިވި ސަބަބަކީ ދިމާވާ މައްސަލަތަކުގައި ވީޑިއޯ އެސިސްޓެންޓް ރެފްރީގެ ލަފާ ގޯސްކޮށް ދިނުމުން ކަމަށް ވެސް ގިނަ ބަޔަކު ބުނެ އެވެ.\nއެގޮތުން މުބާރާތުގެ ސެމީ ފައިނަލުގައި ބްރެޒިލްއާ ދެކޮޅަށް އާޖެންޓީނާ ކުޅުނު މެޗުގައި ވަރަށް ގިނަ ހަމަނުޖެހުންތަކެއް ހިނގި އިރު އެ މެޗު އިންސާފު ކުރި ރެފްރީ އެއްވެސް ފަހަރަކު ވީއޭއާރުގެ އެހީތެރިކަމަށް އެދިފައެއް ނުވެ އެވެ. އެހެން ކަމުން އެ މެޗުން ބަލިވި އާޖެންޓީނާގެ ކެޕްޓަން ވަނީ މެޗަށް ފަހު އެ މެޗުގެ ރެފްރީންނާއި މުބާރާތް އިންތިޒާމު ކުރާ ފަރާތްތަކަށް ވަރަށް ބޮޑަށް ފާޑު ކިޔައިފަ އެވެ. މެސީ ބުނީ މިފަހަރުގެ މުޅި ކޮޕާ އެމެރިކާ ވެސް އޮތީ ކޮރަޕްޝަނަށް ގޮސް ހުސްވެފައި ކަމަށެވެ.\nމެސީގެ ރުޅި ގަނޑު ފަޅައިގެން ގޮސް އެދުވަހު ދެއްކި ވާހަކަތަކުން ކޮންމެބޯލް އިން ވަނީ އޭނާއަށް އަދަބު ދޭނެ ކަމަށް އޭރު ވެސް ބުނެފަ އެވެ. އެގޮތުން އޭނާ މިހާރު ވަނީ ކުރިއަށް އޮތް ތިން މަސް ދުވަހު ވެސް އެއްވެސް ބައިނަލް އަގުވާމީ މެޗެއް ނުކުޅެވޭ ގޮތަށް ސަސްޕެންޑު ކޮށްފަ އެވެ. މިއާ އެކު އޭނާ ވަނީ 50 ހާސް އެމެރިކާ ޑޮލަރުން ޖޫރިމަނާ ވެސް ކޮށްފަ އެވެ.\nމެސީއަށް އައި މި ސަސްޕެންޝަނާ އެކު އަންނަ ސެޕްޓެމްބަރު މަހާއި އޮކްޓޯބަރު މަހު އާޖެންޓީނާ އިން ޗިލީ، މެކްސިކޯ އަދި ޖަރުމަނާއި ދެކޮޅަށް ކުޅޭ ރަހުމަތްތެރިކަމުގެ މެޗްތަކުގައި އޭނާއަށް ނުކުޅެވޭނެ އެވެ. މިފަހަރުގެ ކޮޕާ އެމެރިކާގެ ތިން ވަނަ ހޮވާ މެޗުގައި މެސީއަށް ދެއްކި ރަތް ކާޑުގެ ސަބަބުން އޭނާ ވަނީ ސަސްޕެންޝަނަށް ފަހު އިތުރު މެޗަކުން ވެސް ސަސްޕެންޑް ކޮށްފަ އެވެ.\nބައިނަލް އަގްވާމީ ފުޓްބޯޅައިން މެސީ ސަސްޕެންޑްކުރުމަށް ކޮންމެބޯލްއިން ނިންމި ނިންމުން އެޕީލްކުރުމަށް ހަތް ދުވަހުގެ މުއްދަތެއް މެސީ އަށް ލިބޭނެ އެވެ.


Ras Online - ގޯތި ނުދޭނަމަ 2023 ގައި މި ސަރުކާރަށް މާލޭގެ ރައްޔިތުން ވޯޓެއް ނުދޭނެ: ޝުއައިބު\nގޯތި ނުދޭނަމަ 2023 ގައި މި ސަރުކާރަށް މާލޭގެ ރައްޔިތުން ވޯޓެއް ނުދޭނެ: ޝުއައިބު\nޒަހީނުއްދީން ސަޢީދު 24 ޖުލައި 2021 - 18:26\nމާލޭގެ ރައްޔިތުންނަށް މި ސަރުކާރުން ގޯތި ނުދޭނަމަ 2023 ވަނަ އަހަރުގެ ރިޔާސީ އިންތިޚާބުގައި ރައްޔިތުން މި ސަރުކާރަށް ވޯޓް ނުދޭނެ ކަމަށް އެމްޑީޕީގެ ފިޔަވަޅު އަޅާ ކޮމިޓީގެ ކުރީގެ ނައިބު މުގައްރިރު ޝުއައިބު އަލީ ވިދާޅުވެއްޖެއެވެ.\nއެމްޑީޕީ އުފެއްދުމުގައި އިސްކޮށް ހަރަކާތްތެރިވެ ވަޑައިގެންނެވި ބޭފުޅުންގެ ތެރޭގައި ހިމެނިވަޑައިގަންނަވާ ޝުއައިބު އަލީ (ފުރަހަނި ޝުއައިބު) ވިދާޅުވީ، ގުޅީފަޅުގައި އެމްޑީޕީގެ ސަރުކާރުން ޕޯޓެއް ނާޅާކަމަށެވެ. އަދި މި ސަރުކާރަށް ރައްޔިތުންގެ ވޯޓް ދިނީ މާލޭގެ ރައްޔިތުންނަށް ގޯތި ދޫކުރާނެ ކަމަށް ވައުދުވެގެން ކަމަށް ޝުއައިބު ވިދާޅުވިއެވެ.\nގޯތި ނުދޭނަމަ 2023 ވަނަ އަހަރު ރައްޔިތުން މި ސަރުކާރަށް ވޯޓް ނުދޭނެ ކަމަށް ވިދާޅުވާ ވާހަކަ ޝުއައިބު މިއަދުވެސް ވަނި ތަކުރާރު ކުރަށްވާފައެވެ. ޝުއައިބު ވިދާޅުވީ، މިހާރުގެ ހައުސިން މިނިސްޓަރު މުހަންމަދު އަސްލަމަކީ އެމްޑީޕީގެ ބޯހިޔާވަހިކަމުގެ ސިޔާސަތު އެކުލަވާލުމުގައި އެންމެ އިސްކޮށް ހުންނެވި ބޭފުޅެއް ކަމަށެވެ. ބޯހިޔާވަހިކަމުގެ ސިޔާސަތާއި މިނިސްޓަރު އަސްލަމް ދައްކަވާ ވާހަކަތަކުގައި އެއްވެސް އޮއްޓަރެއް ނެތް ކަމަށް ވިދާޅުވެ ޝުއައިބު ވަނީ އޭނާއަށް ވަރަށް ބޮޑަށް ފާޑުވިދާޅުވެފައެވެ.\n"ތާކުންތާކު ނުޖެހޭ ވާހަކަ އެ ދައްކަވަނީ. އެއީ އެނގިވަޑައިނުގެން ދައްކާ ވާހަކައެއް ކަމަށް އަޅުގަނޑު ގަބޫލެއް ނުކުރަން. ގުޅީފަޅުގައި ޕޯޓް އަޅާއިރު މިނިސްޓަރު އަސްލަމަކީ އެދާއިރާގެ ތަޖުރިބާކާރު ބޭފުޅެއް. އެދާއިރާއިން މަތީ ތައުލީމު ހާސިލް ކުރައްވައިގެން އެ ހުންނެވީ. ކަނޑާއި އޮޔާއި ވަޔާއި މި ހުރިހާ ކަންތައްތަކުގެ ހުރިހާ ކަމެއް ކިޔަވާ ވިދާޅުވެ، މަތީ ތައުލީމު ހާސިލް ކުރައްވައިގެން ހުންނެވި ބޭފުޅަކު އެވަރުގެ ވިޔާނުދާ ކަމެއް (ގުޅީފަޅުގައި ޕޯޓް އެޅުން) ކީއްކުރަންތޯ އޭ ކުރައްވަނީ." ޝުއައިބު ވިދާޅުވިއެވެެ.\nމީގެ އިތުރުން ޝުއައިބު ވިދާޅުވީ އެމްޑީޕީގެ ސްލެޓެއްގައި ވަޒީރު ކަމުގައި ހުންނެވި ހައުސިން މިނިސްޓަރު މުހަންމަދު އަސްލަމަކީ އެމްޑީޕީގެ ކަންކަން އެންމެ ރަނގަޅަށް އެނގިވަޑައިގަންނަވާނެ ބޭފުޅެއް ކަމަށެވެ. މާލޭގެ ރައްޔިތުންނަށް ގޯތި ނުދިނުމަކީ ރައްޔިތުންނަށް ކުރާ އަނިޔާއެއް ކަމަށް ޝުއައިބު ވިދާޅުވިއެެވެ.\n"މާލޭގެ ރައްޔިތުންނަށް ވެސް ވަރަށް ބޮޑު އަނިޔާއެކޭ އެ ދެއްވަނީ. އަޅުގަނޑުމެންނަށް މުހަންމަދު އަސްލަމު މިނިސްޓަރު ކަމުގައި ހުންނަވައިގެން އެވަރުގެ ބޮޑު އަނިޔާއެއް، އަޅުގަނޑުމެންނަށް ދޭއިރު އެކަން ހަނދާން ބަހައްޓާނެ އިގޭތޯ. އެއީ ކޮށްގެންވާނެ ކަމެއް ނޫނޭ އަޅުގަނޑު މި ދަންނަވަނީ." ޝުއައިބު ވިދާޅުވިއެވެ.\nޝުއައިބު ވަނީ ނިމިދިޔަ ލޯކަލް ކައުންސިލް އިންތިޚާބުގެ ތެރޭގައިވެސް ހަމަ މިމޭރުމުން ވާހަކަ ދައްކަވާފައެވެ. އޭރުވެސް އޭނާ ވިދާޅުވަމުން ގެންދެވީ މާލޭގެ ރައްޔިތުންނަށް ގޯތި ނުދޭނަމަ އެމްޑީޕީއަށް މާލޭ ސިޓީ ކައުންސިލުގެ ގޮނޑިތަކާއި މޭޔަރުކަން ވެސް ގެއްލޭނެ ކަމަށެވެ. ޝުޢައިބު ވިދާޅުވި ގޮތަށް އެއިންތިޚާބުގައި އެމްޑީޕީއަށް ވަނީ މާލޭ ސިޓީ ކައުންސިލްގެ އަޣުލަބިއްޔަތު ގެއްލި މޭޔަރުކަން ވެސް ގެއްލިފައެވެ.\nސަރުކާރުން ވަނީ މާލޭ ކޮމާޝަލް ބަނދަރު ގުޅީފަޅަށް ބަދަލު ކުރުމަށް ނިންމާފައެެވެ. އެހެން ނަމަވެސް މާލޭގެ މޭޔަރު ޑރ. މުހަންމަދު މުއިއްޒު ވަނީ ސަރުކާރުގެ އެ ނިއްމުން ބަދަލުކޮށް ގުޅީފަޅަކީ މާލޭގެ ރައްޔިތުންނަށް ބޯހިޔާވަހި ކަމުގެ މަންޒިލަކަށް ހެދުމަށް ސަރުކާރަށް ގޮވާލައްވާފައެވެެ. ގުުޅީފަޅުން މާލެ ރައްޔިތުންނަށް ބޯހިޔާވަހިކަން ހޯދައިދޭން ކޯޓަށް ދާންޖެހިއްޖެ ހާލަތެއްގައި އެކަން ވެސް ކުރައްވާނެ ކަމަށް މާލޭގެ މޭޔަރު ޑރ. މުއިއްޒު ވަނީ ވިދާޅުވެފަ އެވެ.


Cafe' Ehge Faahanaa Therey Gai Camera Haru Kohfai Huri Massala Eh Hoonu Vehje - Vaguthu\nކޮވިޑް-19: ބަލި ފެތުރުން ހުއްޓުމަކަށް ނާދޭ، ފައްސިވާ މީހުންގެ އަދަދު އިތުރުވަނީ - 43 މިނެޓް ކުރިން\nކެފޭއެއްގެ ފާހަނާ ތެރޭގައި ކެމެރާ ހަރުކޮށްފައި ހުރި މައްސަލައެއް ހޫނުވެއްޖެ\nއިންޑިއާގެ ހުޅަނގު ޕްރޮވިންސެއްގައި އޮންނަ ސިޓީއެއް ކަމަށްވާ ޕޫނޭގައި ހިންގަމުންދިޔަ ކެފޭއެއްގެ ފާހަނާ ތެރޭގައި ކެމެރާ ހަރުކޮށްފައި ހުރި މައްސަލައެއް ފެންމަތިވެއްޖެއެވެ.\nރިޕޯޓްތައް ބުނާގޮތުގައި ކެމެރާ ހަރުކޮށްފައި ހުރީ އެ ކެފޭގައި އަންހެނުންނަށް ޚާއްސަކޮށް ހަދާފައިވާ ފާހަނާގެ ސީލިންގުގައެވެ. ފާހަނާ ތެރޭގައި މި ކެމެރާ ހަރުކޮށްފައި ހުރިކަން ފަޅާ އަރާފައި ވަނީ، އެތަނަށް ދިޔަ އަންހެން ކަސްޓަމަރަކަށް ކެމެރާ ފެނުމުންނެވެ. އެއާއެކު އޭނާ ވަނީ އެ މައްސަލަ ކެފޭ ހިންގާ ފަރާތްތަކުގެ ސަމާލުކަމަށް ގެންގޮސްފައެވެ.\nއެ އަންހެން މީހާ ނޫސްތަކުގައި ބުނެފައިވާ ގޮތުގައި، ފާހަނާ ތެރޭގައި ހުއްޓައި ކެމެރާއެއް ހުރި ކަމަށް ޝައްކު ކުރެވިގެން އިތުރަށް ބެލި ބެލުމުން އެއީ ކެމެރާއެއްކަން ޔަޤީން ކުރެވުނު ކަމަށެވެ. އަދި އެވަގުތުވެސް ކެމެރާއިން ދިޔައީ ރެކޯޑު ކުރެވެމުން ކަމަށް އޭނާ ބުންޏެވެ. އޭނާ ބުނެފައިވާ ގޮތުގައި މި މައްސަލަ ޖެއްސިތާ މާގިނައިރެއް ނުވެ، އެ ކެފޭގެ މުވައްޒަފުން ފާހަނާއަށް ވަދެ ކެމެރާ ފޮރުވާލީއެވެ. އެހެންކަމުން އެއީ އެ މުވައްޒަފުން ހިންގި ކަމެއްކަން އެކަމުން ދޭހަވާ ކަމަށް އޭނާ ބުންޏެވެ.\nމި މައްސަލަ އާއި ގުޅިގެން ގިނަ ބައެއްގެ ފާޑުކިޔުން އެ ކެފޭ ހިންގާ ފަރާތްތަކަށް އަމާޒުވެފައިވާއިރު، އާންމު ގޮތެއްގައި އެތަނަށްދާ ކަސްޓަމަރުންވެސް ވަނީ ކެފޭ އާއި ގުޅޭގޮތުން ނުރުހުންވުން ފާޅުކޮށްފައެވެ. އަދި އެކަމާއި ގުޅިގެން ކެފޭ ހިންގާ ފަރާތްތަކާއި އެތަނުގެ މުވައްޒަފުންނަށް ފިޔަވަޅު އެޅުމަށްވެސް އެފަރާތްތަކުން ދަނީ ގޮވާލަމުންނެވެ.\nމި ހާދިސާ ހިނގާފައިވަނީ ޕޫނޭގެ ހިންޖެވާދީގައި ހިންގާ "ކެފޭ ބީހައިވް"ގައެވެ. އެ ކެފޭގެ އަންހެން ފާހަނާތެރޭގައި ހަރުކޮށްފައި ހުރި ކެމެރާގެ ފޮޓޯވެސް މިހާރު މީސްމީޑިއާގައި ދައުރުވަމުންދެއެވެ. މި ފޮޓޯއަކީ ފާހަނާ ތެރޭގައި ކެމެރާ ހަރުކޮށްފައި ހުރިކަން ފަޅާއަރުވާލި އަންހެން މީހާ ނަގާފައިވާ ފޮޓޯއެކެވެ. އޭނާ ވަނީ މި މައްސަލަ ކަމާއި ބެހޭ އިދާރާތަކަށްވެސް ހުށަހެޅުމަށް ނިންމާފައެވެ.


ޕީޕީއެމް ޓިކެޓުގައި މަތީން އުނގޫފާރު ދާއިރާއަށް – Ungoofaaru\nބަނޑޭރިގަނޑު/ޙަބަރު/ޕީޕީއެމް ޓިކެޓުގައި މަތީން އުނގޫފާރު ދާއިރާއަށް\n0 136 މިނެޓެއް ނުވަނިސް ކިޔާލެވޭ\n06 އޭޕްރިލް 2019 ވަނަ ދުވަހު އޮންނަ ރައްޔިތުންގެ މަޖުލީހުގެ އިންތިހާބުގައި ޕީޕީއެމް ޓިކެޓުގައި އުނގޫފާރު ދާއިރާއަށް ވާދަކުރައްވަން ޕީޕީއެމްގެ ސެކްރެޓަރީ ޖެނެރަލް އަބްދުލްމަތީން މުޙައްމަދު ނިންމަވައިފިއެވެ. މަތީން މިކަން އިއުލާން ކުރެއްވީ ރޭ ޕީޕީއެމް އޮފީހުގައި ބޭއްވި ޙާއްސަ ހަފުލާއެއްގައެވެ.\nކުރިން އެންވާރަމެންޓް މިނިސްޓްރީގެ ސްޓޭޓް މިނިސްޓަރ ކަން ކުރައްވާފައިވާ މަތީން ވަނީ ގައުމީ ޕާޓީގެ ނައިބް ރައީސްކަން ވެސް ކުރައްވާފައެވެ. މީގެ އިތުރުން މަތީން ސްޓެލްކޯގައި އިންޖިނޭރެއްގެ މަޤާމު އަދާކުރެއްވުމުގެ އިތުރުން ނޮދަން ޔުޓިލިޓީސް ކުންފުނީގެ އެމްޑީކަން ވެސް ކުރެއްވިއެވެ.\nޕީޕީއެމް އިން ރޭ ބޭއްވި ނޫސްވެރިންގެ ބައްދަލުވުމެއްގައި އެ ޕާޓީން ވަނީ މަޖުލިސް އިންތިހާބުގައި ޕީޕްސް ނޭޝަނަލް ކޮންގްރެސް (ޕީއެންސީ) އާ ކޯލިޝަން ހަދާ އެއްކޮށް މަޖުލީސް އިންތިހާބަށް މަސައްކަތް ކުރައްވާނެ ކަން އިއުލާން ކުރައްވާފައެވެ.\nމަތީންއާ އެކު އުނގޫފާރު ދާއިރާއަށް4ބޭފުޅަކު ވާދަކުރައްވާކަން މިހާރު މިވަނީ ކަށަވަރުވެފައެވެ. އެއީ މަތީންގެ އިތުރުން އެމްޑީޕީގެ ޓިކެޓުގައި ވާދަކުރައްވާ މުޙައްމަދު ވަހީދު (ވައްޑެ)، ޖޭޕީގެ ޓިކެޓުގައި ވާދަކުރައްވާ އިލްޙާމް އަހުމަދު އަދި އެމްޑީއޭގެ ޓިކެޓުގައި ވާދަކުރައްވާ އަޙުމަދު ރީހާންއެވެ.